Addu Training School Aai Medhu Adhives Suvaalu Ufedhey Kankan Eba Huri: Latheef - Vaguthu\nއައްޑޫ ޓްރެއިނިން ސްކޫލާ މެދު ސުވާލު އުފެދޭ ކަންކަން އެބަހުރި: ލަތީފް\nއައްޑޫ ސިޓީގައި އިންޑިއާގެ އެހީގައި ހަދަމުން އަންނަ ފުލުހުންގެ ޓްރެއިނިން ސްކޫލާ ގުޅޭ ގޮތުން ސުވާލު އުފެދޭ ކަންތައްތަކެއް އަދިވެސް އެބަ ހުރި ކަމަށް އައްޑޫ ސިޓީގެ މޭޔަރު ކަމަށް ވާދަކުރައްވާ ވޮލީ ބޯޅަ އެސޯސިއޭޝަންގެ ކުރީގެ ރައީސް މުހައްމަދު ލަތީފް ވިދާޅުވެއްޖެއެވެ.\nލަތީފް "ވަގުތަށް" ވިދާޅުވީ އައްޑޫގައި ހަދަމުން އަންނަ ޓްރެއިނިން ސްކޫލާ ގުޅޭ ގޮތުން މީސްމީޑިއާގައި އާއި އިންޑިއާގެ ބައެއް މީޑިއާގެ ވަސީލަތްތަކުން ރިޕޯޓްކޮށްފައިވާ މައުލޫމާތުތަކާއި ދިވެހި ސަރުކާރުން ހާމަކުރައްވާ މައުލޫމާތުތަކާއި ދިމާނުވާ ކަމަށެވެ. ޚާއްސަކޮށް އެއީ މިލިޓަރީ ބޭސްއެއް ކަމަށް ބުނެ ދެކެވޭ ވާހަކަތަކަށް އެކަށީގެންވާ ޖަވާބެެއް މި ސަރުކާރުން ނުދެއްވާ ކަމަށް ވެސް ލަތީފް ވިދާޅުވިއެވެ.\nއޭނާ ވިދާޅުވީ އައްޑޫގައި ޓްރެއިނިން ސްކޫލެއް ހުރުމަކީ އުފާ ކުރައްވާ ކަމެއް ކަމަށާއި އެފަދަ ކަމެއް ކުރާ އިރު އާންމުންގެ ހިތުގައި ޝައްކު އުފެދޭ ފަދަ އެއްވެސް ކަމެއް ހިނގައިގެން ނުވާނެ ކަމަށެވެ.\n"އަޅުނޑަށް ވެސް އެނގޭ ސުވާލު ކުރުމަށް ހޯމް މިނސްޓަރު އިމްރާން އަބްދުﷲ ރައްޔިތުންގެ މަޖިލީހަށް ހާޒިރު ކުރުމުން، ވިދާޅުވި ކަން އެއީ މިލިޓަރީ ބޭސް އެއް ނޫން ކަމަށް. އެކަމަކު އިންޑިއާއިން ދައްކާ ވާހަކައަކާ އެ ވާހަކައަކާ ދިމައެއް ނުވޭ. އެއްވެސް ގައުމެއްގެ ސިފައިން ދާއިމީ ގޮތެއްގައި ރާއްޖޭގައި ތިބުމަކީ ދިވެހިން އެދޭ ކަމެއް ނޫން." ލަތީފް ވިދާޅުވިއެވެ.\nއައްޑޫގެ ޕޮލިސް އެކެޑެމީ އަކީ މިލިޓަރީ ބޭސްއެއް ކަމަށް ބުނެ ފެތުރޭ އަޑުތަކާއި ހޯމް މިނިސްޓަރު އިމްރާން އަބްދުﷲ މީގެކުރިން ރައްޔިތުންގެ މަޖިލިހަށް ހާޒިރުކުރިއެވެ.\nއޭރު އިމްރާން ވަނީ އައްޑޫގައި ހަދަނީ ޕޮލިސް އެކެޑެމީ ނުވަތަ ޕޮލިސް ޓްރެއިނިން ސްކޫލެއް ކަމަށާއި އެތަން ތަރައްގީ ކުރަނީ، ޔުނިވާސިޓީއެއްގެ ގޮތަށް ކަމަށް ވިދާޅުވެފައެވެ. އަދި ރާއްޖޭގެ އެއްވެސް ހިސާބެއްގައި އެއްވެސް ގައުމެއްގެ މިލިޓަރީ ބޭސް އެއް އަޅަން ހުއްދަ ދީފައި ނުވާނެ ކަމަށް އިމްރާން ވިދާޅުވިއެވެ.\nޓްރެއިނިން ސްކޫލް އިމާރާތް ކުރަން އިންޑިއާ ސަރުކާރުން 18 މިލިއަން ޑޮލަރު ދީފައިވެއެވެ. ފުލުހުންގެ އާ ޓްރެއިނިން ސްކޫލެއް އާއްޑޫ ސިޓީގައި ގާއިމް ކުރަން ނިންމީ އެ އަތޮޅު ހިތަދޫގައި ކުރިން ގާއިމް ކޮށްފައިވާ ފުލުހުންގެ ޓްރެއިނިންގް ސްކޫލް 2012 ވަނަ އަހަރު ރޯކޮށް އަންދާލާފައިވާތީ އެވެ.\nއައްޑޫގައި އިމާރާތްކުރަމުންދާ ޕޮލިސް ޓްރޭނިން ސްކޫލްގެ މަސައްކަތް އިންޑިއާގެ ކުންފުންޏަކާއި ހަވާލުކޮށް މަސައްކަތް ފެށީ 2017 ވަނަ އަހަރުއެވެ.\nއައްޑޫ އަށް އަސް ގެންނަ ވާހަކައާއެކު މީސް މީޑިއާގައި މީމްސް!\nމާޗް 11, 2020 10:51\nދިވެހި ސަރުކާރުން އައްޑޫ ރައްޔިތުން ގުނބޯ ހައްދާފައި އިންޑިޔާގެ ނޭވީ ބޭހެއް އައްޑޫގަ ބިނާކޮށް ނިންމާއިރު އަދިވެސް ސަރުކާރުން މަސައްކަތް ކުރަނީ މަކަރާއި ހީލަތުން އައްޑޫ ރައްޔިތުން އޮޅުވާލަން.\nމާޗް 11, 2020 17:42\nހާދަ އިނގެޔޭދޯ ނޫނީ ހަމަ ފިތުނަވެރިކަމެއް އުފެއްދޭތޯ ވަރަށް ބުތަމަސައްކަތް ކުރަނީދޯ\nމާޗް 11, 2020 11:15\nއެއީ މިލިޓަރީ ބޭސްއެއް ނޫން. އިންޑިޔާއިން ރާއްޖޭގައި ޖާސޫސްކުރަން ފޮނުވާފައި ތިބޭ ހުރިހާ ފަރާތްތައް ތިބުމަށް އަޅާ ހެޑްއޮފީސް. އެތަނުގައި އެކިއެކި ކޯސްތައް ހިންގަން ކަމަށް ހެދިގެން އައިސް އޭގެ ބޮޑު ބައިގަނޑެއް އަބަދުވެސް ތިބޭނެ. އެތަނުން ރާއްޖޭގެ ކަންކަމަށް ދަަނޑިބާނާ ގެރި ކައްކަން މިޝަންތައް ހިންގުން ނޫން ކަމެއް ނުކުރާނެ. ރާއްޖޭގައި އުޅޭ ޕާކިސްތާން މީހުންނާއި ޗައިނާ މީހުން ފައްސަން އެކިއެކި ޖެއްސުން ކުރުން\nމާޗް 11, 2020 11:29\nވެރިކަން ފޮރޮޅާލަން ބުއްޅަބޭއަށް ފަސޭހަވާނީ އިންޑިޔާގެ ގެރިންނާއެކު އުޅުމުން، އެހެންވެ އިންޑިޔާމީހުން ދާއިމަށްބެހެއްޓުމަށްޓަކާ ހަދާތަނެއް ތިއީ!\nމާޗް 11, 2020 11:44\nއައްޑޫމީހުން ތިއެއްވެސް ބައެއްނޫން މާލޭމީހުން ކުޅެންގެންގުޅޭބައެއތި ދަށައްޖަހާފަ ބޫޓަށްއަރާފަ ލޯކަޅުއައިނުއެޅުނީމަ އެނިމުނީ ކިޔަވާއެއްޗެއް ބޮލަކުނުހުންނާނެ ކިޔަވާނީ އަބުރުވެރިކަމާއެކު ދުނިޔޭގަ އުޅޭކަށްނޫން ސެޓްފިކެޓްހޯދަން ވަރަށްދެރަވެފަ މިހަގީގަތް މިބުނީ\nމާޗް 11, 2020 15:28\nކަލޯ ކިތަންމެ ރުޅިއަޔަސް އައްޑޫމީހުންނޭކިޔައިގެން ހަމަބޭނުން އެއްޗެއްކިޔަންވީ!ކަލޯ ގެ އަނގަޔަށް ބާރުކުރާނީ!މޭވާއަޅާ ގަސްގަހައް ތިކަހަލަ ވާލުތައް އަރާނެ!މީވަރަށްވާހަކަ!\nމާޗް 11, 2020 14:05\nހަގީގަތުގައިވެސް އައްޑޫ މީހުންނަކީ ވނުވިސްނޭބައެއް\nމާޗް 11, 2020 16:24\nޓަކަފިރޯށި ކަލޭ ތީދެން މާމޮޅު މީހެއްދޯ. ސަރުކާރުން ކުރާކަންކަމަށް ހަޖީޖަހާ އައްޑޫމީހުނަށް އެތިވަރު ގޮވަން ކަލޭތީ ކާކު؟ ކަލޭގެ މޮޅުކަމުން ނުވަތަ މާލޭމީހުންގެ މޮޅުކަމުން ސަރުކާރުން ކުރާ އެއްވެސް ކަމެއް ހުއްޓުވިފަ އެބައޮތްތަ. ތީ ޢައްޑޫމީހުން ދިނީމަ ކައިގެން އުޅޭ ކާޅެއް!\nމާޗް 11, 2020 17:59\nމަގޭ ވޯޓް ލަތީފަށް.\nނަމަވެސް ތިކަމާއި ވާހަކަ ނުދައްކައިފިނަމަ އެހިސާބުން އިތުބާރެއް ނުކުރާނަން.\nމާޗް 13, 2020 15:36\nއިންޑިއާ ނޫސްތަ ކުން ފެނުނު ވާހަކަވެސް ހިއްސާކޮއްލިނަމަދޯ؟


Komandoo Ah Raees Vadaigen Enme Furathamaves Nivaly 32 Aharuvy Generator!\nކޮމަންޑޫއަށް ވަޑައިގެންނެވި ވަގުތު----\nކޮމަންޑޫއަށް ރައީސް ވަޑައިގެން ޖަނެރޭޓަރު ނިއްވާލިއިރުވެސް، ރައްޔިތުންނަށް ހިލަމެއް ނުވި!\n08 ޖެނުއަރީ 2022 - 13:12:04\nރައީސް ސޯލިހް އިއްޔެ ށ. ކޮމަންޑޫއަށް ވަޑައިގެންނެވީ ހުސްވެފައިވާ ރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަންގައި އެމްޑީޕީގެ ފަރާތުން ވާދަ ކުރައްވާ ކެންޑިޑޭޓު މުހައްމަދު ރާޝިދުގެ ކެމްޕެއިން ލޯންޗުކުރެއްވުމަށެވެ. ރައީސް އެ ރަށަށް ވަޑައިގެންނެވިގޮތަށް ފުރަތަމަވެސް ނިއްވާލެއްވީ 32 އަހަރުވަންދެން އެ ރަށަށް ކަރަންޓް ފޯރުކޮށްދެމުންދިޔަ ޖަނެރޭޓަރެވެ.\nއޭގެ ފަހުން ކޮމަންޑޫގައި ރޭ އެމްޑީޕީން ބޭއްވި ހާއްސަ ޖަލްސާގައި ވާހަކަ ދައްކަވަމުން ރައީސް ސޯލިހް އެންމެ ފުރަތަމަ ވެސް ސުވާލު ކުރެއްވީ އެރަށުގައި 32 އަހަރުވަންދެން ކަރަންޓު ފޯރުކޮށްދެމުންދިޔަ ޖަނެރޭޓަރު ހަވީރު 05:43 ގައި ނިއްވާލާ، އިންޖީނުގެ ބަންދު ކުރިއިރު ރަށުގެ އެއްވެސް ރައްޔިތަކަށް އެކަމުގެ އިހުސާސްވި ތޯ އެވެ؟\nގިނަ ދުވަސްތަކެއް ވަންދެން ހިންގަމުންދިޔަ އިންޖީނުގެ ބަންދު ކުރިން. ތީން އެއްވެސް ބޭފުޅަކަށް އޭގެން އިހްސާސެއް ވިތޯ؟ ހަމަ ހީވެސް ނުވޭ ދެއްތޯ ކަމެއް ވީހެން ވެސް. އެއްވެސް ރައްޔިތަކު ކަރަންޓު ކެނޑިގެން، ކަރަންޓު ނުލިބިގެން ތީން ބޭފުޅަކު އުޅުއްވި ތޯ؟ ކައުންސިލުގެ ރައީސް ތި އިންނެވީ ދައުލަތުގެ ވަޒީރުން ތިތިއްބެވީ ހަމަ އެއްވެސް ރައްޔިތެއްގެ ހިތުގައި އެއްވެސް ޝަކުވާއެއް ނެތް،" ރައީސް ވިދާޅުވިއެވެ.\nނަމަވެސް އެކަމުގެ އިހްސާސްތަކެއް ވީ ބަޔަކު އެބަތިއްބެވިކަން ފާހަގަކުރައްވާ ރައީސް ވިދާޅުވީ، އެ އިހްސާސްތައް ކުރެވުނީ ޒަމާނުންސުރެ ގެދަބުޅީގެ އިންޖީނުގެތަކުން އިވޭ ގަދަ އަޑުން ރޭގަނޑުގެ ނިދިން އިއްޔެ އާއި ޖެހެންދެން މަހްރޫމްވެފައި ތިބި މީހުންނަށް ކަމަށެވެ.\nކޮމަންޑޫގެ ފަސް ގެއެއްގައި ދިރިއުޅޭ ރައްޔިތުންނަށް އިއްޔެ އަކީ މުޅިން އެހެން ދުވަހެއް ކަމަށާއި، ޒަމާނުންސުރެ އެ އަޑުތަކުގެ ތެރޭގައި ނިދި ނުލިބި އެތައް ދުވަހެއް ހޭދަކުރުމަށް ފަހު، ރެ އަކީ ހަމަޖެހިލައިގެން އެގޭގޭގެ މީހުންނަަށް ނިދާލެވެނޭ ރެ އެއް ކަމަށް ރައީސް ވިދާޅުވިއެވެ.\nހަމަޖެހޭ ޖައްވަކަށް އެމީހުންނަށް ނޭވާ ލެވޭނެ ދުވަސް. ހަގީގަތުގައި މިވީ ކިހިނެތްތޯ؟ ހަގީގަތުގައި މިވީ ގޮތަކީ މީގެ 32 އަހަރު ކުރިން މި ރަށުގައި ގެދަނބުޅި އަރުވަމުންދިޔަ އިންޖީނުގެ ބަދަލުގައި ފެނަކައިން އާ އިންޖީނުގެއެއް އަޅާ މި ރަށުގައި ބަހައްޓާ ކަރަންޓު ދޭން ފެށީ. 3490 މީޓަރުގެ ކޭބަލު އަޅާ 1.2 މެގަ ވޯޓުގެ ކަރަންޓު މިއަދު މިރަށް ފެނަކައިން ދޫކުރަން ފަށައިފި." ރައީސް ވިދާޅުވިއެވެ.\nރައީސް ސޯލިހް ވިދާޅުވީ މީގެ ދެ ދުވަސް ކުރިން ނ. އަތޮޅު މަގޫދޫގައި ވެސް އާ އިންޖީނުގެއެއް ހުޅުވާފައިވާ ކަމަށާއި، އޭގެ އެތައް މަސައްކަތެއް ރާއްޖޭގެ އެކި ސަރަހައްދުގައި ފެނަކައިން މިހާރު ވެސް ކުރަމުންދާ ކަމަށެވެ.\nސަރުކާރާއި ހަވާލުވިއިރު ރާއްޖެއަށް ދެމުންދިޔައީ 70 މެގަވޯޓުގެ ކަރަންޓުކަން ފާހަގަ ކުރަމުން ރައީސް ސޯލިހް ވިދާޅުވީ، ސަރުކާރަށް ތިން އަހަރުވީއިރު އެއަދަދު ދެގުނަކޮށް މިހާރު 140 މެގަވޯޓުގެ ކަރަންޓު ދޭން ފަށާފައިވާ ކަމަަށެވެ. އެކަމަށްޓަކައި 133 ރަށަކަށް 213 އާ ޖަނަރޭޓަރު ފޯރުކޮށްދީފައިވާއިރު، ކޮމަންޑޫ ފަދައިން 30 ރަށެއްގައި އާ އިންޖީނުގެ އިމާރާތްކޮށް ނިންމާ، އިތުރު 31 ރަށެއްގައި އެމަސަކަތް ކުރިއަށްދާކަން ރައީސް ފާހަގަކުރެއްވިއެވެ.\nއެ މަޝްރޫއު އެއްކޮށް ނިމުމުން ރާއްޖޭގައި އޮތް ކަރަންޓުގެ ދަތިކަން މުޅިން ފިލައިގެންދާނެކަމުގެ އުފާވެރި އުންމީދު ވެސް ރައީސް ވަނީ ދެއްވާފައެވެ.\nއިބްރާހިމް މުހައްމަދު ޞާލިޚްށ. ކޮމަންޑޫފެނަކަކަރަންޓްއިންޖީނުގެއިންޖީނުގެ އިމާރާތް ކުރުން\nފެނާއި ނަރުދަމާގެ މަސައްކަތުގެ ބޮޑުބައެއް ފެނަކައަށް\nރީޑިންއާއި އެކު ކަރަންޓް ބިލް އަތަށް!


Ali Waheed ge massalaigai PG Court ah; vidhaalhuvee shareeaiy online koh nubeyveyne kamah | Mihaaru\nއަލީ ވަހީދުގެ މައްސަލައިގައި ޕީޖީ ކޯޓަށް؛ ވިދާޅުވީ ޝަރީއަތް އޮންލައިންކޮށް ނުބޭއްވޭނެ ކަމަށް\nޕީޖީ ހުސެއިން ޝަމީމް، ކުރީގެ ޓޫރިޒަމް މިނިސްޓަރު އަލީ ވަހީދު އަދި ކްރިމިނަލް ކޯޓުގެ ގާޒީ ހަސަން ސައީދު -- މިހާރު ފޮޓޯ\n22 ޖޫން 2021 - 12:54\nޖިންސީ ކުށުގެ ދައުވާތަކެއް ލިބޭ، ކުރީގެ ޓޫރިޒަމް މިނިސްޓަރު އަލީ ވަހީދު ރާއްޖެއިން ބޭރުގައި ހުންނަވައިގެން އޮންލައިންކޮށް ޝަރީއަތް ކުރިއަށް ގެންދަން ކްރިމިނަލް ކޯޓުން ނިންމާފައި ވާތީ ޕީޖީ އޮފީހުން އެކަމާ ދެކޮޅު ހަދައިފި އެވެ.\nޓޫރިޒަމް މިނިސްޓްރީގެ މުވައްޒަފުންތަކަކަށް އަލީ ވަހީދު ޖިންސީ ގޯނާކުރި ކަމަށް ބުނާ މައްސަލައިގެ ޝަރީއަތް ވެސް ޖިންސީ ކުށްތަކާ ގުޅޭ އެފަދަ އެހެން މައްސަލަތަކާ އެއްގޮތަށް ކޯޓުގައި ކުރިއަށް ގެންދަނީ ސިއްރު ކޮށްގެންވެ.\n"މިހާރު" އަށް އެނގިފައިވާ ގޮތުގައި އިއްޔެ މެންދުރު އޮތް އެ މައްސަލައިގައި ޝަރީއަތުގެ ފުރަތަމަ އަޑުއެހުމުގައި ދައުލަތުގެ ފަރާތުން ވަކާލާތު ކުރެއްވީ ޕްރޮސިކިއުޓާ ޖެނެރަލް ހުސެއިން ޝަމީމެވެ.\nއިއްޔެގެ އަޑުއެހުމަކީ ޝަރީއަތުގެ އަޑުއެހުމެއް ކަމަށް ގަބޫލު ނުކުރައްވާ ކަމަށް ކޯޓުގައި ޝަމީމް ވިދާޅުވި ކަމަށް ވަނީ އެނގިފަ އެވެ.\nއިނގިރޭސިވިލާތުގައި ހުންނެވި އަލީ ވަހީދު ޝަރީއަތުގެ އަޑުއެހުމުގައި ބައިވެރިވީ އެ ގައުމުގައި ހުންނަ ދިވެހި ހައި ކޮމިޝަން މެދުވެރިކޮށެވެ.\nޝަމީމް މީގެ ކުރިން ވިދާޅުވެފައި ވަނީ ކޯޓުގެ ބާރު ނުފޯރާ ތަނެއްގައި އަލީ ވަހީދުގެ ޝަރީއަތް ކުރިއަށް ގެންދިއުމުގައި މާނައެއް ނެތް ކަމަށެވެ. އަލީ ވަހީދު އިނގިރޭސިވިލާތުގައި ހުއްޓައި މައްސަލަ ބަލައިގެން ހުކުމެއް ކުރިއަސް، އޭނާގެ މައްޗަށް ހުކުމް ތަންފީޒު ކުރާނެ ގޮތެއް ނޯންނާނެކަން ޝަމީމް ފާހަގަކުރެއްވި އެވެ.\nAli Waheedh raajje ah geneveynetha?\nކްރިމިނަލް ކޯޓުން މީގެ ކުރިން "މިހާރު" އަށް ބުނެފައިވާ ގޮތުގައި، އަލީ ވަހީދުގެ ޝަރީއަތް އޮންލައިންކޮށް ކުރިއަށް ގެންދަން އެ ކޯޓުން ނިިންމީ، އެގޮތަށް އެދި އޭނާ ކޯޓަށް ސިޓީއެއް ފޮނުއްވުމުންނެވެ. އަލީ ވަހީދު އެގޮތަށް އެދިވަޑައިގެންފައި ވަނީ އޭނާގެ ބޭސްފަރުވާގެ ކަންކަން އަދިވެސް ނުނިމޭތީ އެވެ.\nއެ ކޯޓުން ބުނެފައި ވަނީ އަލީ ވަހީދުގެ ޝަރީއަތް އޮންލައިންކޮށް ކުރިއަށް ގެންދަން ނިންމީ އިސް ގާޒީ އަހުމަދު ޝަކީލް ކަމަށެވެ.\nއެހެންކަމުން، ޕީޖީ އޮފީހުން މިހާރު މަސައްކަތް ކުރަނީ އޮންލައިންކޮށް ޝަރީއަތް ކުރިއަށް ގެންދަން ނިންމި ނިންމުން އިސްތިއުނާފު ކުރެވޭތޯ އެވެ. އެ ލިޔުންތައް ހޯދަން އެ އޮފީހުން ވަނީ ކްރިމިނަލް ކޯޓަށް ހުށަހަޅައިފަ އެވެ. އިއްޔެގެ އަޑުއެހުމުގައި ޝަރީއަތުގެ ކުރިން ހުށަހަޅާ ހުށަހެޅުންތަކަށް އިތުރު ފަސް ދުވަހުގެ މުއްދަތެއް ދީފަ އެވެ. އޮންލައިންކޮށް ބާއްވާ ޝަރީއަތުގެ އިތުރު އަޑުއެހުމެއް އަންނަ މަހު ބާއްވާނެކަން ގާޒީ އިއުލާންކުރެއްވި އެވެ.\nބޭސްފަރުވާ އަށް ކަމަށް ބުނެ ރާއްޖެ އިން ބޭރަށް ވަޑައިގަންނަވަން އަލީ ވަހީދަށް ފުރުސަތު ލިބުނީ، ހަތަރު މަސް ފަހުން އަނބުރާ ވަޑައިގަންނަވާނެ ކަމުގެ ޔަގީންކަމެއްގެ ގޮތުން އޭނާގެ އެކުވެރިޔާ، ޔޫތު މިނިސްޓްރީގެ ސްޓޭޓް މިނިސްޓަރު އަސްހަދު އަލީ (އަޑުބަރޭ) އޭނާ އަށް ޖާމިނުވުމުންނެވެ.\nއެއްބަސްވި ހަތަރު މަހުގެ މުއްދަތު ހަމަވީ މި މަހުގެ 10 ވަނަ ދުވަހު އެވެ. އެ މުއްދަތުގައި އަލީ ވަހީދު އަނބުރާ ނައުމުން އަސްހަދު އަލީ އަށް އެއް އަހަރުގެ ޖަލު ހުކުމެއް އިއްވަން ދައުލަތުން ވަނީ އެދިފަ އެވެ.\nއަލީ ވަހީދުގެ މައްޗަށް އުފުލާފައިވާ ދައުވާތައް ސާބިތުވެއްޖެ ނަމަ އޭނާގެ މައްޗަށް ޖުމްލަ 21 އަހަރު ދުވަހުގެ ޖަލު ހުކުމެއް އަންނާނެ އެވެ.\nކްރިމިނަލް ކޯޓް ޖިންސީ އަނިޔާ ހުސައިން ޝަމީމް (ޕީޖީ) އަލީ ވަހީދު، ކުރީގެ ޓޫރިޒަމް މިނިސްޓަރު އަލީ ވަހީދު ފުރުވާލުން ޕީޖީ އޮފީސް ޕްރޮސެކިއުޓާ ޖެނެރަލް\n15 ކޮމެންޓް,2ރިއެކްޝަންސް\nޕީޖީ ޝަމީމު އަދީބަށް އިޢްތިރާފުގެ އެއްބަސްވުން ހަދަން އޯކޭ ދޯ.\nމިހާރު ޔަގީންވެއްޖެ އަލީވަހީދަށް ހުކުމެއް އަންނަ ވަރުގެ ކަމެއް އެބައޮތްކަން. އެހެންވެގެން ހުކުމް ތަންފީޒުކުރުމުގެ ވާހަކަ ތިޔަ ދެކެވެނީ. އަލީ ވަހީދު އެހުރީ ހައިކޮމިޝަނަށް ގޮސް ޝަރީއަތުގަ ބައިވެރިވާން. ކޯޓުން އެއޮތީ އެކަމަށް ހުއްދަދީފަ. ޕީޖީގެ ނާގާބިލުކަމުން ދެން ކުރިއަށް ނުގެންދެވޭނީ. މިހާރު ކޮވިޑްގަ ގޭގެ ކޮޓަރީގަ ތިބެގެން ޝަރީއަތަށް އެބަ ހާޒިރުވެވޭ. އެކަމު އަލީވަހދ ހައިކޮމިޝަންގަ ހުރެގެން ކުރިއަށް ގެންދެވޭ ޝަރީއަތެއް ގަބޫލެއްނުކުރެވޭ. ހަމަނުޖެހޭ\nތީ ޝަރީއަތް ކުރިއަށް ނުގެންދަން ޖައްސާ މަޅިއެއް ނޫންބާ؟ ޔޫކޭ އެމްބަސީ މެދުވެރިކޮށް ޝަރީއަތް ކުރިއަށް ގެންދާނަމަ އެއީ ރާއްޖޭގެ އިހުތިސާސް ހިނގާ ތަނެއް ނޫންތަ؟ އެތަނުން އަލީ ވަހީދު އުފުރާލައިގެން ނުގެނެނެވެންވީ ކީއްވެ؟\nކޯޓުތަކުން ތިޔަ ސަކަރާތްތިޔަޖަހަނީ ޖުޑީޝަލް ސާރވިސް ކޮމިޝަންގެ ބޮޑުންގެ ރުހުމުގަ. ޢެހެންނޫންނަމަ ތިޔަގާޒީގެ ސުލޫކީ މައްސަލަ ބަލާނެ. ޖުޑީޝަރީ އެއޮތީ ހިމޭނުން. ދެން ކޯޓުންވެސް ރާޖޭން ބޭރުގައި ފިލާތިބޭމީހުންގެ ޝަރީއަތް މިކުރަނީ ކީއްކިރަން. ގައިމު ހުކުމް ކުރިއަސް ތަންފީޒު ވެސް ނުކުރެވޭނެވިއްޔަ.\nމީއަޅެ ކާކުބުނެގެން ލާފަ ހުރި ޕީޖީއެއްތަ؟ ވެދާނެ މާބޮޑަށް ފޮތް ކިޔާތީ ލީކަމަށްދޯ؟\nރައްޔިތުން ގުނބޯހައްދަން ކުޅޭ ކުޅިވަރު މިކަމައްވެސް އަތްޖަހާނެ ސަނާކިޔާނެ ބަޔަުތިބޭނެ\nބަހަނާވާހަކަތަކެއް ދައްކާނެކަމެއްނެތް. ޢަލީވަޙީދު ރަނގަޅަށްވިއްޔާއެހުރީ ފިސާރި ރަނގަޅަށް ލަފާލިބިގެންގޮސް. ކުރެވޭނެއެއްކަމެއްވެސް އޮވެދާނެއެކޭ ހިތެއްނުބުނޭ! ދައްކަންތިއުޅެނީ އަހެއް ހުވަފެން! ރައްޔިތުންގެ ތުންތުންމަތިން ވާހަކަހުއްޓުނީމަ މައްސަލަ ފައިލްކޮށްފަ، އަންނަ އިންތިޚާބާދިމާކޮށް އަޑުގަދަކުރަން ގެނައިމަ ގޯނާލިބުނު އަންހެން ކަނބަލުންނަށް އެއޮތީ އެންމެއެކަށީގެންވާ އިންސާފުދެވިފަ. ޕީޖީއަށް ވަރަށް ގިނައިން ސަލާމް!\nއަލީ ވަހީދު ހައްޔަރު ކުރަންވެސް ކޯޓުން ދެކޮޅުދޯ. ދިވެހި ހައިކޮމިޝަނަށް އޭނަ ދިޔައިއްޔާ ހައްޔަރުކޮށްގެން ގެންނަންވީނު. އޭނަ ބޭސްފަރުވާއަށް ދިޔައީ އިނގިރޭސިވިލާތަށްތަ؟ އޭ އިނގިރޭސި ރަށްވެހިކަން އޮންނަމީހެއްތަ؟ މިގައުމަށް އައި ބިދޭސީ ބޮޑެތި ކުށްވެރިންކަމަށް ތުހުމަތު ކުރެވޭ މީހުން އެގައުމުތަކުން އައިސް ދިވެހި ފަސްގަނޑުން ހައްޔަރުކޮށް ގެންގޮސްފަ އެބަހުރި. އެކަމު ދިވެހި ފުލުހުންނަށް ހަމަ ޗޮކުންދަނީ. އެސްއޯއެފް ބައިގަނޑުވެސް އަރާމުގަ އިނގިރޭސިވިލާތުގަ.\nމި ސަކަރާތެއް މިޖެހީ އަޑިބަރޭ ޖަލަށް ނުލަންވެގެން. ޑްރާމާ ނިމުނީ.\nއަހަރުމެން "ދިވެހި ރައްޔިތުން އިންސާފަށްޓަކައި ފެއްޓިދަތުރު" ކުރިއަށް ނުގެންދެވޭނެ ކަމަށާއި "އަހަރުމެނަށް މިނޫންގޮތެއްނެތްކަށް" ބުނެ އުއްމީދު ކަޑާލުމަށް ފަހު ވާނެގޮތަކަށް ވުމަށް ދޫކޮށްލުމުގެ ބަދަލުގައި "އަހަރުމެންގެ މަސައްކަތް ކޮޅެއްގައި ޖައްސާން" ތެދުވުން ނޫން ގޮތެއްނެތް. # ތެދެއް އުއްމީދަކާއިއެކު ގެނައި ސަރުކާރުންވެސް "ޒީރޯ ޓޮލަރެންސްއާއި އަދުލު އިންސާފު ޤާއިމް ކުރުމުގައި ފަސް ނުޖެހޭނެ ކަމަށް ބުނުންނޫންވަރެއް" އަހަރުމެނަކަށް ނުދެއްކި.


NAAM Summit ministerial meeting ga foring secretary baiverive vadhaigenfi\nނާމް ސަމިޓް މިނިސްޓީރިއަލް މީޓިންގައި ފޮރިން ސެކްރެޓަރީ ބައިވެރިވެއްޖެ\nނައިން-އެލައިންޑް މޫވްމަންޓްގެ ޕްރިޕަރޭޓަރީ މިނިސްޓީރިއަލް މީޓީންގައި ފޮރިން ސެކްރެޓަރީ އަބްދުލްގަފޫރު މުހައްމަދު ބައިވެރިވެވަޑައިގަންނަވަނީީ --\nއަޒަރުބައިޖާންގެ ވެރިރަށް ބާކޫގައި ކުރިއަށްދާ ނައިން-އެލައިންޑް މޫވްމަންޓްގެ ޕްރިޕަރޭޓަރީ މިނިސްޓީރިއަލް މީޓީންގައި ފޮރިން ސެކްރެޓަރީ އަބްދުލްގަފޫރު މުހައްމަދު ބައިވެރިވެވަޑައިގެންފި އެވެ.\nމި ބައްދަލުވުމަކީ ނަން-އެލަންޑް މޫވްމަންޓްގައި ހިމެނޭ ގައުމުތަކުގެ ވެރިންގެ 18 ވަނަ ބައްދަލުވުމަށް ތައްޔާރުވުމުގެ ގޮތުން ބާއްވާ ބައްދަލުވުމެކެވެ. ބާކޫގައި އޮންނަ މި ބައްދަލުވުމުގައި ދިވެހިރާއްޖެ ތަމްސީލްކުރެއްވުމަށް މިމަހުގެ 24 ވަނަ ދުވަހު ޚާރިޖީ ވަޒީރު އަބްދުﷲ ޝާހިދު އަޒަރްބައިޖާނަށް ވަޑައިގަންނަވާނެ އެވެ.\nމި ބައްދަލުވުމުގައި ވާހަކަފުޅު ދައްކަވަމުން ފޮރިން ސެކްރެޓަރީ ގަފޫރު ވިދާޅުވީ ދުނިޔެއަށް މިވަގުތު ދިމާވެފައިވާ ބޮޑެތި މައްސަލަތަކަށް ހައްލު ހޯދުމަށް މެމްބަރު ގައުމުތަކުން ގުޅިގެން މަސައްކަތްކުރުން މުހިއްމު ކަމަށެވެ. އަދި ގައުމުތަކާއި ގުޅިގެން މައްސަލަތަކަށް ހައްލު ހޯދުމަށް ދިވެހިރާއްޖެއިން ތައްޔާރަށް އޮތްކަމަށްވެސް ފޮރިން ސެކްރެޓަރީ ވިދާޅުވިއެވެ.\nމީގެ އިތުރުން، މޫސުމަށް އަންނަމުންދާ ބަދަލުތަކާއި، ތިމާވެށީގެ މައްސަލަތަކަކީ މުޅި ދުނިޔެއަށްވެސް އަދި ޚާއްސަކޮށް ދިވެހިރާއްޖެއަށް ދިމާވެފައިވާ އެންމެ ބޮޑު އެއް މައްސަލަކަމަށް ވިދާޅުވިއެވެ. އެހެންކަމުން ތިމާވެއްޓާއި ރައްޓެހި އިގްތިސާދަކަށް ބަދަލުވުމަށް ގައުމުތަކުން މަސައްކަތްކުރުމަށް ދިވެހިރާއްޖެއިން ވަނީ ގޮވާލާފައެވެ. އަދި ހަމައެއާއިއެކު، ގަފޫރުގެ ވާހަކަފުޅުގައި، ފަލަސްތީނުގެ ރައްޔިތުން މިނިވަން ދައުލަތެއް ގާއިމްކުރުމަށް ކުރަމުންދާ މަސައްކަތަށް ދިވެހިރާއްޖެއިން ތާއީދުކުރާކަން މި ބައްދަލުވުމުގައިވެސް ހާމަކުރެއްވިއެވެ.


Palestine Ge Siyaasee Leader Akah Israel Ge Hospital Eh Gai Faruvaa Dheny - Vaguthu\nފަލަސްތީނުގެ ސިޔާސީ ލީޑަރަކަށް އިސްރާއީލުގެ ހޮސްޕިޓަލެއްގައި ފަރުވާ ދެނީ\nފަލަސްތީނުގެ ސިޔާސީ އިސް ލީޑަރެއްކަމަށްވާ ޖިބްރީލް ރަޖަބް އަށް އިސްރާއީލުގެ ހޮސްޕިޓަލެއްގައި ފަރުވާދޭން ފަށައިފިއެވެ.\nފަލަސްތީނުގެ ބައެއް މީޑިއާތަކުން ރިޕޯޓް ކުރާ ގޮތުގައި ރަޖަބް އަށް ފަރުބާ ދެވެމުން ދަނީ އިސްރާއީލުގެ ވެރިރަށް ތެލްއަވީވްގެ ހޮސްޕިޓަލެއްގައެވެ. ރަޖަބް ފާހަގަވެފައިވަނީ އިސްރާއީލަށް އަމާޒުކޮށް ދެވޭ ހަމަލާތަށް ކުއްވެރި ކުރާ ލީޑަރެއްގެ ގޮތުގައިއެވެ.\nޖިބްރީލް ރަޖަބް އަށް އިސްރާއީލުގައި ފަރުވާދެވެމުން ދަނީ މީގެ ދެ އަހަރު ކުރިން އިސްރާއީލުގެ އެއްވެސް ހޮސްޕިޓަލަކުން ފަލަސްތީނުގެ އެއްވެސް މީހަކު ފަރުވާ ނުހޯދަން ނިންމާފައިވަނިކޮށެވެ.\nރަޖަބް އަށް އިސްރާއީލުގެ ހޮސްޕިޓަލެއްގައި ފަރުވާ ދެވެމުން ދަނީ ކޮން ސަބަބަކާއި ހުރެކަމެއް އަދި ސާފެއް ނުވެއެވެ.\nފަލަސްތީނުގެ ސިޔާސީ ލީޑަރަކަށް އިސްރާއީލުގައި ފަރުވާދެވެމުންދާއިރު ދާދިފަހުން އިސްރާއީލުން އައްޒާއަށް ދިން ހަމަލާއެއްގައި ވަނީ ފަލަސްތީނުގެ 27 މީހުން ޝަހީދު ކޮށްލާފައެވެ. މީގެ ތެރޭގައި ތުއްތު ކުދިން ވެސް ހިމެނެއެވެ.\nމި ހަމަލާތައް ފެށުނީ އާދައިގެ މަތީން މުސްލިމުންނަށް އަނިޔާ ދިނުމުގެ ގޮތުން އިސްރާއިލް ސިފައިން ޣައްޒާއަށް ވައިގެ މަގުން ދިން ހަމަލާތަކަކާއި ގުޅިގެންނެވެ. މިއީ އިސްރާއީލުން ދިން މިފަދަ ހަމަލާއަކާއި ގުޅިގެން ރައްދުގައި ފަލަސްތީނުން ފަހުގެ ތާރީޚެއްގައިވެސް އިސްރާއީލަށް ދެމުންދާ އެންމެ ވަރުގަދަ ހަމަލާތަކެވެ.\nއެގޮތުން މިހާތަނަށް ޣައްޒާއިން އިސްރާއީލަށް އަމާޒުކޮށް 600 އަށްވުރެ ގިނަ ރޮކެޓް ފޮނުވާލާފައިވާއިރު، އެ ހަމަލާތަކުގައި އިސްރާއިލްގެ4ޔަހޫދީއަކު ވަނީ މަރުވެފައެވެ.


ޙައްޖާއި އުމްރާއަށް ދެވޭނެ މަގު ތަނަވަސްވުމަކީ ތިމާ ދެކެ ﷲތަޢާލާ ލޯބިވެވޮޑިގަންނަވާ ކަމުގެ ހެއްކެއް – Dhen.mv\nApril 14, 2021 - 1:05 am\nއަޅުގަނޑުމެންގެ ހަޔާތުގައި މަދުވެގެން އެއްފަހަރު ހައްޖާއި އުމްރާގެ އަޅުކަން އަދާކުރުމަކީ ހަމަ ކޮންމެ މީހެއްގެ ވެސް އުއްމީދެކެވެ. މި އުއްމީދަކީ ތިމާގެ ފެންވަރާއި ހަސަބާއި ނަސަބެއްގެ ފަރަގެއް ނެތި ތެދުވެރި ، ހަމަ ކޮންމެ މުސްލިމެއްގެ ހިތުގައި ހިނގާނެ އުއްމީދެކެވެ. ފަގީރަކަސް މުއްސަންޖަކަސް އަދި އަމީރަކަސް ޔަތީމަކަސް ވިޔަސްމެއެވެ.\nނަމަވެސް ހިތާމަޔަކީ ހައްޖާއި އުމްރާގެ އަޅުކަމާމެދު ބައެއް މީހުނަށް ފަރުވާކުޑަ ކޮށްލެވޭތީއެވެ. އެ މާތް ބިމަށް ޙާޟިރުވުމަށް " އަދި ތަންކޮޅެއް އަވަހެއްނު" ނޫނީ "އަދި ލަހެއް ނުވޭ"ގެ ވިސްނުމުގައި މި އަޅުކަން ހަޔާތުގެ އެންމެ ފަހުގެ ކަންކަމަށް ހަދަން ތިބީ އަޅުގަނޑުމެންގެ ތެރެއިން ކިތައް ކިތައް ބޭފުޅުންތޯއެވެ. އެފަދަ އަޚުންނާއި އުޚުތުން އަޑު އަހާށެވެ.\nލޯބިވާ އަޚާއެވެ. ލޮބުވެތި އުޚުތާއެވެ. ނޫނެކެވެ! ހެޔޮ އެއްވެސް ކަމެއް ލަސް ނުކުރާށެވެ. ފަސާދައެއް ނުވަތަ އަނިޔާއެއް ނަމަ އަބަދުވެސް ފަހަތުގައި ބާއްވާށެވެ. އެހެނީ މި ފަނާވަނިވި ދުނިޔެއާ އަލްވަދާއު ކިޔައި ލޯމަރާލަން ޖެހޭނެ ވަގުތަކީ އިއުލާނެއް ނެތި ދާދި އަވަހަށް ބައްދަލު ކުރަން ޖެހިދާނެ ވަގުތެކެވެ.\nކިތަންމެ މީހަކު ހައްޖަށް ނުވަތަ އުމްރާއަށް ދިޔުމަށް ޓަކައި ޓިކެޓް ނަގައިފައި ވިސާ ޖައްސައިފައި ކަޢުބަތުﷲ ގެފުޅަށް ނުދެވި އަޅުގަނޑުމެންނާ ވަކިވެ ހިނގައްޖެއެވެ. އަދި އެއްބަޔަކު ފުލައިޓްތެރޭގައި އަނެއްބަޔަކު ޖިއްދާގައި އަބަދުގެ އަބަދަށް ލޯމަރާލަން ޖެހިފައި އެބަހުއްޓެވެ.\nއަޚާ އެވެ! އުޚުތާއެވެ! ވިސްނަވާށެވެ. ފަގީރަކީ ކާކުތޯއެވެ. މުއްސަދި މީހާގެ ހަޔާތުގެ ފަހުސަފުހާތަކަށް ހައްޖުގެ އަޅުކަން ލިޔެގެން ފައިސާ އެއްކުރުމުގައި އަދިވެސް އެ ހުރީއެވެ. ފަގީރު ނިކަމެތި އިންސާނާ ދެކޮޅު ނުޖެހޭ ދިރިއުޅުމުން ބާކީކުރި ލާރިކޮޅު އެއްކޮށްގެން "ﷲ ތަޢާލާގެ މެހެމާނެއް"ގެ މަގާމު ލިބިގަތީއެވެ. އަދި ދެއަތް މައްޗަށް އުފުލާ ލޮލުން ކަރުނަ އޮހޮރޭ ޙާލުގައި "އާދޭހޭ! ޙާޟިރު ވެއްޖައީމޭ" އެ ބުނަނީ އުފަލާ ތާޢަތާ އެކުގައެވެ.\nމި އުއްމަތުގެ މަޝްހޫރު އިލްމުވެރިއެއްކަމަށްވާ އިބުނު އުޘައިމީންގެ ހަރުދަނާ ، ބުއްދިވެރި ބަސްކޮޅެއްގައި ވެއެވެ.\n"ކުރަން ޖެހިފައިވާ ކަމެއް ދުރާލާ ކުރީބައިގައި ކުރުން ރައްކާތެރިކަން ބޮޑެވެ. ކުރަން ޖެހިފައިވާ ކަންކަން ފަސްކުރާ ނަމަ އެކަމުގެ ސަބަބުން ގެއްލުންތަކާ ކުރިމަތިލާން ޖެހިދާނެއެވެ. ކަންކަން ފަސްކުރުމުގެ ސަބަބުން ކުރަން ޖެހިފައިވާ މަސައްކަތްތައް ފުނިޖެހޭ ގޮތް ވެއެވެ. މިގޮތަށް ކަންކަން ފުނިޖެހެމުން ގޮސް އެންމެ ފަހުން އެކަންކަން ނުކުރެވޭހާ ގިނަވެއެވެ."\nދަނެ ހިތުގައި ބިންވަޅު ނަގަންވި ކަމަކީ މިއީއެވެ. ތިބާގެ ގޭގެ ރަނގަބީލް ޖަހާލުމާއެކު ބޭރުބަލާ ބިއްލޫރި ކޮޅުން ބަލާލަނީ ބޭރުގައި ހުރީ ކާކުތޯއެވެ. ޕިއްޒާ ކާހިތްވިޔަސް އަހަރެން ޕިއްޒާއަށް އޯޑަރު ނުކުރާތީ އަނބުރާ ފޮނުވާލަނީއެވެ. ހަމަ މިބީދައިން ﷲ ގެ ގެފުޅަށް ޙާޟިރުވުމުގެ ތައުފީގު ލިބިގެންދާނީ ﷲ އެކަމުގެ ހެޔޮ ރަހުމަތް ލެއްވެވި މީހަކަށެވެ. ތިމާގެ ލޯބިވާ މީހުންނާ އިއްޒަތްތެރިން ތިމާގެ ގެއަށް ވައްދާ ފަދައިން ﷲ ގެ ގެކޮޅަށް ވަނުމުގެ ތައުފީގު މިންވަރު ކުރެއްވުމަކީ ތިމާ ދެކެ ﷲތަޢާލާ ލޯބިވެވޮޑިގަންނަވާ ކަމުގެ ހެއްކެކެވެ.\nއުއްމަތުގެ މާތް ނަބިއްޔާ މުޙައްމަދު ޞައްލައްﷲ ޢަލައިހި ވަސައްލަމަގެ ޙަދީޘް ބަސްފުޅެއްގައިވެއެވެ.\nعَنْ ابنِ عَبَّاسٍ رَضِيَ اللهُ عَنْهُماَ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: ((تَعَجَّلُوا إِلَى الْحَجِّ، يَعْنِيْ الْفَرِيْضَةَ، فَإِنَّ أَحَدَكُم لَا يَدْرِيْ مَا يَعْرِضُ لَهُ)) [صحيح الجامع الصغير برقم 2954] މާނައީ: އިބްނު ޢައްބާސް ރަޟިޔަﷲ ޢަންހުމާގެ ކިބައިން ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘުކުރެއްވިކަމަށް ރިވާވެގެންވެއެވެ. ”ތިޔަބައިމީހުން ޙައްޖަށް އަވަސްވެގަންނާށެވެ! އެބަހީ ފަރުޟު ޙައްޖެވެ. ހަމަކަށަވަރުން ވެސް ތިޔަބައިމީހުންގެ ތެރެއިން މީހަކަށް ކަންދިމާވާނެގޮތެއް އެކަކަށް ވެސް ނޭނގެއެވެ.“\n(ޝައިޚް މުޖުތަބާ ޙަމީދުގެ ދަރުހަކުން)\nކޮވިޑް-19: ގައްދޫއަށް އަރާ ފޭބުން މަނާކޮށްފި\nރައީސް ނަޝީދަށް ދިން ހަމަލާއާއި ގުޅިގެން މަޖިލީހުގެ ސެކިއުރިޓީ ވަރުގަދަ ކޮށްފި\nހައްޔަރު ކުރި ތިން މީހުން ވެސް ބުނަނީ ހަމަލާއާ ގުޅުމެއް ނެތް ކަމަށް\nކުރު ވާހަކަ: ކޮޅިގަނޑު


ޤަވާޢިދާ ޚިލާފަށް މަސްވެރިކަން ކުރަން އުޅުނު ބޭރުގެ މަސް ބޯޓެއް އެމްއެންޑީއެފް ގެ ބެލުމުގެ ދަށަށް! | Atoll News\nޤަވާޢިދާ ޚިލާފަށް މަސްވެރިކަން ކުރަން އުޅުނު ބޭރުގެ މަސް ބޯޓެއް އެމްއެންޑީއެފް ގެ ބެލުމުގެ ދަށަށް!\nޝާއިޢުކުރީ: މުޙައްމަދު އަފްރާޙް ޖޫން 21, 2021, 21:24\nރާއްޖޭގެ ޚާއްޞަ އިޤްތިޞާދީ ސަރަޙައްދުގައި ޤަވާޢިދާ ޚިލާފަށް މަސްވެރިކަން ކުރަން އުޅުނު ބޭރުގެ މަސް ބޯޓެއް އެމްއެންޑީއެފް ކޯސްޓްގާޑް ޝިޕް ހުރަވީގެ ބެލުމުގެ ދަށަށް ގެނެސްފި އެވެ.\nމި މަސްބޯޓު ފެނިފައިވަނީ ލ. އަތޮޅުގެ އިރުން 45 މޭލު ބޭރުގައި މަސްވެރިކަން ކުރަން އުޅުން “ސީލައިން-03” ނަމަކަށްކިޔާ ދޯންޏަށެވެ. މި ކަމުގެ ރިޕޯޓް އެމްއެންޑީއެފް ކޯސްޓްގާޑް މެރިޓައިމް ރެސްކިއު ކޯޑިނޭޝަން ސެންޓަރ (އެމްއާރުސީސީ) އަށް ލިބިފައިވަނީ މި މަހުގެ 19 ވަނަ ދުވަހުގެ 15:21 ގައެވެ.\nމި މަސް ބޯޓު ހޯދުމަށް އެމްއެންޑީއެފް ކޯސްޓްގާޑުން ކުރިއަށްގެންދިޔަ ޚާއްޞަ އޮޕަރޭޝަންގައި، މި ބޯޓު ކޯސްޓްގާޑް ޝިޕް ހުރަވީގެ ބެލުމުގެ ދަށަށް ގެނެވިފައިވަނީ، ލ. އަތޮޅުގެ އިރުން 139 ނޯޓިކަލް މޭލު ބޭރުންނެވެ. މި ބޯޓު ކޯސްޓްގާޑްގެ ބެލުމުގެދަށަށް ގެނެވުނު އިރު ބޯޓުގައި ފަސް ފަޅުވެރިން ތިއްބެވެ.\nސަރުކާރުގެ ކަމާގުޅުންހުރި މުއައްސަސާތަކާ ގުޅިގެން، ކޯސްޓްގާޑް ޝިޕް ހުރަވީ ބެލުމުގެ ދަށުން ލ.އަތޮޅަށް ގެންދިއުމުގެ މަސައްކަތް މިހާރު ދަނީ ކުރަމުން ނެވެ.\nRaajjeyge khaassa iguthisadhee sarahahdhun qavaaidhaa hilaafah masverikan kuran ulhunu beyruge mas boat eh, MNDF Coast Guard Ship Huravee ge belumuge dhashah genesfi.https://t.co/l8Rj5RJBEv pic.twitter.com/DlQkAp222Q\n— Maldives National Defence Force (@MNDF_Official) June 21, 2021


އާ ޗެނަލްތަކާއެކު ދިރާގުޓީވީން ގޯލްޑް ޕެކް ތަރާއަފުކޮށްފި - Voice of Meedhoo\nއާ ޗެނަލްތަކާއެކު ދިރާގުޓީވީން ގޯލްޑް ޕެކް ...\nލާމަރުކަޒީ ނިންމުން 2021: އަނަސް ބަލި ...\nby vomadmin April 11, 2021\nފިލްމު ދައްކާ އާ ޗެނަލްތަކަކާއެކު ދިރާގުޓީވީންގޯލްޑް ޕެކެޖެއް ތައާރަފުކޮށްފިއެވެ.\nދިރާގުން ހާމަކޮށްފައިވާ ގޮތުގައި، ސިނެމަޗީގެ ފިލްމީ ޗެނަލްތަކާއެކު 100 އަށްވުރެ ގިނަ ކޮލިޓީ ޗެނަލް ދިރާގުޓީވީގެ ގޯލްޑް ޕެކުގައި ހިމެނެއެވެ. މި ޕެކުގައި ހިމެނޭ ސިނެމަޗީ ޗެނަލްތަކުގެ ތެރޭގައި ސިނެމަޗީ އެކްޝަން، ސިނެމަޗީ ރޮމޭންސް، ސިނެމަޗީ ކޮމެޑީ، ސިނެމަޗީ ޑްރާމާ އަދި ސިނެމަޗީ ކްރައިމް ހިމެނޭނެއެވެ. ގޯލްޑް ޕެކުގެ އިތުރުން ދިރާގުޕްލޭ އެޕްގައި ޕްލޭމޯ ޕެކޭޖު މެދުވެރިކޮށްވެސް ސިނެމަޗީ ޗެނަލްތައް ފެންނާނެއެވެ.\nދިރާގުޓީވީގެ ގޯލްޑް ޕެކްގެ އަގަކީ (ޓެކްސް ނުލައި) 450 ރުފިޔާއެވެ. ގޯލްޑް ޕެކް ތައާރަފުކޮށްފައި މިވަނީ، ދިރާގު ފިކްސްޑް ބްރޯޑްބޭންޑް ކަނެކްޝަން ގެންގުޅޭ ކަސްޓަމަރުން ދިރާގުޓީވީގެ ހިދުމަތް ހޯދުމަށް އެދުމުން ދިރާގުޓީވީ ކަނެކްޝަނާއި ޖޯއިބޮކްސް ހިލޭ ލިބޭ ޕްރޮމޯޝަނެއް ކުރިއަށްދާ ދަނޑިވަޅެއްގައެވެ. މި ޕްރޮމޯޝަން ކުރިއަށްދާނީ 31 މޭ 2021 ގެ ނިޔަލަށެވެ.\nމީގެ އިތުރުން މި ޕްރޮމޯޝަންގެ ދަށުން ނަސީބުވެރި 20 ކަސްޓަމަރަކަށް ހަ މަސް ދުވަހުގެ މުއްދަތަކަށް، ދިރާގުޓީވީގެ ޕެކޭޖުތަކުގެ ތެރެއިން ބޭނުން ޕެކޭޖެއް ހިލޭ ފޯރުކޮށްދޭ ގޮތަށްވެސް ވަނީ ހަމަޖެހިފައެވެ.\nދިރާގުގެ މެނޭޖަރ، ޓީވީ ބިޒްނަސް ޒިހާރު ޒުހައިރު ވިދާޅުވީ ދިރާގުޓީވީގެ ގޯލްޑް ޕެކްއަކީ މުނިފޫހިފިލުވުމުގެ ހުރިހާ ބޭނުމަކަށް ފުދޭނެ ޕެކޭޖެއް ކަމަށެވެ.\nދިރާގުޓީވީގެ ޗެނަލް ޕޯޓްފޯލިއޯގައި އެކި އުމުރުތަކާއި އޯޑިއަންސްތަކަށް ގުޅޭ ޗެނަލްތައް ހިމެނެއެވެ. އޭގެ ތެރޭގައި ޑިޒްނީގެ ޗެނަލްތަކާއި، ސޮނީގެ އެކި ޗެނަލްތަކުގެ އިތުރުން ޑީސްކަވަރީއާއި ސްޓާ ޗެނަލްތައް ހިމެނެއެވެ. މީގެ އިތުރުން ހިންދީ އަދި އިނގިރޭސި ފިލްމާއި ލަވަ ދައްކައިދޭ ޗެނަލްތަކުގެ އިތުރުން ޚަބަރާއި މައުލޫމާތު ފޯރުކޮށްދޭ ރާއްޖެއާއި ރާއްޖެއިން ބޭރުގެ އެކި ޗެނަލްތައްވެސް ދިރާގުޓީވީގައި ހުރެއެވެ.\nދިރާގުން ބުނީ އެކުންފުނީގެ ޑިޖިޓަލް އައިޕީޓީވީގެ ހިދުމަތް ފުޅާކުރުމުގެ މަސައްކަތުގެެ ދަށުން، މުޅި ރާއްޖޭގެ 77 ޕަސަންޓު ގޭބިސީއަށް ދިރާގުޓީވީގެ ހިދުމަތް ލިބޭނެ ކަމަށެވެ.


ކީރިތިރަސޫލާ | ކުޑަކުދިންގެ\nކީރިތި ރަސޫލާގެ ބޭފުޅުންތައް\nކީރިތި ރަސޫލު -ޞައްލަﷲ ޢަލައިހި ވަސައްލަމަ- ޚަދީޖަތު ބިންތު ޚުވައިލުދު އާ ކާވެނިބައްލަވައިގަތީ، އެކަލޭގެފާނުންގެ ޢުމުރުފުޅުން ފަންސަވީސް އަހަރުގައެވެ. މާނައަކީ ރަސޫލުކަމާއިގެން ފޮނުއްވުމުގެ ފަނަރަ އަހަރު ކުރިންނެވެ. ޚަދީޖަތުގެފާނަކީ، ޚުލްޤުފުޅާއި ހެޔޮފުޅުކަމުން، އެފަދަ ދެވަނައެއް ނެތް ބޭކަނބަލެކެވެ. އެކަމަނާ، ކީރިތި ރަސޫލާއަށް ވަރަސް ހެޔޮކޮށް ހިއްތަވައެވެ. އަދި ރަސޫލާގެ ޤަދަރުފުޅަށް ބަހައްޓަންޖެހޭ އިޙްތިރާމު ބަހައްޓަވައެވެ. އަދި އެކަމަނާ އުޅުއްވަމުން ދިޔައީ ވަރަށް ހިތްޕުޅުހަމަޖެހިވަޑައިގެން، އުފާފުޅުގައެވެ. ކީރިތި ރަސޫލާއަށް ލިބިވަޑައިގަތީ ޖުމުލަ ހަތް ބޭފުޅުންނެވެ. އެއީ ފިރިހެން ތިން ބޭފުޅުންނާއި ހަތަރު އަންހެން ބޭފުޅުންނެވެ.\nކީރިތި ރަސޫލު -ޞައްލަﷲ ޢަލައިހި ވަސައްލަމަ- ވެވަޑައިގެންފައިވަނީ، މީސްތަކުންނަށް ހެޔޮފުޅު، މީހުންނާ ހެޔޮކޮށް މުޢާމަލާތު ކުރައްވާ ބޭކަލެއް ކަމުގައެވެ. އެހެންވެ އެކަލޭގެފާނުގެ އަޚްލާޤަކީ އެއީ ހެޔޮ ނަމޫނާއެއްކަމުގެ މިސާލު ވެސް ޖެހެއެވެ. ކީރިތި ރަސޫލާ -ޞައްލަﷲ ޢަލައިހި ވަސައްލަމަ- ގެ އަޚްލާޤްފުޅަށް މަދަޙަ ކުރައްވަމުން މާތް ﷲ ވަޙީކުރައްވާފައި ވަނީ: وَإِنَّكَ لَعَلَى خُلُقٍ عَظِيمٍ\nމާނައަކީ: ''އަދި ހަމަކަށަވަރުން ކަލޭގެފާނީ މަތިވެރި ޚުލްޤެއްގެ ވެރި ބޭކަލެކެވެ.''( އަލްޤަލަމް:4)\nކީރިތި ރަސޫލު -ޞައްލަﷲ ޢަލައިހި ވަސައްލަމަ- ކުޑަކުދިންނަށް ވެސް ވަރަށް އޯގާތެރިވެވަޑައިގަތެވެ. އަދި އެ ކުދިން އުފާވާނެ ގޮތްގޮތަށް ކަންތައް ކުރެއްވިއެވެ.\nޖަމަލު : ސަހަރާގެ ސަވާރީ


Emmaabandu kudhin gina avasheh!\nކޮޑިންހީގެ އެއްމާބަނޑު ކުދިންތަކެއް\nމިރަށުގައި ތިބި ގިނަ އަދަދެއްގެ އެއްމާބަނޑު ކުދިންގެ ތެރެއިން އެންމެ ގިނައީ ނިބޫ ކުދިން\nއިންޑިޔާގެ އަވަށްތައް އެންމެން ވެސް ދަންނަނީ ދަނޑުވެރިކަމާއި ލިޔަން ކިޔަން އެނގޭ މީހުން ތިބޭލެއް މަދުކަމާއި މަގުތަކުގެ ނުސާފުކަމާއި ކަންކަމާ ހެދި އެވެ. ނަމަވެސް މިކަންކަމާ ވަރަށް ތަފާތު ގޮތަކަށް ފާހަގަކޮށްލެވޭ ވަރަށް ޚާއްސަ އަވަށެއް ކެރެލާގައި އެބައޮތެވެ. މި އަވަށުގައި އިންސާނުން ފޮޓޯކޮޕީ ހަދާ މެޝިނެއް ހުރީ ހެން ވެސް ބައެއް މީހުންނަށް ހީވެދާނެ އެވެ. ސަބަބަކީ އަވަށުގައި އެއްމާބަނޑު ދެބެން ގިނަ ކަމުންނެވެ. އަދި މީގެ ތެރޭގައި އެއް ވައްތަރު ނުވަތަ ނިބޫ ކުދިން ވެސް ވަރަށް ގިނަ އެވެ.\nމަލައްޕުރަމް ޑީސްޓްރިކްޓްގައި އޮންނަ ކޮޑިންހީ އަވަށުގައި އެއްމާބަނޑު ކުދިން އުފަންވާލެއް ގިނަކަމުން މި އަވަށަކީ މުޅި އިންޑިޔާގެ ހުރިހާ އަވަށަކަށް ބަލާއިރުވެސް ނިސްބަތުން އެންމެ ގިނަ އެއްމާބަނޑު ދެބެން އުފަންވާ އަވަށަށް ވަނީ ވެފަ އެވެ.\nކޮޑިންހީ އަވަށަށް ނަޒަރު ހިންގާލާއިރު އެ އަވަށަކީ ކެރެލާގެ އެހެނިހެން އަވަށްތަކާ އެއްކަހަލަ ވަރަށް އާދައިގެ އަވަށެކެވެ. މަގުގެ ދެފަރާތުގައި ހުންނަނީ ރުއް އިންދާފަ އެވެ. ހަނޑޫދަނޑުތަކާއި އެނޫން ވެސް ތަފާތު ކާނާގެ ބާވަތްތައް ހައްދާފައިވާ ދަނޑުތައް އަވަށުގެ ވަށައިގެން ވެއެވެ. ނަމަވެސް އަވަށުގެ ހަނި މަގުތަކުން ލާފައި ގޮސް އަވަށް ތެރެއަށް ވަންނައިރު އެއްކަމެއް ފާހަގަ ކުރެވޭނެ އެވެ. އެއްވައްތަރެއް ޖަހާ ދެ ކުދިން ގިނަ ކަމެވެ.\nމި އަވަށުގެ ގިނަ މީހުންނަކީ މުސްލިމުންނެވެ. އާބާދީގައި 2000 ވަރަކަށް މީހުން އުޅޭއިރު 400 މީހުންނަކީ އެއް ވައްތަރެއް ޖަހާ އެއްމާބަނޑު ދެބެންނެވެ. މިހާ ކުޑަ އާބާދީއެއްގައި މިހާ ގިނަ ނިބޫ ކުދިން ތިބުމުން ވަރަށް ފަސޭހައިން މީހުންގެ ލޮލުގައި މިކަން އަޅައިގަނެ އެވެ.\nމި އަވަށުގައި ދިރިއުޅޭ އެންމެ ދުވަސްވީ އެއްމާބަނޑު ދެބެންނަކީ އަބްދުލް ހަމީދު އާއި އޭނާގެ އެއްމާބަނޑު އަންހެން ކޮއްކޮ ކުންހީ ކާޑިއާ އެވެ. މި ދެބެން އުފަންވީއިރު އެ އަވަށުގައި އެއްމާބަނޑު ކުއްޖެއް ނެތެވެ. ނަމަވެސް މަޑުމަޑުން ކޮންމެ އަހަރަކު އެއްމާބަނޑު ދެ ކުދިން ވިހާ މިންވަރު އިތުރުވަމުން ދިޔަ އެވެ. އެގޮތުން 2008 ގައި އެ އަވަށުގައި އުފަންވި 300 ކުދިންގެ ތެރެއިން 30 ކުދިންނަކީ އެއްމާބަނޑު ދެބެންނެވެ. އަދި އޭގެ މަދު އަހަރެއް ފަހުން އަހަރަކު އުފަންވާ އެއްމާބަނޑު ކުދިންގެ އަދަދު 60 އަށް ވަނީ އަރާފަ އެވެ.\nއެއްމާބަނޑު ކުދިން ގިނައިން ލިބުނަސް މި އަވަށުގެ ކުދިންގެ އަދި އެ ކުދިންގެ މައިންގެ އެއްވެސް ކަހަލަ އައިބެއް ނުވަތަ ޚާއްސަ ބައްޔެއް ނެތެވެ.\nދުނިޔޭގައި އެއްމާބަނޑު ދެބެން އުފަންވީ ކޮންމެ 1000 ކުއްޖަކުން ހަތަރު ކުއްޖެކެވެ. އިންޑިޔާގައި ކޮންމެ 1000 ކުއްޖަކުން ނުވަ ކުއްޖަކީ އެއްމާބަނޑު ދެބެންނެވެ. ނަމަވެސް މި ގޮތްނޭނގޭ އަޖައިބުތަކެއް އެކުލެވޭ އަވަށުގައި އުފަންވާ ކޮންމެ 1000 ކުއްޖަކުން 45 ކުދިންނަކީ އެއްމާބަނޑު ދެބެންނެވެ. އެވްރެޖަށް ބަލާއިރު މި އަވަށަކީ ދުނިޔޭގެ ދެ ވަނަ އެވެ.\nއެންމެ ގިނަ އެއްމާބަނޑު ދެބެން އުފަންވަނީ ނައިޖީރިޔާގެ އިގްބޯ-އޯރާގަ އެވެ. "ޓްވިން ކެޕިޓަލް އޮފް ދަ ވޯލްޑް"ގެ ނަމުން މަޝްހޫރުވެފައިވާ މި އަވަށުގައި އުފަންވާ ކޮންމެ 1000 ކުއްޖަކުން 145 ކުދިންނަކީ އެއްމާބަނޑު ދެބެންނެވެ.\nފާއިތުވީ އަހަރުތަކުގައި ދުނިޔޭގެ އެކި ހިސާބުތަކުންނާއި އިންޑިޔާގެ މަޝްހޫރު ބައެއް ސައިންސްވެރިންގެ ޓީމުތައް ވެސް މި އަވަށަށް އައިސް މިކަން ވާ ގޮތެއް ހޯދުމަށް މަސައްކަތްތަކެއް ކޮށްފައި ވެއެވެ. މި ސައިންސްވެރިން އެއްމާބަނޑު ކުދިންގެ އަނގައިގެ ކުޅާއި އިސްތަށި ވެސް ދިރާސާ ކޮށްފައި ވެއެވެ. ނަމަވެސް އެއްވެސް މީހަކަށް އަދި މިކަން ދިމާވާ ސަބަބު ހޯދިފައެއް ނެތެވެ.\nމި އަވަށުގެ ދިރާސާތައްކުރުމުގައި ހަރަކާތްތެރިވި ޑރ. ކްރިޝްނަން ސްރިބިޖޫ ބުނިގޮތުގައި ބޭސްވެރިކަމުގެ ދުނިޔޭގައި މި އަވަށަކީ މުއުޖިޒާތެއް ފަދަ ތަނެއްގެ ގޮތުގައި ދެކޭ ކަމަށެވެ. ސަބަބަކީ މި އަވަށުގެ މީހުންނަށް މި ދިމާވަނީ ސައިންސްގެ ނަޒަރުން ބަލާއިރު ވަރަށް ވުން ނާދިރުކަމަކަށް ވާތީ އެވެ.


މޭގަނޑު | އިންސާނާގެ ހަށިގަނޑު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް އިންސާނާގެ ހަށިގަނޑު މޭގަނޑު\nމޭ ނުވަތަ މޭގަނޑު\nމޭގަނޑު (Liver)ނުވަތަ މެޔަކީ އިންސާނާގެ ހަށިގަނޑުގައިވާ އެންމެ ބޮޑު ގުނަވަނެވެ.މިއީ ހަށިގަނޑުގައި ހިންގާ މެޓަބޮލިޒަމްގެ މަސައްކަތުގައި މުހިއްމު ދައުރެއް އަދާކުރާ ގުނަވަނެކެވެ. މީގެ އިތުރުން ހަށިގަނޑުގައި ތަފާތު އެތައް މަސައްކަތްތަކެއް މިގުނަވަނުން އަދާކުރެއެވެ. އޭގެ ތެރޭގައި ގްލައިކަޖަން(Glycogen)ރައްކާކުރުން، ''ޕްލާޒްމާ ޕްރޮޓީން''(Plasma protein) އުފެއްދުން، އަދި ލޭގެ ތެރޭގައި ހުންނަ ވިހަސާފުކުރުން ހިމެނެއެވެ.\nމޭގަނޑުގެ ބޮޑުބައި އޮންނަނީ ހަށިގަނޑުގެ ކަނާތް ފަރާތުގައެވެ. މިގުނަވަން އޮންނަނީ ފުއްޕާމެޔާއި ޑައަފްރަމްގެ ތިރިން ބަނޑާއި މޭމަތި، ގުޅޭ ހިސާބުގައެވެ. މޭގަނޑުން "ބައިލް''(Bile) ކިޔާ ދިޔައެއް އުފައްދައެވެ. މިއީ ހަޖަމުކުރުމުގައި އެހީތެރިވެދޭ ދިޔައެވެ. ބޭސްވެރިކަމުގެ ދުނިޔޭގައި ބޭނުންކުރެވޭ ''ހެޕަޓިކް، ހެޕަޓޯ''(Hepatic/Hepato) ފަދަ ބަސްތައް ނިސްބަތް ކުރެވެނީ ފުރަމޭ އާއި ގުޅުންހުރި ކޮންމެވެސް ކަމަކަށް ނުވަތަ ތަނަކަށެވެ.\nނޯޓް : ދިވެހި ބައެއް ޑޮކްޓަރުންނާއި، ޞިއްޙީ ދާއިރާގެ ބޭފުޅުން ލިޔުއްވާފައިވާ ބައެއް ލިޔުންތަކުގައި މޭ ނުވަތަ މޭގަނޑަށް "ފުރަމޭ" މިނަން ބޭނުންކުރައްވާފައި ވެއެވެ. ނަމަވެސް ދިވެހި ބަހުގެ ރަދީފްގައިވާ ވާގޮތުން ފުރަމޭ އަކީ " ލޭމަދުވެ ފޮއްސިވާ ބައްޔަކަށް ދިވެހި ބޭސްވެރިން ކިޔާނަމެއް. މިބަލި ޖެހުމުން ލޯ، ރީނދޫވެ، ބަނޑުފުފި ފޮއްސިވާނެއެވެ" އަދި ފުރަމޭވުމަކީ " މޫނުބޯވެ ބަނޑުބޮޑުވެ މުޅިމީހާ ރީނދޫވުން " އެވެ. މިމާނައަށް ބަލާއިރު ފަހަރުގައި މިއީ ހެޕަޓައިޓިސް ނުވަތަ މޭގަނޑު ދުޅަވުން ކަމަށް ވެސް ވެދާނެ އެވެ.\nމޭގަނޑުގެ ވަޒީފީ ޔުނިޓް\nމޭގަނޑުގެ ބަރުދަނުގައި އެވްރެޖް ގޮތެއްގައި 1.5 ކިލޯ ގްރާމް ހުރެއެވެ. މޭގަނޑުގެ ތެރޭގައި ހުންނަ ކުދިކުދި ވަޒީފީ ޔުނިޓް ތަކަށް ކިޔަނީ ''ލޮބިޔޫލް''(Lobule) އެވެ. މޭގަނޑުގެ ތެރޭގައި މިފަދަ ޔުނިޓްތައް 50 ހާހާއި 100 ހާހާއި ދެމެދުގެ އަދަދަކަށް ހުރެއެވެ. މިއިން ކޮންމެ ''ލޮބިޔޫލް'' އެއް އުފެދިފައިވަނީ ''ހެޕަޓަސައިޓް''(Hepatocyte) ތައް އެތުރިގެން ހެދިފައިވާ ކޮލަމް ތަކަކުންނެވެ. ކޮންމެ ކޮލަމެއް އަނެއް ކޮލަމަކާ ވަކިކޮށްދެނީ ކުދިކުދި ލޭހޮޅިތަކުންނެވެ.\nމޭގަނޑުގެ ބޮޑުބައެއް އޮންނަނީ އެތެރެހަށީގައި ހަށިގަނޑުގެ ކަނާތް ފަރާތުގައެވެ. އަދި އެތެރެހަށިން ހަށިގަނޑުގެ މެދާއި، އަދި ވާތް ފަރާތުގައި ވެސް ފުރަމޭގެ ބައެއް އޮވެއެވެ. މިގުނަވަން އޮންނަނީ ފުއްޕާމެޔާއި، ޑައަފްރަމްގެ ތިރިން، ބަނޑާއި، މޭމަތި ގުޅޭ ހިސާބުގައެވެ.\nމޭގަނޑު އޮންނަނީ އަނބެއްގެ ބައްޓަމަށެވެ. މޭގަނޑުގައި5ފަރާތް ހުރެއެވެ. އެއީ މަތީ ފަރާތް، ތިރީ ފަރާތް، ކުރިމަތި ފަރާތް، ފަހަތް ނުވަތަ ފުރަގަހަށްވީ ފަރާތް، އަދި ކަނާތު އަރިމަތީ ފަރާތް އެވެ. ކަނާތު އަރިމަތީ ފަރާތަކީ އަނބެއްގެ ސިފަޔަށް ފުރަމޭ އޮންނައިރު އޭގެ ތިރީކޮޅެވެ. މޭގަނޑުގެ އެއް ފަރާތް އަނެއް ފަރާތާއި ވަކިކުރެވިފައި ހުންނަ ބޯޑަރުތައް އެހާ ރަގަޅަކަށް ނުހުރެއެވެ. ހަމައެކަނި ރަގަޅަށް ވަކިވެފައި އިންނަނީ ތިރީ ބޯޑަރު އެވެ. ތިރީ ބޯޑަރު އަކީ ކުރިމަތީ ފަރާތާއި، ކަނާތު އަރިމަތީ ފަރާތް، ތިރީ ފަރާތާއި ވަކިކޮށްދޭ ބޯޑަރެކެވެ.\nމޭގަނޑުގެ ހުރިހާ ފަރާތްތަކެއް ނުވަތަ ހުރިހާ ހިސާބެއް ހުންނަނީ ''ޕެރިޓޯނިއަމް'' (Peritoneum) އޭ ކިޔޭ ދުލިފަށަލަ އިން ނިވާކުރެވިފައެވެ. މިދުލިފަށަލައިން ނިވާނުވާ ތަންކޮޅެއް މޭގަނޑުގެ ތެރޭގައި އިނދެއެވެ. އެތަނަށްކިޔަނީ ''މޭގަނޑުގެ ހުސް ޖާގަ''(Bare area of liver) އެވެ.\nމޭގަނޑު އެކުލެވިގެންވަނީ ދެ ލޯބް ގެ މައްޗަށެވެ. އެއީ ކަނާތު ލޯބް އާއި ވާތު ލޯބް އެވެ. މިތަނުން ބޮޑުވާނީ ކަނާތު ލޯބް އެވެ. ދެލޯބް ވަކިކުރަނީ އަންނަނިވި ބައިތަކުންނެވެ.\n(ހ) - ފެލްސިފޯރމް ލިގަމެންޓް ތަތްވެފައިވާ ތަން: މިބައި ހުންނަނީ ކުރިމަތީ ފަރާތް އަދި މަތީ ފަރާތުގައެވެ.\n(ށ) - ލިގަމެންޓަމް ވީނޯސަމް އިންނަ އަޑިކޮޅު: މިތަން އިންނަނީ ފުރަގަހު ފަރާތު ގައެވެ.\n(ނ) - ލިގަމެންޓަމް ޓިރީސް އިންނަ އަޑިކޮޅު:މިތަން އިންނަނީ ތިރީ ފަރާތުގައެވެ.\nކުރިމަތީ ފަރާތް (Anterior surface): މޭގަނޑުގެ ކުރިމަތީ ފަރާތް އިންނަނީ ޑައަފްރަމް އަދި މައިދާގެ ކުރިމަތީ ފަރާތާއި ޖެހިފައެވެ.\nމަތީ ފަރާތް (Superior surface): މޭގަނޑުގެ މަތީ ފަރާތް ވެސް އިންނަނީ ޑައަފްރަމް އާއި ޖެހިފައި އިންނަ ގޮތަށެވެ. ޑައަފްރަމް އަކީ މޭގަނޑުގެ މަތީ ފަރާތް، ފުއްޕާމޭގެ ތިރިއާއި، ހިތާއި ވަކިކޮށްދޭ ހުރަހެކެވެ.\nފުރަގަހަށްވީ ފަރާތް (Posterior surface):ފުރަމޭގެ ފުރަގަހަށްވީ ނުވަތަ ފަހަތު ފަރާތް އެކުލެވިގެންވަނީ މައިގަނޑު3ބައެއްގެ މައްޗަށެވެ.\n1-ފުރަމޭ ހުސް ޖާގަ (Bare area of liver): މިއީ ތިނެސްކަން ބައްޓަމަން އިންނަ ޖާގައެކެވެ. ނުވަތަ ސަރަހައްދެކެވެ. ތިނެސްކަން ބައްޓަމަން މިޖާގަ އިންނަ އިރު އޭގެ ކޮޅު އިންނަނީ ކަނާތް ފަރާތާއި ދިމާވާގޮތަށެވެ. އަދި އޭގެ ބުޑުގަނޑުގައި އިންނަނީ ''އިންފީރިއާ ވީނާ ކޭވާ''(Inferior vena cava) ޖެހިފައި އިންނަ ވަޅުގަނޑު ނުވަތަ އަޑިކޮޅު އެކެވެ.\n2-އިންފީރިއާ ވީނާ ކޭވާ ޖެހިފައި އިންނަ އަޑިކޮޅު (Groove for IVC): މިއީ މޭގަނޑުގެ ހުސް ޖާގަ އިގެ ބުނޑުގައި އިންނަ ފުން އަޑިކޮޅު އެކެވެ. މިއަޑިކޮޅު އިންނަނީ ޕެރިޓޯނިއަމް އޭ ކިޔޭ ދުލިފަށުން ނިވާކުރެވިފައެއް ނޫނެވެ. މިއަޑިކޮޅުގައި ޖެހިފައި އިންނަނީ އިންފީރިއާ ވީނާ ކޭވާ ގެ މަތީ ބައެވެ.\n3-ކޯޑޭޓް ލޯބް(Caudate lobe) : މިއީ އިންފީރިއާ ވީނާ ކޭވާ ޖެހިފައި އިންނަ އަޑިކޮޅު ގެ ވާތް ފަރާތުގައި އިންނަ ލޯބް އެކެވެ. މިލޯބްގެ ވަށައިގެން ބޯޑަރުލެވިފައިގޮތް މިވަނީ އެވެ. ކަނާތް ފަރާތުގައި އިންނަނީ އިންފީރިއާ ވީނާ ކޭވާ ޖެހިފައި އިންނަ އަޑިކޮޅު އެވެ. ވާތް ފަރާތުގައި އިންނަނީ ލިގަމެންޓަމް ވީނޯސަމް އިންނަ އަޑިކޮޅު އެވެ. ތިރިން އިންނަނީ ޕޯޓާ ހެޕަޓިސް އެވެ. އަދި މަތިން އިންނަނީ މޭގަނޑުގެ ވާތް ފަރާތުގެ ވެއިން އާއި، ލިގަމެންޓަމް ވީނޯސަމް އެވެ.\nތިރީ ފަރާތް (Inferior surface): މޭގަނޑުގެ ތިރީ ފަރާތް، ވާތު ލޯބް ގައި ފާހަގަކުރެވިފައިވަނީ އެތަނުގައިވާ ''ގެސްޓްރިކް އިމްޕްރެޝަން''(Gastric impression) އޭ ކިޔޭ އަޑިކޮޅު ގެ ސަބަބުންނެވެ. މިއީ މައިދާގެ ޖިސްމު އެތަނެއްގައި ޖެހިފައި އިންނަ އަޑިކޮޅެވެ. މިއަޑިކޮޅުގެ ކަނާތް ފަރާތުގައި އޮމާންކޮށް ވަށްކޮށް އިންނަ އުފުލުމެއް ހުރެއެވެ. މިއުފުލުމަށް ކިޔަނީ ''ޓިޔުބާ އޯމެންޓޭލް''(Tuber omentale) އެވެ. މިއުފުލުމަކީ ''ލެސަރ އޯމެންޓަމް''(Lesser omentum) ގެ ތިރީ ފަރާތް ޖެހިފައިވާ އުފުލުމެވެ.\nކޯޑްރޭޓް ލޯބް(Quadrate lobe) : މިއީ މޭގަނޑުގެ ތިރީ ފަރާތުން ކަނާތު ލޯބް ގައި ދިގުއަކަ އެއްހެން އިންނަ ބައެކެވެ. މިލޯބް ވަށައިގެން ބޯޑަރު ކުރެވިފައިވާ ގޮތް މިވަނީއެވެ. ކުރިމަތިން އިންނަނީ މޭގަނޑުގެ ތިރީ ފަރާތެވެ. ފަހަތުން ނުވަތަ ފުރަގަހުން އިންނަނީ ޕޯޓާ ހެޕަޓިސް އެވެ. ވާތް ފަރާތުން އިންނަނީ ލިގަމެންޓަމް ޓިރީސް އިންނަ އަޑިކޮޅު އެވެ. އަދި ކަނާތް ފަރާތުން އިންނަނީ ފިތް ޖެހިފައި އިންނަ އަޑިކޮޅު(Gall bladder fossa) އެވެ.\nމޭގަނޑުގެ ތިރީ ފަރާތް، ކަނާތު ލޯބްގައި ހުންނަ ގޮތް ބަޔާންކޮށްފައި މިވަނީއެވެ. ފިތް ޖެހިފައި އިންނަ ވަޅުގަނޑު ނުވަތަ އަޑިކޮޅު ގެ ކަނާތް ފަރާތުން ހުންނަނީ ތަފާތު3ބައެއް ޖެހިފައި ހުންނަ އަޑިކޮޅު ތަކެކެވެ. މިގޮތުން ފުރަތަމަ އިންނަނީ ހިމަ ގޮހޮރުގެ ފެށޭބައި(Duodenum) ބެހިފައިވާ4ބައިގެ ތެރެއިން ދެވަނަ ބައިގެ މަތީބައި ޖެހިފައި އިންނަ އަޑިކޮޅުު(Duodenal impression) ނުވަތަ ވަޅުކޮޅެވެ. އެޖެހިގެން އިންނަނީ ފަލަގޮހޮރުން ތިރިން މައްޗަށް ގޮސްފައި އޮންނަ ބަޔާއި، ހުރަހަށްވާގޮތަށް އޮންނަ ބައި ގުޅުވައިދޭ ކަން ޖެހިފައި އިންނަ އަޑިކޮޅު (Colic impression) ނުވަތަ އަޑިކޮޅެވެ. އެޖެހިގެން އިންނަނީ ކަނާތް ފަރާތުގެ ގުރުދާގެ ކުރިމަތި ޖެހިފައި އިންނަ އަޑިކޮޅު(Renal impression) ނުވަތަ އަޑިކޮޅެވެ.\nކަނާތު އަރިމަތީ ފަރާތް : (Right lateral surface) މޭގަނޑުގެ ކަނާތު އަރިމަތީ ފަރާތް ވެސް ޖެހިފައި އިންނަނީ ޑައަފްރަމް ގައެވެ. މިހިސާބުގައި ޑައަފްރަމްއަކީ 6ން 11 ވަނަ ކައްޓާއި ހަމައަށް ހުންނަ މޭމަތީގެ އަރި ކަށިތަކާއި، ކަނާތު ފުއްޕާމޭ، މޭގަނޑާއި، ވަކިކޮށްދޭ ހުރަހެކެވެ.\nޕޯޓާ ހެޕަޓިސް(Porta hepatis) އަކީ މޭގަނޑުގެ މެދުގައި އިންނަ އަޑިކޮޅެކެވެ. މިއަޑިކޮޅަކީ އެއަޑިކޮޅެއްގެ ތެރެއިން މޭގަނޑަށް އޭގެ ލޭހޮޅިތައް ވަދެފައި ހުންނަ އަޑިކޮޅެވެ. ޕޯޓާ ހެޕަޓިސްގެ ތެރެއިން ގޮސް މޭގަނޑުގެ ތެރެއަށް ވަދެފައިވާ ބައިތަކަކީ، ''ހެޕަޓިކް ޑަކްޓްތައް''(Hepatic ducts)، ''މޭގަނޑުގެ އާޓަރީ''(Hepatic artery) އަދި އޭގެ ގޮފިތައް، ''ޕޯޓަލް ވެއިން''(Portal vein) އަދި އޭގެ ގޮފިތަކެވެ.\nމޭގަނޑުގެ ތެރޭގައި ލޭދައުރުވާ ނިޒާމް\nކޮންމެ މިނިޓަކު މޭގަނޑަށް 1500 މިލިލީޓަރުގެ ލޭ ވާޞިލް ވެއެވެ. ނުވަތަ ފޯރުކޮށް ދެއެވެ. މިލޭ މޭގަނޑަށް ފޯރަނީ މައިގަނޑު2މަސްދަރަކުންނެވެ. އެއީ ޕޯޓަލް ވެއިން ، އަދި މޭގަނޑުގެ އާޓަރީ އިންނެވެ. މިދެލޭހޮޅިން މޭގަނޑަށް އަންނަ ލޭ ކޮންމެ ހެޕަޓަސައިޓް އެއްގެ މެދުގައިވާ ''ސެންޓްރަލް ވެއިން''(Central vein) އަށް ވާޞިލްވެ، އެެއަށްފަހު މޭގަނޑުގެ ވެއިން އަށް ވާޞިލްވެއެވެ. އަދި އެއަށްފަހު ''އިންފީރިއަރ ވީނާ ކޭވާ'' އަށް އެލޭތައް ވާޞިލް ވެއެވެ.\n1-މޭގަނޑުގެ ތެރޭގައި ލޭދައުރުވާ ނިޒާމުންކުރާ މަސައްކަތްތައް\n(ހ) - ލޭ ރައްކާކުރުން : މޭގަނޑުގައި އެވްރެޖް ގޮތެއްގައި އަބަދުވެސް 450 މިލިލީޓަރުގެ ލޭ ރައްކާކޮށްފައި ބަހައްޓައެވެ. މިލޭ ރައްކާކޮށްފައި ހުންނަނީ ހެޕަޓަސައިޓްގެ ތެރޭގައި ހުންނަ ކުދިކުދި ލޭހޮޅި ތަކުގައެވެ. ހަށިގަނޑަށް ލޭ ބޭނުންވުން އިތުރުވެގެންދާ ޙާލަތްތަކުގައި މޭގަނޑުގެ ތެރޭގައި ހުންނަ މިލޭ ހަށިގަނޑުގައި ހިނގާ ލޭގެ އާރަށް ފޮނުވާލައެވެ. މިސާލަކަށް ހަށިގަނޑުގެ ބަޔަކުން ލޭހިލުން ފަދަ ޙާލަތްތަކުގައި މިގޮތަށް ކަންތައް ވެގެންދާނެއެވެ.\n(ށ) - ލޭ ސާފުކުރުން : ފުރަމޭގައި ހުންނަ މެކްރަފޭޖް ސެލްތައް ކަމުގައިވާ ''ކުޕްފާރސް ސެލް''(Kupffer cell) ތަކުން ކުޑަ ގޮހޮރުން ނުވަތަ ހިމަގޮހޮރުން ޕޯޓަލް ވެއިން ގެ ތެރެއިން މޭގަނޑަށް އަންނަ ޖަރާސީމް ތަކުގެ 99 އިންސައްތަ ދިރުވައި ނައްތާލައެވެ. މީގެ އިތުރުން ހަށިގަނޑާއި ބީރައްޓަހި މާއްދާތައް ވެސް މިބުނި ސެލްތަކުން ނައްތާލައެވެ.\n(ނ) - ބައިލް އުފެއްދުން : ބައިލް އުފައްދަނީ މޭގަނޑުގައި ހުންނަ ހެޕަޓަސައިޓް(Hepatocyte) ތަކުންނެވެ. އެއަށްފަހު ބައިލް އުފައްދައި، ރައްކާކޮށް ދޫކުރާ ނިޒާމްގައި ހިމެނޭ ހޮޅިތަކުގެ އެހީގައި ބައިލް ހިމަ ގޮހޮރު ގެ ފުރަތަމަ ބައި(Duodenum)ގެ ތެރެއަށް ވާޞިލް ވެއެވެ. މިމަސައްކަތުގެ ތެރޭގައި ހެޕަޓަސައިޓްގެ ފާރުގައި ހުންނަ އެޕިތީލީއަމް ސެލް ތަކުން ބައިކާބޮނޭޓް އިން މުއްސަދިވެފައިވާ ފެން ދިޔައެއް ބައިލްގެ ތެރެއަށް ފޮނުވާލައެވެ. އަދި މިދިޔަ ބައިލްގެ ތެރެއަށް ގިރުމުން ބައިލްގެ އަލްކަލައިން ހުރި މިންވަރު މަތިވެގެން ދެއެވެ.\n(ރ) – ބައިލް ސޯލްޓް އުފެއްދުން : މޭގަނޑުގެ ތެރޭގައި ބައިލް ސޯލްޓް އުފައްދައި ބޭރުކުރެއެވެ. އަދި ބައިލް ޕިގްމެންޓް ތައް ވެސް އުފައްދައި ބޭރު ކުރެއެވެ. ބައިލް ސޯލްޓް(Bile salt) އަކީ ބައިލް އެސިޑް ތަކުގައި ހިމެނޭ ލޮނު ގެ ބައެވެ. އޭގެ ތެރޭގައި ހިމެނެނީ ސޯޑިއަމް އަދި ޕޮޓޭސިއަމް އެވެ. ސޯޑިއަމް އަދި ޕޮޓޭސިއަމް، ގްލައިސީން(Glycine) އަދި ޓޯރީން(Taurine) އާއި އެއްވެއެވެ. އިންސާނާގެ ހަށިގަނޑުގައި ބައިލް އެސިޑް ގެ4ވައްތަރު ހުރެއެވެ. އޭގެ ތެރެއިން2ވައްތަރު އުފެދެނީ މޭގަނޑުގެ ތެރޭގައި ކޮލެސްޓިރޯލް އިންނެވެ. އެއީ ކޯލިކް އެސިޑް(Cholic acid) އަދި ކީނަޑިއޮކްސީކޯލިކް އެސިޑް(Cheno dexoy cholic acid) އެވެ. މިއެސިޑްތައް މޭގަނޑުގެ ތެރޭގައި އުފެދޭތީ މިއެސިޑް ތަކަށް ޕްރައިމަރީ ބައިލް އެސިޑް(Primary bile acid) އޭ ކިޔައެވެ.\nއަނެއް ދެވައްތަރުގެ ބައިލް އެސިޑް އުފެދެނީ ބޮޑު ގޮހޮރު ގެ ތެރޭގައެވެ. ބޮޑު ގޮހޮރުގެ ތެރޭގައި މި ދެވައްތަރުގެ އެސިޑް އުފެދެނީ ބެކްޓީރިޔަލް އެކްޝަންގެ ސަބަބުން ޕްރައިމަރީ ބައިލް އެސިޑް އިންނެވެ. އެހެން ކަމުން ބޮޑު ގޮހޮރުގެ ތެރޭގައި އުފެދޭ ބައިލް އެސިޑް ތަކަށް ސެކަންޑަރީ ބައިލް އެސިޑް(Secondary bile acid) އޭ ކިޔައެވެ. ބޮޑު ގޮހޮރު ގެ ތެރޭގައި އުފެދޭ ދެއެސިޑަކީ ޑިއޮކްސީކޯލިކް އެސިޑް(Dexoycholic acid) އަދި ލިތޯކޯލިކް އެސިޑް(Lithocholic acid) އެވެ. ޕްރައިމަރީ ބައިލް އެސިޑް ތައް ގްލައިސީން އަދި ޓޯރީން އާއި އެކުވަނީ މޭގަނޑު ގެ ތެރޭގައެވެ. މިއެއްވުމުގެ ސަބަބުން އުފެދެނީ ގްލައިކަކޯލިކް އެސިޑް(Glycocholic acid) އަދި ޓޯރަކޯލިކް އެސިޑް(Taurocholic acid) އެވެ. ނަތީޖާއެއްގެ ގޮތުން ބައިލް ސޯލްޓް ތައް ކަމުގައި ވާ ސޯޑިއަމް ގްލައިކަކޮލޭޓް(Na Glycocholate) އަދި ޕޮޓޭސިއަމް ޓޯރަކޮލޭޓް(K Taurocholate) އުފެދިގެންދެއެވެ.\n2-މޭގަނޑުގެ ތެރޭގައި ހިންގާ މެޓަބޮލިޒަމް އާއި ގުޅުންހުރި މަސައްކަތްތައް\n(ހ) - ކާބޯހައިޑްރޭޓް މެޓަބޮލިޒަމް\n• ''ގެލެކްޓޯސް''، އަދި ''ފުރަކްޓޯސް'' ''ގުލޫކޯޒް'' އަށް ބަދަލުކުރުވުން\n• ލޭގައި ހަކުރުގެ މިންވަރު ހަމަހަމަކޮށް ބެހެއްޓުން: މިމަސައްކަތުގައި މޭގަނޑު ބައިވެރި އެވެ. ލޭގައި ހަކުރުގެ މިންވަރު މަތިވެއްޖެނަމަ(ގިނަވެއްޖެނަމަ) ގިނަވާ ބައި މޭގަނޑަށް ނަގައެވެ. އެއަށްފަހު މޭގަނޑުގެ ތެރޭގައި ގުލްކޯޒު ''ގްލައިކަޖަން'' އަށް ބަދަލުވުން ނުވަތަ ގުލްކޯޒުން ގްލައިކަޖަން އުފެދުން (Glycogenesis) އަދި ގުލްކޯޒު ފެޓަށް ބަދަލުވުން ނުވަތަ ގުލްކޯޒުން ފެޓް އުފެދުން (Lipogenesis) މެދުވެރި ކުރުވައެވެ.. މިއާއި ޚިލާފަށް ލޭގައި ހަކުރުގެ މިންވަރު މަދުވެއްޖެނަމަ މޭގަނޑުން ލޭގެ ތެރެއަށް ހަކުރު (ގުލްކޯޒު) ހަށިގަނޑަށް ބޭނުން ވަރަށް ފޮނުވާލައެވެ.\n(ށ) - ޕްރޮޓީން މެޓަބޮލިޒަމް\n• ''އެމީނޯއެސިޑް''(Aminoacids) އިން "އެމީން"(Amines) ވަކިކޮށްދިނުން: މިމަސައްކަތުގެ ތެރޭގައި އުފެދޭ ''ކީޓޯ އެސިޑް'' ތައް އޮކްސިޑައިޒް ކުރުވައެވެ. ނުވަތަ ކާބޯހައިޑްރޭޓް އެހެންނޫނީ ފެޓް އަށް ބަދަލުކުރުވައެވެ.\n• އެމޯނިޔާ ޔޫރިއާ އަށް ބަދަލުކުރުން: އެމޯނިޔާ(Ammonia) އުފެދެނީ ކުރިން ބުނި އެމީނޯއެސިޑް އިން އެމީން ވަކިކުރުމުގެ ތެރޭގައެވެ. ހަމަމިހެން ގޮހޮރުގެ ތެރޭގައި ހުންނަ ބެކްޓީރިޔާ ތަކުން ވެސް އެމޯނިޔާ އުފެދެއެވެ. އެމޯނިޔާ ޔޫރީއާ އަށް ބަދަލުވުމަކީ ކޮންމެހެން ހަށިގަނޑަށް ބޭނުންވާ ކަމެކެވެ. ސަބަބަކީ އެމޯނިޔާ ލޭގެ ތެރޭގައި ގިނަވެ ޖަމާވެއްޖެނަމަ ނާރުތަކުގެ ނިޒާމަށް އަސަރުކޮށް މީހާގެ މަރާއި ހަމައަށް ގެންދިއުމަކީ ވެދާނެ ގޮތެކެވެ. އެއީ އެމޯނިޔާ އަކީ ނުރައްކާތެރި ވިހަގަދަ މާއްދާއަކަށްވާތީ އެވެ.\n• ޔޫރިކް އެސިޑް އުފެއްދުން\n• މުހިއްމު ނޫން ބައެއް އެމީނޯ އެސިޑް ތައް އުފެއްދުން\n• އެއް އެމީނޯ އެސިޑް އަނެއް އެމީނޯ އެސިޑް އަށް ބަދަލުވުން\n• ޕްލާޒްމާ ޕްރޮޓީން އުފެއްދުން: ދުވާލަކު 15 އާއި 50 ގްރާމް އާއި ދެމެދުގެ އަދަދަކަށް މޭގަނޑުން ޕްލާޒްމާ ޕްރޮޓީން އުފައްދައެވެ.\n• ލޭގަނޑުވުމުގައި ޝާމިލްވާ ބައެއް މާއްދާތައް އުފެއްދުން\n(ނ) - ފެޓް މެޓަބޮލިޒަމް\n• ހަކަތަ އުފެއްދުމަށް ފެޓީ އެސިޑް ތައް އޮކްސިޑޭޓް ކުރުން: ތަބީޢީ ފެޓް ނުވަތަ ސަރުބީ ފުރަތަމަ ބަދަލުވަނީ ''ގްލިސެރޯލް''(Glycerol)އަދި ''ފެޓީ އެސިޑް''(Fatty acids)އަށެވެ. މިގޮތަށް ސަރުބީ ބަދަލުވުމަށް ކިޔަނީ "ސަރުބީ ވިރުވުން" ނުވަތަ "ސަރުބީ ބައިބައިކުރުން"(Lipolysis) މިހެންނެވެ. އެއަށްފަހު ފެޓީ އެސިޑް އޮކްސިޑޭޓް ވެގެން ''އަސީޓައިލް ރެޑިކަލް''(Acetyl radicals) އުފެދެއެވެ. މިބުނި އެސީޓައިލް ރެޑިކަލް ''ކޯއެންޒައިމް-އޭ''(Co-enzyme A) އާއި އެއްވުމުން ''އެސީޓައިލް-ކޯ''(Acetyl coA) އުފެދިގެން ދެއެވެ. ''ސިޓްރިކް އެސިޑް ބުރު''(Citric acid cycle) ގައި އެސީޓައިލް-ކޯ ގެ ބައެއް އޮކްސިޑައިޒް ވެގެން އެތަކެއް ހަކަތައެއް އުފައްދައެވެ. އަނެއްބައި ''އެސީޓޯއެސީޓިކް އެސިޑް''(Acetoacetic acid) އަށް ބަދަލުވެ، ފުރަމޭގެ ސެލްތަކުން ފަހުން މިބުނި އެސިޑް ލޭގެ ތެރެއަށް ފޮނުވާލުމުން ލޭގެ ޒަރީޢާއިން އެހެނިހެން ޓިޝޫތަކަށް ބަދަލުވެ، އެޓިޝޫތަކުގެ ތެރޭގައި އޮކްސިޑައިޒް ވެގެން ދެއެވެ.\n• ކޮލެސްޓިރޯލް، ލިޕޯޕްރޮޓީން، އަދި ފޮސްފަލިޕިޑް އުފެއްދުން: ކޮލެސްޓިރޯލް ގެ 80 އިންސައްތަ ''ބައިލް ސޯލްޓް''(Bile salt) އަށް ބަދަލުވަނީ މޭގަނޑުގެ ތެރޭގައެވެ. ބާކީ 20 އިންސައްތަ ލިޕޯޕްރޮޓީން އަދި ފޮސްފަލިޕިޑް އާއެކު އެހެން ޓިޝޫތަކަށް ނަގުލު ކުރެއެވެ. އެހެން ޓިޝޫތަކުގެ ތެރޭގައި ލިޕޯޕްރޮޓީން ބައިބައިވެގެން ދެއެވެ. އަދި އެއިން އުފެދޭ ފެޓް އޮކްސިޑައިޒް ވުން ނޫނީ ރައްކާ ކުރެއެވެ. ފޮސްފަލިޕިޑް އަދި ކޮލެސްޓިރޯލް ސެލް ތަކުގެ ބޭރު ފަށަލަ އުފެދުމުގައި އޭގެ އޮނިގަނޑުން ޖާނގަ ހޯދައެވެ.\n• ކާބޯހައިޑްރޭޓް އަދި ޕްރޮޓީން އިން ފެޓް އުފެއްދުން: މިމަސައްކަތް މައިގަނޑު ގޮތެއްގައި ހިންގަނީ މޭގަނޑުގެ ތެރޭގައެވެ.\n3- ރައްކާ ކުރުމާއި ގުދަންކުރުމުގެ މަސައްކަތް ހިންގުން\nލޭ، ގްލައިކަޖަން، ފެޓް ރައްކާ ކުރުމުގެ އިތުރުން އަންނަނިވި މާއްދާތައް ވެސް މޭގަނޑުގައި ރައްކާކޮށް ގުދަން ކުރެއެވެ.\n(ހ) - ބައެއް ވިޓަމިންތައް: ޚާއްޞަކޮށް ވިޓަމިން-އޭ، ވިޓަމިން-ޑީ، އަދި ވިޓަމިން-ބީ12 ރައްކާކުރެއެވެ. އެކި ވިޓަމިން ރައްކާކޮށްފައި ބަހައްޓަނީ އެކި މުއްދަތަށެވެ. ވިޓަމިން-އޭ 10 މަސް ދުވަހުގެ މުއްދަތަށް ރައްކާކޮށްފައި ބަހައްޓައެވެ. ވިޓަމިން-ޑީ3ނުވަތަ4މަސް ދުވަހުގެ މުއްދަތަށް ރައްކާކޮށްފައި ބަހައްޓައެވެ. އަދި ވިޓަމިން-ބީ12 12 މަސްދުވަހުގެ މުއްދަތަށް ރައްކާކޮށްފައި ބަހައްޓައެވެ.\n(ށ) - ދަގަނޑު: ދަގަނޑު މޭގަނޑުގެ ސެލްތަކުގައި ރައްކާކުރެވިފައި ހުންނަނީ ''ފެރިޓިން''(Ferritin) ގެ ސިފައިގައެވެ. ލޭގެ ތެރޭގައި ދަގަނޑުގެ މިންވަރު މަދުވުމުން މޭގަނޑުގައި ހުންނަ ފެރިޓިން އިން ދަގަނޑުގެ ބައި ލޭގެ ތެރެއަށް ދޫކޮށްލައެވެ. އަދި ލޭގެ ދަގަނޑުގެ މިންވަރު މަތިވުމުން މޭގަނޑަށް އެބައި ނަގައި މޭގަނޑުގައި ރައްކާކޮށްފައި ބަހައްޓައެވެ.\nއެހެންކަމުން މޭގަނޑަކީ ލޭގެ ރަތް ސެލް ތައް އުފެއްދުމުގެ މަސައްކަތް ހިންގުމަށް ބޭނުންތެރި ގުނަވަނެކެވެ. ސަަބަބަކީ މިމަސައްކަތަށް ބޭނުންވާ ބައެއް މާއްދާތައް މޭގަނޑުން ފޯރުކޮށްދޭތީ އެވެ. އޭގެ ތެރޭގައި ވިޓަމިން-ބީ12، ދަގަނޑު، އަދި ހިމަގްލޯބިން ގައި ހިމެނޭ ''ގްލޯބިން''ގެ ބައި ހިމެނެއެވެ. މީގެ އިތުރުން ލޭގެ ރަތް ސެލް މާބަނޑުގައި އޮންނަ ދަރިފުޅުގެ ހަށިގަނޑުގައި މޭގަނޑުން އުފައްދައި ދެއެވެ.\n4- ވިހަ ސާފުކުރުމާއި، ހަރަކާތް ނުކުރާނޭގޮތް ހެދުމުގެ މަސައްކަތް ހިންގުން\n(ހ) - ވަރަށް ގިނަ ބޭސްތަކުގައި އެކުލެވޭ ވިހަ ބައި މޭގަނޑުގެ ތެރޭގައި ސާފު(Detoxification) ކުރެއެވެ. މިސާލަކަށް ''ސަލްފަނަމައިޑްސް'' ، ''ޕެނިސިލިން''، ''އިރިތްރަމައިސިން'' ފަދަ ބޭސްތަކުގެ ވިހަ މޭގަނޑުގެ ތެރޭގައި ސާފު ކުރުވައެވެ.\n(ށ) - ވަރަށް ގިނަ ހޯރމޯން ތަކުގެ ބާރު މޭގަނޑުގެ ތެރޭގައި ކަނޑުލާވައެވެ. އަދި އެހޯރމޯންތައް މަސައްކަތް ނުކުރާނޭ ގޮތް (Inactivation) މޭގަނޑުގެ ތެރޭގައި ހަދައެވެ.\n5- ހޯރމޯންތައް ދޫކުރުން\nމޭގަނޑަކީ ވެސް ތަފާތު ހޯރމޯންތައް އުފައްދައި ދޫކުރާ ގުނަވަނެކެވެ. މިގޮތުން އުފައްދައި ދޫކުރާ ހޯރމޯންތައް ތިރީގައި މިވަނީ އެވެ.\n(ހ) – އިންސުލިން ލައިކް ގްރޯތު ފެކްޓަރ (Insulin like growth factor): އިންސުލިން ލައިކް ގްރޯތު ފެކްޓަރ ތަކަކީ އިންސުލިން އާއި، ވައްތަރު ގޮތެއް ހުންނަ ޕޮލިޕެޕްޓައިޑް ތަކެކެވެ. އިންސުލިން ލައިކް ގްރޯތު ފެކްޓަރ އަކީ ''ކޮމްޕްލެކްސް ސިސްޓަމް''(Complex system) ބައެކެވެ. މިހޯރމޯން އުފައްދައި ދޫކުރަނީ މޭގަނޑުގެ ތެރޭގައި ހުންނަ ''ހެޕަޓަސައިޓް'' ތަކުންނެވެ. މިހޯރމޯންގެ ދެވައްތަރު ވެއެވެ. އެއީ އިންސުލިން ލައިކް ގްރޯތު ފެކްޓަރ1 އަދި އިންސުލިން ލައިކް ގްރޯތު ފެކްޓަރ2 އެވެ.\n(ށ) – އެންޖީއޯޓެންސިން (Angiotensin): އެންޖީއޯޓެންސިން އަކީ މޭގަނޑުގެ ތެރޭގައި ހުންނަ ''ހެޕަޓަސައިޓް'' ތަކުން އުފައްދައި ދޫކުރާ އޮލިގޯޕެޕްޓައިޑް އެކެވެ. މިމާއްދާ ގެ ސަބަބުން ލޭހޮޅިތައް ހަނިވުން(Vasoconstriction) ، ކުރިމަތިކުރުވައި، ލޭގެ ޕްރެޝަރު މަތިކުރުވައި، އެޑްރީނަލް ގްލޭންޑް ގެ ކޯޓެކްސް(Adrenal cortex)އިން ''އަލްޑޮސްޓަރޯން''(Aldosterone) ދޫކުރުން މެދުވެރި ކުރުވައެވެ. އެންޖީއޯޓެންސިން އަކީ ބާރުގަދަ ''ޑިޕްސަޖަން'' (Dipsogen) އެކެވެ. އެންޖީއޯޓެންސިން އުފެދިގެން އަންނަނީ އޭގެ ޕްރިކޯސަރ މޮލިކިއުލް ކަމުގައިވާ މޭގަނޑުގައި އުފެދޭ ''އެންޖީއޯޓެންސިނަޖަން''(Angiotensinogen) އިންނެވެ.\n(ނ) – ތްރޮމްބޯޕޮއިއިޓިން (Thrombopoietin): ތްރޮމްބޯޕޮއިއިޓިން އަކީ މޭގަނޑު، އަދި ގުރުދާއިން އުފައްދާ ގްލައިކޯޕްރޮޓީން ހޯރމޯން އެކެވެ. މިހޯރމޯން އަކީ ކަށީގެ މަދުގައި ''ޕްލޭޓްލެޓް''ތައް އުފެއްދުން ތަންޒީމްކުރާ ހޯރމޯން އެކެވެ. ކަށީގެ މަދުގައި ހިމެނޭ ''މެގަކެރީއޯސައިޓް''(Megakaryocyte) ތައް އުފެދި ބައިބައިވެގެން ދިއުމަށް ބާރު އަޅައެވެ. ޕްލޭޓްލެޓްތައް އުފެދިގެން އަންނަނީ މިބުނި ސެލްތައް ބައިބައިވެގެން އައުމުގެ ތެރޭގައެވެ.\nމޭގަނޑުގެ މަސައްކަތް ހުރިނެތްގޮތް ބަލާ ޓެސްޓްތައް\n1- ފުރަމޭގެ އެންޒައިމްތަކުގެ މިންވަރު ބެލުމަށް ބަރޯސާވާ ޓެސްޓްތައް\n(ހ) - ލޭގައި ޓްރާންސް އަމައިނޭސް ތަކުގެ މިންވަރު ހުރިނެތްގޮތް ބެލުން: އެސްޕަރްޓޭޓް ޓްރާންސްއަމައިނޭސް ލޭގައި ހުންނަނީ ކޮންމެ ލިޓަރެއްގައި 40-8 ޔުނިޓާއި ދެމެދުގެ މިންވަރަކަށެވެ. އެލެނީން ޓްރާންސްއަމައިނޭސްް ލޭގައި ހުންނަނީ ކޮންމެ ލިޓަރެއްގައި 30-5 ޔުނިޓާއި ދެމެދުގެ މިންވަރެކެވެ. ބަޔާން ކުރެވުނު ދެވައްތަރުގެ އެންޒައިމް މޭގަނޑު، ހިތް ، އަދި ހަށިގަނޑުގެ މަސްތަކުގައި ހުރެއެވެ. އެހެން ކަމުން މިބުނި ޓިޝޫތަކަށް ގެއްލުން ލިބުމުން ނުވަތަ އެޓިޝޫތަކުގެ ބަލިތަކުގެ ސަބަބުން މިއެންޒައިމްތަކުގެ މިންވަރު ލޭގައި އިތުރުވެގެން ދެއެވެ. މިސާލަކަށް ހިތުގެ މަސްގަނޑުން ބައެއް މަރުވުން އަދި މޭގަނޑު ދުޅަވުން ފަދަ ބަލިތަކުގައި ލޭގައި މިއެންޒައިމްތަކުގެ މިންވަރު އިތުރުވެގެން ދެއެވެ.\n(ށ) - ލޭގައި އަލްކަލައިން ފޮސްފަޓޭސް ގެ މިންވަރު ހުރިނެތްގޮތް ބެލުން: އަލްކަލައިން ފޮސްފަޓޭސް ލޭގައި ހުންނަނީ ކޮންމެ ލިޓަރެއްގައި 39-13 ޔުނިޓާއި ދެމެދުގެ މިންވަރަކަށެވެ. ބަޔާން ކުރެވުނު އެންޒައިމް މޭގަނޑު، ކަށި، ކުޑަ ގޮހޮރު، އަދި ވިހެއުމުގެ ތެރޭގައި ފައިބާ މަހު ގައި ހުރެއެވެ. މޭގަނޑުގެ ބަލިތަކާއި ގުޅިގެން ލޭގައި އަލްކަލައިން ފޮސްފަޓޭސް ގެ މިންވަރު އިތުރުވެގެން ދެއެވެ.\n(ނ) - ލޭގައި ގާމާ ގުލޫޓަމައިލް ޓްރާންސްޕެޕްޓައިޑޭސް ގެ މިންވަރު ހުރިނެތްގޮތް ބެލުން: ގާމާ ގުލޫޓަމައިލް ޓްރާންސްޕެޕްޓައިޑޭސް ލޭގައި ހުންނަނީ ކޮންމެ ލިޓަރެއްގައި 50-10 ޔުނިޓާއި ދެމެދުގެ މިންވަރަކަށެވެ. މިއެންޒައިމްގެ މިންވަރު ލޭގައި މޭގަނޑުގެ ބައެއް ބަލިތަކާއި ގުޅިގެން އިތުރުވެގެން ދެއެވެ. ޚާއްޞަކޮށް ބަނގުރާ ބުއިމުން ކުރިމަތިވާ މޭގަނޑުގެ ބަލިތަކުގައި މިއެންޒައިމްގެ މިންވަރު ލޭގައި އިތުރުވެގެންދާކަން ފާހަގަ ކުރެވެއެވެ.\n2- ޕްލާޒްމާ ޕްރޮޓީންގެ މިންވަރު ބެލުމަށް ބަރޯސާވާ ޓެސްޓްތައް\n(ހ) - ލޭގައި ''އަލްބިޔޫމިން'' ގެ މިންވަރު ހުރިނެތްގޮތް ބެލުން: އަލްބިޔޫމިން އުފައްދަނީ ހަމައެކަނި މޭގަނޑުންނެވެ. ލޭގައި ކޮންމެ ޑެސިލިޓަރެއްގައި 5- 3.5 ގްރާމާއި ދެމެދުގެ މިންވަރަކަށް އަލްބިޔޫމިން ހުރެއެވެ. އެވްރެޖް ގޮތެއްގައި މިއަދަދު އުޅެނީ 4.2 ގްރާމްގައެވެ.\n(ށ) - އަލްބިޔޫމިން / ގްލޯބިޔުލިން ގެ ނިސްބަތް ބެލުން: މިނިސްބަތް އާންމުކޮށް ހުންނަނީ 2:1 ގައެވެ.\n(ނ) - ލޭގައި ޕްރޯތްރޮމްބިން ހުރި މިންވަރު ބެލުމާއި، ޕްރޯތްރޮމްބިންގެ ވަގުތު ބެލުން: ލޭގައި ޕްރޯތްރޮމްބިން ހުންނަނީ ކޮންމެ ޑެސިލިޓަރެއްގައި 15-10 މިލިގްރާމާއި ދެމެދުގެ މިންވަރަކަށެވެ. ޕްރޯތްރޮމްބިން ވަގުތު އާންމު ގޮތެއްގައި ހުންނަނީ 14-12 ސިކުންތާއި ދެމެދުގައެވެ. ޕްރޯތްރޮމްބިން ވަގުތު މޭގަނޑުގެ ބަލިތަކުގައި ދިގުވެގެން ދެއެވެ. އަދި ލޭގައި ޕްރޯތްރޮމްބިން ހުންނަ މިންވަރު މޭގަނޑުގެ ބަލިތަކުގައި ދަށްވެގެން ދެއެވެ.\n• ޖުމްލަ ޕްލާޒްމާ ޕްރޮޓީން: ކޮންމެ ޑެސިލިޓަރެއްގައި 8.5-6.5 ގްރާމް\n• އަލްބިޔޫމިން: ކޮންމެ ޑެސިލިޓަރެއްގައި 5-3.5 ގްރާމް\n• ގްލޯބިޔުލިން: ކޮންމެ ޑެސިލިޓަރެއްގައި 3-2 ގްރާމް\n• އަލްބިޔޫމިން / ގްލޯބިޔުލިން ގެ ނިސްބަތް: 2:1\nމޭގަނޑަށް ޖެހޭ ބަލިތަކުގެ ތެރެއިން ދިގުދެމިގެންދާ ބަލިތަކުގައި މިސާލަކަށް މޭގަނޑުގައި ލަކުނުލުން ފަދަ ބަލިތަކުގައި އަލްބިޔޫމިން ގެ މިންވަރު ދަށްވެއެވެ. ގްލޯބިޔުލިން ތަކުގެ މިންވަރު މަތިވެއެވެ. އަދި ޖުމްލަ ޕްލާޒްމާ ޕްރޮޓީންގެ މިންވަރަށް ބަދަލެއް ނާދެއެވެ. އަލްބިޔޫމިން / ގްލޯބިޔުލިން ނިސްބަތް ބައެއް ފަހަރު ދަށްވެ، ބައެއް ފަހަރު މަތިވުމަކީ ވެސް ވެދާނެ ގޮތެކެވެ.\nމޭގަނޑަށް ޖެހޭ ބަލިތަކުގެ ތެރެއިން ކުރުމުއްދަތަކަށް ޖެހޭ ނުވަތަ ދިމާވާ ބަލިތަކުގައި މިސާލަކަށް މޭގަނޑު ދުޅަވުން ފަދަ ބަލިތަކުގައި ގްލޯބިޔުލިން ތަކުގެ މިންވަރު އިތުރުވެގެން ދެއެވެ. އަދި އަލްބިޔޫމިންގެ މިންވަރަށް ބަދަލެއް ނާދެއެވެ.\n(ރ) - ލޭގައި އެމޯނިޔާ ހުރި މިންވަރު ބެލުން: މޭގަނޑު ފޭލްވުން ފަދަ ބަލިތަކުގައި އެމޯނިޔާގެ މިންވަރު ލޭގައި އިތުރުވެ މަތިވެގެންދެއެވެ.\n3- ފުރަމޭއިން އުފައްދާ ބައިލް ޕިގްމެންޓް ތަކަށް ބަރޯސާވާ ޓެސްޓްތައް\n(ހ) - ލޭގެ ބިލިރޫބިން : އާންމު ގޮތެއްގައި ލޭގައި ބިލިރޫބިން ހުންނަނީ ކޮންމެ ޑެސިލިޓަރެއްގައި 1-05 މިލިގްރާމާއި ދެމެދުގެ މިންވަރެއްގައެވެ. ލޭގައި ބިލިރޫބިން މަތިވުން ކުރިމަތިވާ ހުރިހާ ބަލިތަކާއި ރީނދޫވުން ފަދަ ބަލިތަކުގައި މިމިންވަރު އިތުރުވެގެން ދެއެވެ.\n(ށ) - ކުޑަކަމުދާ ތަކެތީގެ ބިލިރޫބިން : އާންމު ގޮތެއްގައި ކުޑަކަމުދާ ތަކެތި ގައި ބިލިރޫބިން އެއް ނުހުންނާނެއެވެ. ނަމަވެސް ރީނދޫވުމުގެ ބައެއް ވައްތަރުތަކުގައި ކުޑަކަމުދާ ތަކެތި ގައި ބިލިރޫބިން ހުންނާނެއެވެ.\n(ނ) - ކުޑަކަމުދާ ތަކެތީގައި ޔޫރޯބިލިނަޖަން : ދުވާލަކު 2.5-05 މިލިގްރާމްގެ ޔޫރޯބިލިނަޖަން ކުޑަކަމުދާ ތަކެތި އާއެކު ބޭރުވެގެން ދެއެވެ. މިމިންވަރު ރީނދޫވުން ގެ ބައެއް ވައްތަރުތަކުގައި މަތިވެފައި އަނެއްބައި ވައްތަރުގައި ދަށްވެގެން ދެއެވެ.\n(ރ) - ބޮޑުކަމުދާ ތަކެތީގައި ސްޓާކޯބިލިނަޖަން : ދުވާލަކު 250-50 މިލިގްރާމްގެ ސްޓާކޯބިލިނަޖަން ބޮޑުކަމުދާ ތަކެތި އާއެކު ބޭރުވެގެން ދެއެވެ. މިމިންވަރު ރީނދޫވުން ގެ ބައެއް ވައްތަރުތަކުގައި މަތިވެފައި އަނެއްބައި ވައްތަރުގައި ދަށްވެގެން ދެއެވެ.\n4- ކާބޯހައިޑްރޭޓް މެޓަބޮލިޒަމްގެ މަސައްކަތަށް ބަރޯސާވާ ޓެސްޓްތައް\n* ގުލްކޯޒް ޓޯލަރެންސް ޓެސްޓް:\n* ގެލެކްޓޯސް ޓޯލަރެންސް ޓެސްޓް:\n5- ފެޓް މެޓަބޮލިޒަމްގެ މަސައްކަތަށް ބަރޯސާވާ ޓެސްޓްތައް\nލޭގެ ކޮންމެ ޑެސިލިޓަރެއްގައި 200-150 މިލިގްރާމްގެ ކޮލެސްޓިރޯލް އެކުލެވިގެން ވެއެވެ. ރީނދޫވުމުގެ ބައެއް ވައްތަރުގައި ކޮލެސްޓިރޯލް ލޭގައި އިތުރުވެގެން ދެއެވެ. މޭގަނޑުގެ މަސައްކަތް ފޭލްވުން ފަދަ ބަލީގައި ކޮލެސްޓިރޯލްގެ މިންވަރު ހުންނަނީ އާދައިގެ މިންވަރަކަށެވެ.\n6- ވިހަ ސާފުކުރުމުގެ މަސައްކަތަށް ބަރޯސާވާ ޓެސްޓްތައް\n(ހ) - ބްރޯމްސަލްފަލީން ޓެސްޓް: މިޓެސްޓް ހެދުމަށް ބްރޯމްސަލްފަލީން ޑައި ހަށިގަނޑުގެ ބަރުދަނުގެ ކޮންމެ ކިލޯއަކަށް5މިލިގްރާމްގެ ނިސްބަތުން އިންޖެކްޝަން ޖަހައިގެން ލޭގެ ތެރެއަށް ފޮނުވާނީއެވެ. އާންމު ގޮތެއްގައި މި މާއްދާގެ 90 އިންސައްތަ 45 މިނިޓްގެ ތެރޭގައި ލެއިން ސާފުކޮށްލާނެއެވެ. ނަމަވެސް މޭގަނޑުގެ ބަލިތަކުގައި ލެއިން ސާފުވާ މިންވަރު މަދުވެގެން ދެއެވެ. ނަތީޖާއެއްގެ ގޮތުން އެޑައި ލޭގައި ޖަމާވާނެއެވެ.\n(ށ) - ހައިޕޯޔުރިކް އެސިޑް ބޭރުވާ މިންވަރު ބަލާ ޓެސްޓް: މިޓެސްޓް ހެދުމަށް ސޯޑިއަމް ބެންޒައޭޓްގެ ޓެސްޓް ޑޯޒެއް ދޭނީއެވެ. އެއަށްފަހު ކުޑަކަމުދާ ތަކެތީގައި ހައިޕޯޔުރިކް އެސިޑް ހުރި މިންވަރު އެއް ގަޑިއިރު ފަހުން ބަލާނީއެވެ. އާންމުގޮތެއްގައި ވަރަށް ބޮޑަށް މިމާއްދާގެ މިންވަރު ކުޑަކަމުދާ ތަކެތި ގެ ޒަރީޢާއިން ބޭރުވެއެވެ. ނަމަވެސް މޭގަނޑުގެ ބަލިތަކުގައި މިމާއްދާ ބޭރުވަނީ ވަރަށް ކުޑަކޮށެވެ.\n(ނ) - އިންޑޯސިޔަނިން ގްރީން ޓެސްޓް:\n(ރ) - 14ސީ- އަމީނޯޕައިރިން ބްރޭތް ޓެސްޓް:\nމޭގަނޑަށް ޖެހޭ ބައެއް ބަލިތައް\nމޭގަނޑު ދުޅަވުން : މޭގަނޑު ދުޅަވުމަކީ މެޔަށް ދިމާވާ ވަރަށް ޢާންމު މައްސަލަ އެކެވެ. އާންމު ގޮތެއްގައި މޭގަނޑު ދުޅަވުން ކުރިމަތިވަނީ ހެޕަޓައިޓިސް ވައިރަސް ގެ ތަފާތު ވައްތަރު ތަކުންނެވެ. އެގޮތުން ހެޕަޓައިޓިސް ވައިރަސް އޭ، ބީ، ސީ، ޑީ އަދި އީ ފަދަ ވައިރަސްތަކުން މޭގަނޑު ދުޅަވުން ކުރިމަތި ކުރުވައެވެ. މީގެ އިތުރުން ބައެއް ކަހަލަ ބޭސްތައް ބޭނުންކުރުމާއި، ބަނގުރާ ބުއިމަކީ ވެސް މޭގަނޑު ދުޅަވުމަށް މެދުވެރިވާ ސަބަބު ތަކެވެ. މޭގަނޑު ދުޅަވުމުން ފެންނަ އެންމެ އާންމު އަލާމާތްތަކުގެ ތެރޭގައި، ކާހިތްނުވުން، ވަރުބަލިވެވާޅުވުން، މަސްތަކާއި ހުޅުތަކުގައި ރިހުން، މޭނުބައިކުރުމާއި ހޮނޑުލެވުން، އަދި ބަނޑުގައި ރިހުން ހިމެނެއެވެ.\nމޭގަނޑުގައި ލަކުނުލުން : މޭގަނޑުގައި ލަކުނު ލުމަކީ މޭގަނޑަށް ދިމާވާ ބަލީގެ ޙާލަތެކެވެ. މޭގަނޑުގައި ލަކުނުލުމުން މޭގަނޑަށް ލޭފޯރުކޮށްދިނުމަށް ހުރަސްއެޅި، މޭގަނޑުގެ މަސައްކަތްތަކަށް ބުރޫއަރައެވެ. މޭގަނޑުގައި ލަކުނުލުމަށް މެދުވެރިވާ ސަބަބުތަކުގެ ތެރޭގައި، ބަނގުރާބުއިން، މޭގަނޑުގައި ސަރުބީޖެހުން، މޭގަނޑު ދުޅަވުން، ތަކުރާރުކޮށް ހިތުގެ މަސައްކަތް ހިނގުން ފޭލްވުން، މޭގަނޑުގައި އުފެދޭ ބައިލް ހިމަގޮހޮރަށް ގެންގޮސްދޭ ހޮޅި ނުވަތަ ބައިލް ޑަކްޓް ބެދުން، އަދި ވާރުތަވާ ބަލިތަކުގެ ތެރޭގައި ހިމެނޭ "ސިސްޓިކް ފައިބްރޯސިސް"، އަދި ގްލައިކަޖަން ސްޓޯރޭޖް ޑިޒީސް ޖެހުން، ފަދަ ކަންތައްތައް ހިމެނެއެވެ.\nމޭގަނޑުގެ ކެންސަރު : މޭގަނޑުގެ ކެންސަރަކީ ދުނިޔޭގައި އެންމެ އާންމު ކެންސަރުގެ ވައްތަރުތަކުގެ ތެރޭގައި ހިމެނޭ ވައްތަރެކެވެ. މޭގަނޑަށް ކެންސަރު ޖެހެނީ މޭގަނޑު ދުޅަވުން، އަދި މޭގަނޑުގައި ލަކުނުލުން، ފަދަ ކަމެއް މެދުވެރިވެގެންނެވެ. މޭގަނޑުގެ ކެންސަރު ޖެހޭމީހުންގެ 20-10 އިންސައްތަ އޮޕަރޭޝަންކޮށްގެން ރަގަޅު ކުރެވެއެވެ.\nމޭގަނޑުގެ ކެންސަރު ދެގޮތަކަށް ޖެހިދާނެ އެވެ. އެއްގޮތަކީ މޭގަނޑުގައި ކެންސަރު އުފެދުމެވެ. އަނެއް ގޮތަކީ ހަށިގަނޑުގެ އެހެން ކޮންމެެވެސް ތަނެއްގައި އުފެދޭ ކެންސަރުގެ ސެލްތައް މޭގަނޑުގެ ތެރެއަށް ދަތުރުކޮށް އެތާގައި ހާލި ހެދުމެވެ. މޭގަނޑުގެ ކެންސަރު ގިނައިން ޖެހެނީ ފިރިހެނުންނަށެވެ.\nމޭގަނޑުގެ ކެންސަރު ޖެހުމަށް މެދުވެރިވާ ސަބަބުތަކުގެ ތެރޭގައި، ހެޕަޓައިޓިސް ބީ ނުވަތަ ސީ ވައިރަސް ހަށިގަނޑުގެ ތެރެއަށް ވަނުން، ބަނގުރާގެ ސަބަބުން މޭގަނޑުގައި ލަކުނުލުން، ފަދަ ކަންތައްތައް ހިމެނެއެވެ. މޭގަނޑުގެ ކެންސަރުގެ ސަބަބުން ދިމާވެދާނެ އުދަގޫތަކުގެ ތެރޭގައި ބަނޑުގައި ރިހުން، ވަރުދެރަވެ، ބަރުދަން ލުއިވުން، ކާހިތްނުވުން، ބަނޑުހިކުން، ހަޖަމުގޯސްވުން، ބަނޑުގައި ފެންހެދުން، ބަނޑުގައި އަތްޖައްސާލުމުން ހަރު އެއްޗެއް އޮންނަހެން ހީވުން ފަދަ ކަންތައްތައް ހިމެނެއެވެ.\nމޭގަނޑުގެ މަސައްކަތް ފޭލްވުން : މޭގަނޑުގެ މަސައްކަތް ފޭލްވުމަކީ އަވަސް ފަރުވާ ބޭނުންވާނެ ޞިއްޙީ ޙާލަތެކެވެ. މިއީ މޭގަނޑުގެ ބޮޑުބައެއް ހަލާކުވެ، އޭގެ މަސައްކަތް އެކަށޭނަ ގޮތުގައި ހިންގުމަށް ނުކުޅިގެންވުމެވެ. މޭގަނޑުގެ މަސައްކަތް ފޭލްވުމަށް މެދުވެރިވާ ސަބަބުތަކުގެ ތެރޭގައި، ހެޕަޓައިޓިސް ބީ، އަދި ހެޕަޓައިޓިސް ސީގެ ޖަރާސީމް ހަށިގަނޑަށް ވަނުން، ދިގުމުއްދަތަކަށް ދާއިމީ ސިފައެއްގައި ބަނގުރާ ބުއިން، މޭގަނޑުގައި ލަކުނުލުން، އަދި ހަށިގަނޑުގައި ދަގަނޑު ހަރުލުން ފަދަ ކަންތައްތައް ހިމެނެއެވެ.\nމޭގަނޑު ބަދަލުކުރުމުގެ ފުރަތަމަ އޮޕަރޭޝަން ކޮށްފައިވަނީ 1963 ވަނަ އަހަރު އެވެ. މިހާރުވެސް އަހަރަކު 5000 މީހުން މޭގަނޑު ބަދަލުކުރަން ޖެހޭކަމަށް ތަފާތު ހިސާބުތަކުން ދައްކައެވެ. އަދި މޭގަނޑު ބަދަލުކުރާ މީހުންގެ ތެރެއިން 85 އިންސައްތަ މީހުންގެ ފުރާނަ ސަލާމަތް ކުރެވެއެވެ.\nމޭގަނޑު ބަދަލުކުރަންޖެހޭ ބައެއް ޙާލަތްތައް\n• ފަހު މަރުޙަލާއަށް ގޮސްފައިވާ މޭގަނޑުގެ ބަލިތައް: މިސާލަކަށް މޭގަނޑުގައި ލަކުނުލުން\n• ކުއްލިއަކަށް ނުރައްކާތެރި ޙާލަތަކަށް މޭގަނޑުގެ މަސައްކަތް ފޭލްވެގެން ދިއުން\n• މޭގަނޑުގެ ކެންސަރު\n• މޭގަނޑާއި ގުޅުންހުރި ބައެއް ކަހަލަ މެޓަބޮލިކް ބަލިތައް: މިސާލަކަށް ހީމަކްރޯމަޓޯސިސް\nމޭގަނޑު ބަދަލުނުކުރެވޭނެ ޙާލަތްތައް\n• ލޭގައި ޖަރާސީމް އެޅުން\n• އޭޑްސް ބަލި\n• އެހެންތަނަކަށް ޖެހުނު ކެންސަރުގެ އަސަރު މޭގަނޑަށް ފޯރުން\n• ހިތާއި ފުއްޕާމޭ އާއި ގުޅުންހުރި ނުރައްކާތެރި ބަލިތައް\n• ޕޯޓަލް ވެއިން ތްރޮމްބޯސިސް\n• ކޮލަންޖިއޯ ކާސިނޯމާ\nމޭގަނޑު ބަދަލުކުރުމުން ކުރިމަތިވެދާނެ ކަންތައްތައް\n• އިންދުނު މޭގަނޑަށް ހަށިގަނޑު އިދިކޮޅު ހެދުން\n• އިންދުނު މޭގަނޑު މަސައްކަތް ނުކުރުން\n• ކުރިންހުރި ބަލި އަނބުރާ އިޢާދަވުން


ކްލެމެންސީ ބޯޑުން ވައްޑެ ވަކި ކުރަން ފާސްކޮށްފި – Dhuvas Online\nތުލުސްދޫ ދާއިރާގެ މެންބަރު ވަހީދު -- ފޮޓޯ: މަޖިލީސް\nކްލެމެންސީ ބޯޑުން ވައްޑެ ވަކި ކުރަން ފާސްކޮށްފި\nކްލެމެންސީ ބޯޑަށް ރައްޔިތުންގެ މަޖިލީހުން ކަނޑައަޅާފައިވާ މެންބަރު ތުލުސްދޫ ދާއިރާގެ މެންބަރު މުހައްމަދު ވަހީދު އިބްރާހިމް (ވައްޑެ) އެމަގާމުން ވަކިކުރުމަށް ރައީސުލްޖުމްހޫރިއްޔާއަށް ލަފާއެރުއްވުމަށް ރައްޔިތުންގެ މަޖިލީހުން ފާސްކޮށްފި އެވެ.\nއެގޮތަށް ފާސްކުރީ މިއަދު ބޭއްވި މަޖިލީހުގެ ޖަލްސާގައި ވޯޓަށް އެހުމުން 41 މެންބަރުން ވައްޑޭ ވަކި ކުރުމާއި އެއްކޮޅަށް ވޯޓު ދެއްވުމުންނެވެ. ދެކޮޅަށް 26 މެންބަރުން ވޯޓު ދެއްވި އެވެ. އަދި ވަކި ގޮތަކަށް ވޯޓު ނުދެއްވާ އެއް މެންބަރަކު އިންނެވި އެވެ.\nމި މައްސަލަ މަޖިލީހަށް ހުށަހެޅުއްވީ ވެރިކަން ކުރާ ޕީޕީއެމްގެ ކެލާ ދާއިރާގެ މެންބަރު އަލީ އާރިފެވެ. ކްލެމެންސީ ބޯޑަކީ މައާފްކޮށްދިނުމާއި އަދަބު ލުއިކޮށް ދިނުމުގެ ގާނޫނުގެ ދަށުން އެކުލަވާލާފައިވާ ބޯޑެކެވެ.\nމެންބަރު އާރިފު ހުށަހެޅުއްވި ގަރާރުގައި ބުނެފައިވަނީ ބޯޑުގެ މެމްބަރެއްގެ ހައިސިއްޔަތުން ވައްޑެ އަދާ ކުރައްވަން ޖެހޭ ޒިންމާތަކާއި ވާޖިބުތައް ފުރިހަމައަށް އަދާކުރައްވަމުން ނުގެންދަވާ ކަމަށެވެ. އަދި އެ ބޯޑުގައި މަޖިލިސް އެކަށީގެންވާ ގޮތެއްގައި ތަމްސީލްވަމުން ނުދާ ކަމަށެވެ..\nއެ ބޯޑުން މީޙުން ވަކި ކުރެވޭނީ ރައީސުލްޖުމްހޫރިއްޔާ އަށެވެ.\nކްލެމެންސީ ބޯޑަކީ 11 މެމްބަރުންގެ މައްޗަށް އެކުލެވޭ ބޯޑެކެވެ. އެ ބޯޑުގައި ރައްޔިތުންގެ މަޖިލީހުގެ މެމްބަރެއްގެ އިތުރުން ދެން ތިއްބަވަނީ ގާނޫނީ ދާއިރާ އާއި އިޖުތިމާއީ ދާއިރާ އާއި ތައުލީމީ ދާއިރާ އާއި ސިއްހީ ދާއިރާ އާއި ދީނީ އިލްމުގެ ބޭފުޅަކާއި މަދަނީ ޖަމްއިއްޔާތަކުން އައްޔަން ކުރާ ބޭފުޅަކާއި ޕެރޯލް ބޯޑުގެ ބޭފުޅަކާއި ފުލުހުންގެ ތެރެއިން ބޭފުޅަކާއި ޝަރުއީ ދާއިރާގެ ބޭފުޅެކެވެ.\nބާރްތީ އާ ހަރްޝް، އެކަކު އަނެކަކަށް ރޮއްވާލައިފި\nސެރިއޭ: ލީގުގައި ކުޅުނު ފުރަތަމަ މެޗުން އެޓަލާންޓާ އަށް މޮޅެއް


Vari Aa Hama Ah Dhiumuge Kurin Balaalun Muhinmu Baeh Kankan - Vaguthu\nދެ މީހަކު ކައިވެނި ކުރަނީ ވަރިވާކަށް ނޫންކަން ޔަގީނެވެ. ކޮންމެ މީހަކުވެސް ބޭނުންވާނީ ޒަވާޖީ ހަޔާތް އުފަލުގައި ވޭތުކުރާށެވެ. ކޮންމެ މީހަކު ވެސް ކައިވެނި ކުރަނީ އުފަލާއި ހިތްހަމަޖެހުންމަތީ ހަމަޖެހިގެން ދިރިއުޅުމުގެ ފޮނި އުންމީދާ އެކުގައެވެ. އުފަލާއި ހިތްހަމަޖެހުން ނުލިބޭ ނަމަ އެއްވެސް ކައިވެންޏެއް ކުރިއަށް ގެންދާނީ ކިހިނެއް ހެއްޔެވެ؟ ކޮންމެ ދުވަހަކީ ޒުވާބު ކުރަން ޖެހޭ ނޫނީ ހިތާމަ ކުރަން ޖެހޭ ދުވަހަކަަށް ވެއްޖެ ނަމަ ކައިވެނި ނިންމާލުން އެއީ އެންމެ ރަނގަޅު ގޮތެވެ.\nއެގޮތުން ވަރިއާ ހަމައަށް ދިއުމުގެ ކުރިން ވިސްނާލުން މުހިންމު ކަންކަން އެބަހުއްޓެވެ. އެންމެ މުހިންމު ކަމަކީ ހަޔާތުގައި ބައިވެރިޔާގެ ފަރާތުން ރައްކާތެރިކަން އިހްސާސް ކުރެވުމުގެ އިހުސާސް ނެތި ދިއުމެވެ. ކިތަންމެ ގިނަ ދަރިންނެއް އެ ކައިވެންޏަކަށް ލިބުނު ނަމަވެސް ރައްކާތެރިކަން އިހުސާސް ނުވާ ނަމަ އަވަހަށް ވަރިވާށެވެ.\nތަކުރާރުކޮށް މީހަކު ތިމާ އަށް ބޭވަފާތެރިވުމަކީ އެ މީހަކަށް ލިބޭނެ އެންމެ ބޮޑު ހިތްދަތި ކަމެކެވެ. ހަޔާތުގައި ބައިވެރިޔާ އަށް ބޭވަފާތެރިވާން ޖެހޭ ގަބޫލު ކުރެވޭ ސަބަބެއް ނުދެއްކޭނެެވެ. ކައިވެނި ކުރި މީހާ މަތިން ފޫހިވާ ނަމަ ނޫނީ ކައިވެނި ކުރި މީހާ ބޭނުން ނެތް ނަމަ ދޫކޮށްލާފައި ދިއުން އެއީ އެންމެ ރަނގަޅު ގޮތެވެ. އެ ގޮތް އިހްތިޔާރުނުކޮށް ސިއްރުން ލޯބިވެރިޔަކު ގެންގުޅޭ ނަމަ އެއީ ތިމާގެ ބައިވެރިޔާ އަށް ކުރާ އިހުތިރާމް ކުޑަ ކަން ދައްކުވައިދޭ ކަމެކެވެ. އެފަދަ މީހަކު ކައިރިން ވަރިވާން ނިންމާ ނަމަ އެއީ ރަނގަޅު ނިންމުމެކެވެ.\nދެން އޮތް ކަމަކީ އެއްވެސް ކަމެއްގައި އެއްބަސްވުމަކަށް ނާދެވުމެވެ. މިއީ އެކަކު އަނެކެއްގެ ހިޔާލު ވަރަށް ބޮޑަށް ތަފާތުކަން ނޫނީ ޚިޔާލަށް އިހުތިރާމް ނުކުރެވޭކަން ހާމަވާ ކަމެކެވެ. ކައިވެންޏެއް ކުރިއަށް ގެންދެވެނީ އެކަކު އަނެކަކާ މަޝްވަރާކޮށް ދެމީހުން ބޭނުންވާ ގޮތަށް އެއްބަސްވެގެންނެވެ.\nއެކަކު ހުރިހާ މަސައްކަތެއް ކުރުމާއި އެއްވެސް ކަމެއް ހިއްސާ ނުކުރުމަކީ ވެސް ކައިވެނި ދުޅަހެޔޮ ނޫންކަން އެނގޭ ކަންކަމެވެ. އެހެންކަމުން މި ލިޔުމުގައި ހުރި ގިނަ ކަންކަން ހިނގަނީ ގޯސްކޮށް ކަމަށްވާ ނަމަ ވަރި ވުން އެއީ އެންމެ ރނަގަޅުގޮތެވެ. އޭގެ ކުރިން ވާހަކަދައްކައިގެން މައްސަލަ ހައްލު ކުރެވޭތޯ ބަލާލުން ރަނގަޅެވެ.\nޖެނުއަރީ 27, 2021 14:07\nމިވާހަކަ ރަނގަޅެ އް ނޫން! ތަޖުރިބާ ހުރި މީހުންނާ ބަ އްދަލު ކޮށްލަ އްވާ! އޭރުން ހަގީގަތް ބުނެދޭނަމެވެ. މި އަދުގެ އަނދިރި ތަ ޢުލީމު ކިޔަވަ އިގެން ތިބި މީހުންނަކަށް ނޭނގޭނެ!\nޖެނުއަރީ 27, 2021 17:22\nގަބޫލު ކުރެވޭވަރުގެ ވާހަަކަ އެއް ނޫން ތީކީ


healers healers, Author at MNUSU\nAll posts by: healers healers\nAuthor: healers healers\nAbout healers healers\nފެކަލްޓީ އޮފް ހެލްތު ސައިންސެސްގައި “ޓީޗަރސްޑޭ” ފާހަގަކޮށްފި!\n05 އޮކްޓޯބަރު ވީ ބުރާސްފަތި ދުވަހު ފެކަލްޓީއޮފް ހެލްތު ސައިސްގެ ކޮންފަރެންސް ހޯލުގައި، މުދައްރިސުންގެ ދުވަސް ވަރަށް ކުލަގަދަކަމާއިއެކުވަނީ ފާހަގަކޮއްފައަވެ. 12:45 ގައި ކުރިއަށްދިޔަ މިހަފްލާގައި ހުރިހާ މުދައްރިސުންނަށް ފިނިފެންމަލުގެ ޤުލްދަސްތާއަކުން ދުވަހުގެ ހެޔޮއެދުމާއި މުބާރަކުބާދީ ފެކަލްޓީގެ އެންމެހާ ދަރިވަރުންގެ ފަރާތުންވަނީ އަރިސްކޮއްފައެވެ. މިހަރަކާތް ރާވާ ހިންގާ އިންތިޒާމް ކޮއްފައިވަނީ، ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަންގެ ގޮފި ހީލަރސްއެވެ. ޤުރުޢާންގެ ބަރަކާތުން ހަފްލާ ފަށައިފައިވަނީ އެޑްވާންސް ސަރޓިފިކެޓް އިން ނަރސިންގެ ދަރިވަރު ފާޠިމަތު ސާރާ، އަދި […]\nފެކަލްޓީއޮފް ހެލްތު ސައިންސްގެ ދަރިވަރުން ބައިވެރިވެގެން ކުރިއަށްގެންދިޔަ ހެލްތު ސްކްރީނިން ޕްރޮގްރާމް ނިމިއްޖެ!\nއެމް.އެން.ޑީ.އެފްއާއި އެފް.އެޗް.އެސް ގުޅިގެން އަޙުމަދިއްޔާ އިންޓަރނޭޝަނަމް ސްކޫލްގައި، 20 ސެޕްޓެމްބަރ 2017ގެ ހެނދުނު 9:00 އިން 11:00އަށް ވަނީސްކޫލް ހެލްތު ސްކްރީނިން ޕްރޮގްރާމް 2017ގެ އެންމެފަހު ހެލްތު ސްކްރީނިން ކުރިއަށްގެންގޮސްފައެވެ. މި ޕްރޮގްރާމަކީމީ އެހެން އަހަރުތަކެކޭވެސް އެއްފަދައިން އެމް.އެން.ޑީ.އެފް މެޑިކަލް ސަރވިސަސްގެ ޓްރެއިނިން، ރީސަރޗް އެންޑް ޑިވެލޮޕްމެންޓް ޑިޕާޓްމެންޓްއިން އިސްނަގައިގެން އަލަށް ގްރޭޑް 01ކަށް ވަންނަ ދަރިވަރުންނަށް ޙާއްޞަކޮއްގެން ކުރިއަށްގެންދާ ޕްރޮގްރާމެކެވެ. 2017 ވަނަ އަހަރުގެ މި ހެލްތު ސްކްރީނިން ޕްރޮގްރާމް ކުރިއަށްގެންދިއުމުގައި، ދިވެހިރާއްޖޭގެ ޤައުމީ ޔުނިވަރސިޓީގެ، […]\nީހީލަރސްއިން ހޭންޑްވޮޝިން ސެޝަންއެއް ހިންގައިފި!\n19 ސެޕްޓެމްބަރ 2017ވީ އަންގާރަ ދުވަހުވަނީ “ހޭންޑް ވޮޝިން” ސެޝަނެއް މާފަންނު މަދަރުސާގެ ސްޓާ ހަރަކާތުގެ ދަރިވަރުންނަށްވަނީ ބާއްވާފައެވެ. މިސެޝަން ކުރިއަށްގެންދިޔައީ ދިވެހިރާއްޖޭގެ ޤައުމީ ޔުނިވަރސިޓީގެ ގޮފި ހީލަރސްގެފަރާތުން, އެފް.އެޗް.އެސްގައި ނަރސިން ކިޔަވަމުންދާ ދަރިވަރުންތަކެއް ބައިވެރިކޮއްގެންނެވެ. ދެ ދަންފަޅިއަކަށް ބަހާލައިގެން ހިންގި މިޕްރޮގްރާމެގެ ހެނދުނުގެ ސެޝަން ކުރިއަށް ގެންދިޔައީ 9:00އިން 10:00އަށް، އަދި މެންދުރު ސެޝަން ކުރިއަށް ގެންދިޔައީ 14:00އިން 15:00އަށް މާފަންނު މަދަރުސާގައިއެވެ. 30 ވުރެގިނަ ދަރިވަރުން ބައިވެރިވި މި ސެޝަންގައި، އަތްދޮވުމުގެ ރީތި އާދަތަކާއި […]


Dhiraagun Saaidge kaamiyaabi faahaga kohfi\nދިރާގުގެ އެމްބެސެޑަރު ހަސަން ސާއިދު މި އަހަރުގެ ސައުތު އޭޝިއަން ގޭމްސްގައި ރަން މެޑަލް ހޯދުމުން އެކަން ފާހަގަ ކުރުމުގެ ގޮތުން އިނާމެއްގެ ގޮތުގައި އެ ކުންފުނިން އޭނާ އަށް އެއްލައްކަ ރުފިޔާ މިއަދު ދީފި އެވެ.\nމި ފައިސާ އޭނާއާ ހަވާލު ކޮށްދެއްވީ ދިރާގުގެ ހެޑް އޮފީހުގައި ބޭއްވި ރަސްމިއްޔާތެއްގައި އެ ކުންފުނީގެ ޗީފް ފައިނޭންޝަލް އޮފިސަރު ރޮބިން ވޯލް އެވެ.\nމިއަދުގެ ހަފްލާ އަށް ސާއިދު ދިއުމުން ދިރާގުން އޭނާ އަށް މަރުހަބާ ކީ އޮރެންޖު ކާޕެޓެއްގަ އެވެ. އެއް ލައްކަ ރުފިޔާގެ އިތުރުން ވާވޭ މޭޓް 20 މެކްސް ފޯނަކާއި ވާވޭ މެޓް ޖީ ހޭންޑްސެޓެއް ވެސް ދިރާގުން ސާއިދަށް ވަނީ ދީފައެވެ. އަދި 5ޖީ ޑޭޓާޕެކެއް ވެސް އޭނާ އަށް އެ ކުންފުނިން ދިނެވެ.\nދިރާގުގެ ބްރޭންޑް އެންޑް މާކެޓިންގެ ސީނިއާ މެނޭޖަރު މުހައްމަދު މިރުޝާން ހަސަން ވިދާޅުވީ ސައުތު އޭޝިއަން ގޭމްސްގައި ސާއިދު ހޯދި ކާމިޔާބީއާ މެދު އެ ކުންފުނިން ފަހުރުވެރިވާ ކަމަށެވެ.\nސާއިދު 100 މީޓަރު ދުވުމުން މި ފަހަރު ހޯދި ރަން މެޑެލްއަކީ ސައުތު އޭޝިއަން ގޭމްސްގެ ތާރީހުގައި ރާއްޖެ އަށް ލިބުނު ފުރަތަމަ ރަން މެޑެލް އެވެ. އަދި އޭނާ ވަނީ މި ފަހަރު 200 މީޓަރު ދުވުމުން ލޯ މެޑެއްޔެއް ވެސް ހޯދައިފަ އެވެ.


މޫސާގެފާނުގެ ވާހަކަ – 42 – DhiSalafiyyah\nރަސޫލާ صلى الله عليه وسلم ޙަދީޘްކުރެއްވި ބަސްފުޅުގެ މާނައިގައިވެއެވެ. ބަނޫ އިސްރާއީލުގެ މީހުންނަށް އެއްދުވަހު މޫސާގެފާނު ޚުތުބާ ދެއްވިއެވެ. އެކަލޭގެފާނާއި ސުވާލު ދެންނެވުނެވެ. އެންމެ ޢިލްމުވެރިވެރި މީހަކީ ކޮން ބޭކަލެއް ހެއްޔެވެ؟ އެކަލޭގެފާނު ދެންނެވިއެވެ. އެންމެ ޢިލްމުވެރި މީހަކީ ތިމަންކަލޭގެފާނެވެ. މޫސާގެފާނުގެ ބަސްފުޅާއި މެދު ﷲ ތަޢާލާ ރުހިވޮޑިއެއްނުގެންނެވިއެވެ. އެއީ ޢިލްމު ﷲ ތަޢާލާއަށް ރައްދު ނުކުރެއްވީތީއެވެ. މޫސާގެފާނަށް ﷲ ތަޢާލާ ވަޙީކުރެއްވިއެވެ. ދެކަނޑު ގުޅުނު ތަނުގައިވާ ތިމަންއިލާހުގެ އަޅުތަކުންގެ ތެރެއިން އަޅެއް، ކަލޭގެފާނަށްވުރެ ޢިލްމުވެރިވެގެންވެއެވެ. މޫސާގެފާނު ވިދާޅުވިއެވެ. އޭ ރައްބެވެ. އެއީ ކިހިނަކުން ހެއްޔެވެ.\nމޫސާގެފާނަށް ދެންނެވުނެވެ. ވަށިގަނޑަކަށް މަހެއް ލައްވައިގެން ވަޑައިގަންނަވާށެވެ. ފަހެ އެ މަސް ގެއްލިއްޖެ ހިސާބަކީ އެ ބޭކަލަކާއި ބައްދަލުވެވަޑައިގަންނަވާނެ ތަނެވެ.\nދެން އެއަށްފަހު ޒުވާން ބޭކަލެއްކަމުގައިވާ ޔޫޝަޢު ބުން ނޫންއާއި އެކީ ދަތުރު ފައްޓަވަފިއެވެ. އެ ދެ ބޭކަލުންނާއެކު ވަށިގަނޑެއްގައި މަހެއް ގެންދެވިއެވެ. ބޮޑު ހިލަގަނޑެއްގެ ކައިރިއަށް އާދެވިއްޖައުމަށް ދާންދެނެވެ. އެ ހިލަގަނޑުގެ މަތީގައި އެ ދެބޭކަލުން އަރާމުކުރައްވަން މަޑުކުރެއްވިއެވެ. އެހިނދު އެ މަސް، އެވަށިގަނޑުން ކަނޑަށް ފުންމާލުމަށް ފަހު، ފިލައިފިއެވެ.\n(فَاتَّخَذَ سَبِيلَهُ فِي الْبَحْرِ سَرَبًا) \nމާނަ: “ފަހެ (އޭރު) އެ މަސް ހަނިހަނިމަގަކުން ލައިގެން ކަނޑުގެ ތެރެއަށް ހިނގައްޖެއެވެ.”\nއެ ދެބޭކަލުން އަރާމުކުރެއްވުމަށް ފަހު، އެ ދުވަހުގެ ބާކީބައިގައްޔާއި، ރޭގަނޑު ފާއިތުވަންދެން ދަތުރު ކުރެއްވިއެވެ. ދުވާލުވުމުން، މޫސާގެފާނު ޒުވާނާއަށް ވިދާޅުވިއެވެ.\n(آتِنَا غَدَاءَنَا لَقَدْ لَقِينَا مِن سَفَرِنَا هَـٰذَا نَصَبًا) \nމާނަ: “ތިމަންމެންގެ ދުވާލުގެ ކެއުން ތިމަންމެންނަށް ގެނެސްދޭށެވެ! ހަމަކަށަވަރުން، ތިމަންމެންގެ މި ދަތުރުން ތިމަންމެންނަށް ވަރަށް ބޮޑު ވަރުބަލިކަމެއް ލިބިއްޖެއެވެ.”\nމޫސާގެފާނު ވަރުބަލިފުޅުވެގެން ދިޔައިރުވެސް އެތަނެއް ފާހަގަނުކުރެވުނެވެ. އޭރު ވަނީ ދާންޖެހޭ ތަން ފަހަނައަޅައި ގޮސްފައެވެ. އެ ޒުވާނާ މޫސާގެފާނަށް ދެންނެވިއެވެ.\n(أَرَأَيْتَ إِذْ أَوَيْنَا إِلَى الصَّخْرَةِ فَإِنِّي نَسِيتُ الْحُوتَ) \nމާނަ: “ކަލޭގެފާނަށް އެނގިވަޑައިގެންވޭތޯއެވެ؟ (ދެކަނޑު ގުޅުނުތާ އޮތް) ބޮޑު ހިލައިގެމަތީގައި ތިމަންމެން މަޑުކޮށްލިހިނދު، ހަމަކަށަވަރުން، ތިމަން އެ މަހުގެ މަތިން ހަނދާން ނެތުނީއެވެ.”\n(ذَٰلِكَ مَا كُنَّا نَبْغِ) \nމާނަ: “ތިމަންމެން ބޭނުންވެގެން މިއުޅެނީ އެތަނެވެ.”\n(فَارْتَدَّا عَلَىٰ آثَارِهِمَا قَصَصًا)\nމާނަ: “ދެން އެ ދެކަލުންގެ ފިޔަވަޅު ބައްލަވަމުން އެ ދެކަލުން އެނބުރި ފަހަތަށް ވަޑައިގެންފިއެވެ.”\nއެ ބޮޑު ހިލަކައިރިއަށް ދެވުނު ހިނދު، އެ ހިލަކައިރީގައި ހެދުމެއްގައި ފޮރުވިގެން ހުންނެވި ބޭކަލެއް ހުންނެވިއެވެ. މުސާގެފާނު އެބޭކަލަކަށް ސަލާމްކުރެއްވިއެވެ.\nމިބިމުގައި މީހަކު ސަލާމް ގޮވުމަކީ ވަރަށް ޢަޖައިބުކުރުވަނިވި ކަމެކެވެ.\nމޫސާގެފާނު ވިދާޅުވިއެވެ. ތިމަންކަލޭގެފާނަކީ މޫސާގެފާނެވެ.\nޚަޟިރުގެފާނު ވިދާޅުވިއެވެ. ބަނީ އިސްރާއީލުގެ މުސާގެފާނު ހެއްޔެވެ؟\nމޫސާގެފާނު ވިދާޅުވިއެވެ. އާދެހެވެ.\n(هَلْ أَتَّبِعُكَ عَلَىٰ أَن تُعَلِّمَنِ مِمَّا عُلِّمْتَ رُشْدًا) \nމާނަ: “ކަލޭގެފާނަށް ދެއްވާފައިވާ ޢިލްމުން ތިމަންކަލޭގެފާނަށް އުނގަންނަވައިދެއްވާންކަމަށް، ކަލޭގެފާނަށް ތިމަންކަލޭގެފާނު ތަބާވަންތޯއެވެ؟”\n(قَالَ إِنَّكَ لَن تَسْتَطِيعَ مَعِيَ صَبْرًا) \nމާނަ: “އެބޭކަލަކު ވިދާޅުވިއެވެ. ހަމަކަށަވަރުން، ކަލޭގެފާނަކަށް ތިމަންކަލޭގެފާނާ އެކުގައި ކެތްކުރެއްވުމަކަށް ކުުޅަދާނަވެގެނެއް ނުވާނެއެވެ.”\nއޭ މޫސާގެފާނެވެ. ތިމަންކަލޭގެފާނު މި ހުންނެވީ ﷲގެ ޢިލްމުން، އެ އިލާހު އުނގަންނަވައިދެއްވި ޢިލްމެއްގެ މަތީގައެވެ. އެ ޢިލްމު ކަލޭގެފާނަށް އެނގިވަޑައެއް ނުގަނެއެވެ. ﷲ ގެ ޢިލްމުން، އެ އިލާހުވަނީ ކަލޭގެފާނަށްވެސް ޢިލްމުގެ މިންވަރެއް އުނގަންނަވައިދެއްވާފައެވެ. އެ ޢިލްމު ތިމަންކަލޭގެފާނު ދެނެވަޑައެއްނުގަންނަވަމެވެ.\nދެން އެ ދެބޭކަލުން ބަދަރުކައިރިއަށް ހިންގަވައި ވަޑައިގަތެވެ. އެދެބޭކަލުން ދަތުރުކުރައްވާނޭ ނަވެއް ނުވެއެވެ. އެ ދެބޭކަލުންގެ ކައިރިން ނަވެއް ހުރަސްކުރިއެވެ. އެ ދެބޭކަލުން ގޮވައިގެން ދަތުރުކުރުމަށް، ނަވުގެ ފަޅުވެރިންނާއި ވާހަކަޕުޅު ދެއްކެވިއެވެ. އެ މީހުންނަށް ޚަޟިރުގެފާނު އެނގެއެވެ. އެއްވެސް އަގެއް ނުނަގައި، ނަވުގައި އެދެބޭކަނލުން އުފުއްލެވިއެވެ.\nކުޑަ ދޫންޏެއް އައެވެ. ނަވުގެ އެއް ފަރާތުގައި އޭތި އިނެވެ. ދެން އިރުކޮޅަކުން ކަނޑުގެ ފެނުގެ ތެރެއިން ކޯވަރެއް ނުވަތަ ދެކޯވަރުގެ ފެން، އެ ދޫނި ނެގިއެވެ. ޚަޟިރުގެފާނު ވިދާޅުވިއެވެ. އޭ މޫސާގެފާނެވެ! ތިމަންކަލޭގެފާނުގެ ޢިލްމާއި ކަލޭގެފާނުގެ ޢިލްމާއި މީސްތަކުންނަށް ލިބިފައިވާ ޢިލްމަކީ އެ ދޫނި އެ ނެގި ކޯވަރުގެ މިންވަރެވެ. (އެއީ ﷲ ތަޢާލާގެ ޢިލްމާ އަޅާބަލާއިރު އެވެ. އެހެނީ ﷲ ތަޢާލާ އިންސާނުންނަށް ދެއްވާފައިވަނީ ޢިލްމުގެ ތެރެއިން ވަރަށްވެސް މަދު މިންވަރެކެވެ).\nދެން އެއަށްފަހު ޚަޟިރުގެފާނު، އެ ނަވުން ފިލާ ގަނޑެއް ނައްޓަވާ، އެ ނަވު ފޫދުއްވާލިއެވެ. މޫސާގެފާނު ޚަޟިރުގެފާނަށް ދެންނެވިއެވެ. އެ ނަވުގެ މީހުން އަހަރުމެން، މި ނަވުގައި އުފުލުމަށް، އެއްވެސް އަގެއް ނުނަގައެވެ. އެހެނެއް ކަމަކު ކަލޭގެފާނު ނަވު ފޫދުއްވާލީ އެމީހުން ޣަރަޤު ކުރަވަންތޯއެވެ؟ ތިޔަ ކުރެއްވީ ބޮޑުވެގެންވާ ނުބައިކަމެކެވެ.\n( أَلَمْ أَقُلْ إِنَّكَ لَن تَسْتَطِيعَ مَعِيَ صَبْرًا) \nމާނަ: “ހަމަކަށަވަރުން، ތިމަންކަލޭގެފާނާ އެކުގައި ކަލޭގެފާާނަށް ކެތްކުރެއްވުމަކަށް ކުޅަދާނައެއް ނުވާނެއޭ ތިމަންކަލޭގެފާނު ނުދަންނަވަންތޯއެވެ؟”\nއެހިނދު މޫސާގެފާނު ދެންނެވިއެވެ.\nމާނަ: “އެކަލޭގެފާނު ވިދާޅުވިއެވެ. ތިމަންކަލޭގެފާނު ހަނދުމަފުޅުނެތުން ކަލޭގެފާނު، ކަމަކަށް ނުހައްދަވާށެވެ! އަދި ތިމަންކަލޭގެފާނުގެ ކަންތަކަށް ދަތިކަމެއް، އުނދަގުލެއް ނުޖައްސަވާށެވެ!”\nފުރަތަމަ ފަހަރު މޫސާގެފާނު ހަނދުމަނެތިވަޑައިގަަތީއެވެ. ދެން އެ ދެބޭކަލުން ކުރިޔަށް ވަޑައިގަންނަވަނިކޮށް ކުޑަކުދިންތަކަކާއެކު ކުޅެން ހުރި ފިރިހެން ކުއްޖެއް ފެނިވަޑައިގަތެވެ. އެހިނދު ޚަޟިރުގެފާނު އެ ކުޑަ ކުއްޖާ ޤަތުލުކުރެއްވިއެވެ.\n(أَقَتَلْتَ نَفْسًا زَكِيَّةً بِغَيْرِ نَفْسٍ) \nމާނަ: “އެކަލޭގެފާނު ވިދާޅުވިއެވެ. އެކަކުވެސް މަރާފައިނުވާ، ކުށެއް ނެތް، ޠާހިރު ނަފްސެއް، ކަލޭގެފާނު ތިޔަ ޤަތުލުކުރެއްވީތޯއެވެ؟”\n(أَلَمْ أَقُل لَّكَ إِنَّكَ لَن تَسْتَطِيعَ مَعِيَ صَبْرًا) \nމާނަ: “ހަމަކަށަވަރުން، ތިމަންކަލޭގެފާނާ އެކުގައި ކަލޭގެފާނަށް ކެތްކުރެއްވުމަކަށް ކުޅަދާނައެއް ނުވާނެއޭ، ތިމަންކަލޭގެފާނު ކަލޭގެފާނަކަށް ނުދަންނަވަންތޯއެވެ؟”\n(فَانطَلَقَا حَتَّىٰ إِذَا أَتَيَا أَهْلَ قَرْيَةٍ اسْتَطْعَمَا أَهْلَهَا فَأَبَوْا أَن يُضَيِّفُوهُمَا فَوَجَدَا فِيهَا جِدَارًا يُرِيدُ أَن يَنقَضَّ) \nމާނަ: “ދެން އެ ދެބޭކަލުން ކުރިޔަށް ހިންގަވައިވަޑައިގަންނަވަމުން، ރަށެއްގެ އަހުލުވެރިބަޔަކާ ހަމައަށް ވަޑައިގެންނެވުނު ހިނދު، އެރަށުގެ މީހުންގެ ކިބައިން ކާއެތިކޮޅަކަށް އެ ދެބޭކަލުން އެދިވަޑައިގަތެވެ. ފަހެ، އެއުރެން އެބޭކަލުންނަށް މެހުމާންދާރީ އަދާކުރުމަށް އިންކާރުކުރިއެވެ. ދެން އެރަށުން ވެއްޓެންކައިރިވެފައިވާ ފާރެއް އެ ދެބޭކަލުން ދެކެވަޑައިގަތެވެ.”\nޚަޟިރުގެފާނު އެކަލޭގެފާނުގެ އަތްޕުޅިން އެ ފާރު ސީދާކުރެއްވިއެވެ. އެހިނދު މޫސާގެފާނު ދެންނެވިއެވެ.\nމާނަ: “އެކަލޭގެފާނު ވިދާޅުވިއެވެ. ކަލޭގެފާނު ބޭނުންފުޅުނަމަ، އެކަމަށް އުޖޫރައެއް ހިއްޕެވިދާނެއެވެ.”\n( هَـٰذَا فِرَاقُ بَيْنِي وَبَيْنِكَ) \nމާނަ: “މިއީ ތިމަންކަލޭގެފާނާއި، ކަލޭގެފާނާ ދެމެދުގެ ވަކިވުމެވެ.”


Record adhadhegge raalhaa elhuntherinna eku gaumee surfing mubaaraaih fashaifi - vNews.mv\nމުބާރާތަށް ތައްޔާރުވުމަށް ރާޅާއެޅުންތެރިޔަކު ފަރިތަކުރަނީ- ފޮޓޯ:- ސާފިންގ އެސޯސިއޭޝަން\nރެކޯޑް އަދަދެއްގެ ރާޅާއެޅުންތެރިންނާއެކު ގައުމީ ސާފިން މުބާރާތް ފަށައިފި\nއައްފާން މުހައްމަދު 23 November 2021, 11:14\nކޮވިޑް-19 ގެ މެދުކެނޑުމަށްފަހު، ރެކޯޑް އަދަދެއްގެ ރާޅާއެޅުންތެރިންނާއެކު، ގައުމީ ސާފިންގ މުބާރާތް ފަށައިފިއެވެ.\nސީސްޕޯޓްސް ރަންނަމާރި ޗެލެންޖުގައި ނަމުގައި މިއަދު ފެށި މި މުބާރާތުގައި 102 ސާފަރުން ވާދަކުރާނެއެވެ. އެއީ 14 ރަށަކަށް ނިސްބަތްވާ ޓީމުތަކަކުން، 25 ރަށަކަށް ނިސްބަތްވާ ސާފަރުންނެވެ.\nމީގެ ތެރޭގައި ސާފިންގައި މަގުބޫލު ރަށްތަކުން ގިނަ އަދަދެއްގެ ރާޅާ އެޅުންތެރިން ބައިވެރިވެ އެވެ. އަދި ސަރުކާރުގެ ހަރަދުގައި ސާފިން ޑެކް ގާއިމްކުރި ރަށްރަށަށް ނިސްބަތްވާ ސާފަރުން ހިމެނެ އެވެ.\nމިފަހަރުގެ މުބާރާތުގައި އިންސާފުކުރާނީ ޑިޖިޓަލް ސްކޯރިން ސިސްޓަމަކުން، އިންޓަނޭޝަނަލް ސާފިން އެސޯސިއޭޝަން (އައިއެސްއޭ) ސެޓިފައިޑް، ރާއްޖެ އަށް ނިސްބަތްވާ ޖަޖުންގެ ޕެނަލަކުންނެވެ. މިއީ ޑިޖިޓަލްކޮށް މި މުބާރާތުގެ މާކްސް ގުނާ ފުރަތަމަ ފަހަރުކަން ފާހަގަކޮށްލެވެއެވެ.\nމީގެއިތުރުން މިފަހަރުގެ މުބާރާތުގައި މުޅިން އަލަށް، އަންހެން ސާފަރުންނަށް ފުރުސަތު ހުޅުވާލާފައިވާ، އަންހެން އޯޕަން ކެޓަގަރީވެސް ވަނީ ތައާރަފްކޮށްފައެވެ. މިއީ ރާއްޖޭގައި ރާޅާއެޅުމަށް ލޯބިކުރާ އަންހެން ސާފަރުންނަށް ލިބިގެންދާނެ ރަނުގެ ފުރުސަތެކެވެ.\nމި މުބާރާތް ހޯމަ ދުވަހު ފެށުމަށް އެެންމެފުރަތަމަ ތާވަލުކުރިނަމަވެސް، މި މުބާރާތުގައި ގިނަ އަދަދެއްގެ އައު ރާޅާއެޅުންތެރިން ބައިވެރިވާތީވެ، އެ ފަރާތްތަކަށް ތައްޔާރުވުމަށް، އަދި އެހެން ރަށްރަށުގައި ރާޅާ އަޅާ ފަރާތްތަކަށް މުބާރާތް ބާއްވާ ސަރަހައްދަށް ހޭނުމަށް ވަގުތުދިނުމުގެ ބޭނުމުގައެވެ.\nމުބާރާތުގެ ޖޫނިއާ ބައިގައި މި ފަހަރު 26 ރާޅާއެޅުންތެރިން ބައިވެރިވެ އެވެ. މިއީ ކުރިން ވެސް ތަރުހީބު ބޮޑު ޑިވިޝަނެކެވެ. ފިރިހެނުންގެ ޝޯޓް ބޯޑް އޯޕަން ޑިވިޝަނުގައި މި ފަހަރު ވެސް ގިނަ ސާފަރުން ވާދަކުރާނެ އެެވެ. އެ ބައިގައި މި ފަހަރު 48 ސާފަރުން ހިމެނެ އެވެ.\nފުރަތަމަ ފަހަރަށް އަންހެން އޯޕަން ޑިވިޝަން ބާއްވާއިރު، އެ ބައިގައި ހިމެނެނީ ފަސް ސާފަރުންނެވެ. އެންމެ ފޯރިގަދަ އެއް ޑިވިޝަން ކަމަށްވާ މާސްޓާސް ޑިވިޝަނުގައި ހިމެނެނީ 21 ސާފަރުންނެވެ. މި ޑިވިޝަނުގައި ވާދަކުރާނީ ތަޖުރިބާގެ ގޮތުން ބަލާއިރު، އެންމެ ފުންނާބު އުސް ރާޅާ އެޅުންތެރިންނެވެ.\nމި ފަހަރުގެ މުބާރާތުގައި ސާފަރުން ވާދަކުރާ ރަށްތަކަށް ބަލާއިރު، ހއ. ތުރާކުނު، ށ. މިލަންދޫ، ށ. ކޮމަންޑޫ، ހދ. ކުޅުދުއްފުށި، ސިޓީ، އައްޑޫ ސިޓީ، ފުވައްމުލަކު ސިޓީ، ޅ. ނައިފަރު، ބ. އޭދަފުށި، ކ. ހިންމަފުށި، ކ.ގުޅި، އދ. އޮމަދޫ، ތ. ކަނޑޫދޫ، ލ، މާބައިދޫ ގދ. ގައްދޫ، ގދ. ވާދޫ، ރ. ރަސްމާދޫ، ނ. ކުޑަފަރި އަދި ކ. ގުރައިދޫ، މ. މުލަކު، މ. މުލި، ދ. ކުޑަހުވަދޫ، ފޭދޫ، ހިމެނެ އެވެ.\nމި ފަހަރުގެ މުބާރާތުގައި މާލެ ފިޔަވައި އެންމެ ގިނަ އެތުލީޓުން ހިމެނެނީ ގދ. ގައްދޫ އިންނެވެ. ގިނަ ޒުވާނުން ސާފްކުރަން ޝައުގުވެެރިވާ އެ ރަށުން މި ފަަހަރުގެ ގައުމީ މުބާރާތަށް 10 ރާޅާ އެޅުންތެރިން ވަނީ އައިސްފަ އެވެ.\nއެންމެ ގިނަ ސާފަރުން އެއް ސަރަަހައްދަކުން ވާދަކުރާނީ މާލެ އިންނެވެ. މާލެ ސިޓީ އަށް ނިސްބަތްވާ 44 ސާފަރުން މި ފަހަރުގެ މުބާރާތުގައި ވާދަކުރާނެ އެވެ. މި ފަހަރުގެ މުބާރާތް ކުރިއަށް ގެންދާނީ މި މަހު 30 ވަނަ ދުވަހުގެ ނިޔަލަށް މާލޭ ރާޅުގަނޑު ސަރަހައްދުގަ އެވެ.


Mark Wahlberg hurihaa echchakah allergic! | Mihaaru\n02 ޖުލައި 2020 - 07:45 1 comment\nފިޓްނެސް އައިކަންއެއްގެ ގޮތުގައި ގިނަ ބަޔަކު ބަލައިގެންފައި ވިޔަސް ސިއްހީ މައްސަލައެއް އެބަހުރި ކަމަށާއި އޭނާ އަކީ ހުރިހާ އެއްޗަކަށް އެލާޖިކް މީހެއް ކަމަށް ހޮލީވުޑްގެ މަޝްހޫރު އެކްޓަރު މާކް ވާލްބާގް ބުނެފި އެވެ.\nއެންމެ ފިޓް އެކްޓަރުންގެ ތެރޭގައި ހިމެނޭ 49 އަހަރުގެ އެކްޓަރު އެލާޖިކް ޓެސްޓްތަކެއް ހަދަނިކޮށް ނަގާފައިވާ ފޮޓޯއެއް އިންސްޓަގްރާމްގައި ހިއްސާކުރަމުން ބުނީ "އުމުރުގެ މިހާ ހިސާބަށް އައި ހުރިހާ އެއްޗަކަށް އެލާޖިކްވާ މީހެއްކަން އެނގުނީ އަދި ކިރިޔާ" ކަމަށެވެ.\nއެކަމަކު އޭނާގެ ޕޯސްޓްގައި އެލާޖިކް ވަނީ ކޮން އެއްޗިއްސަކަށް ކަމާއި އޭގެ ސަބަބެއް ހިއްސާކޮށްފައެއް ނުވެ އެވެ. އެ ޕޯސްޓަށް އާންމުންގެ އެތައް ބައިވަރު ކޮމެންޓެއް ލިބިފައިވެ އެވެ.\nހޮލީވުޑްގައި އެންމެ ބޮޑު އާމްދަނީ ވެސް ލިބޭ އެކްޓަރުންގެ ތެރޭގައި ގުނައިލެވޭ ވާލްބާގަކީ ފިޓްކޮށް ހުރުމަށް އަބަދު ވެސް ވަރަށް ބޮޑު އިސްކަމެއްދޭ އެކްޓަރެކެވެ. އަދި އޭނާ ކަސްރަތުކުރަން ގެންގުޅޭ ގިނަ ޓެކްނިތަކަކީ ވަރަށް ގިނަ ބަޔަކު ފޮލޯ ވެސް ކުރާ ކަންކަމެވެ.\nހަތަރު ދަރިން ތިބި ވާލްބާގަކީ މިހާތަނަށް ކާމިޔާބު އެތައް ފިލްމެއް ކުޅެފައިވާ އެކްޓަރެކެވެ. "ޕްލެނެޓް އޮފް ދި އޭޕްސް" އާއި "ދި އިޓާލިން ޖޮބް" އާއި "ޕެއިން އެންޑް ގެއިން" އަދި "ޑެޑީޒް ހޯމް" ފަދަ އެތައް ފިލްމެއް ކުޅެފައިވާ އެކްޓަރުގެ އެންމެ ފަހުން ފެނިފައި ވަނީ މާޗްގައި ނެޓްފްލިކްސް އިން ސްޓްރީމްކުރި "ސްޕެންސާ ކޮންފިޑެންޝަލް" އިންނެވެ.\nއޭނާގެ ކުރިއަށް ހުރި ފިލްމުތަޖުގެ ތެރޭގައި "ގުޑް ޖޯ ބެލް" އާއި "އިންފިނިޓް" އަދި "އަންޗާޓެޑް" ހިމެނެ އެވެ.\nActor Mark Walberge ge 1 dhuvas\nއިތުރު ލިޔުންތައް ހޮލީވުޑް ދުޅަހެޔޮ ދިރިއުޅުން ފިޓްނެސް އެކްޓްކުރުން


EU in Ingireysivilaathah fiyavalhu alhanee\nއީޔޫން އިނގިރޭސިވިލާތަށް ގާނޫނީ ފިޔަވަޅު އަޅަނީ\nއީޔޫގެ ރައީސް އުރްސުލާ ވޮން ޑާ ލެޔެން: އިނގިރޭސި ވިލާތާއި ދެކޮޅަށް ގާނޫނީ ފިޔަވަޅު އަޅަން ނިންމެވި\nޔޫރަޕިއަން ޔޫނިއަނުން އިނގިރޭސި ވިލާތާއި ދެކޮޅަށް ގާނޫނީ ފިޔަވަޅު އެޅުމުގެ މަސައްކަތްތަކެއް ފަށައިފި އެވެ. މިގޮތަށް އީޔޫން ނިންމީ މިދިޔަ އަހަރު ދެ ފަރާތުން އެއްބަސްވެފައިވާ ބްރެކްސިޓް މުއާހަދާ އާއި އިނގިރޭސި ވިލާތް ހިލާފު ވުމުންނެވެ.\nމި ނިންމުން ނިންމާފައި ވަނީ މީގެ ދުވަސްކޮޅެއް ކުރިން އިނގިރޭސި ބޮޑުވަޒީރު ބޮރިސް ޖޯންސަންގެ ސަރުކާރުން ނޯދަން އަޔަލޭންޑް ޕްރޮޓޮކޯލް އެގްރީމެންޓް އަލުން ގާނޫނަކަށް ހެދުމަށް ނިންމަވާފައިވާ ކަން އިއުލާން ކުރައްވާފައި ވަނިކޮށެވެ.\nއީޔޫގެ ރައީސް އުރުސުލާ ވޮން ޑާ ލެޔެން، ބެލްޖިއަމްގެ ބްރަސެލްސްގައި ވާހަކަފުޅު ދައްކަވަމުން ވިދާޅުވީ އީޔޫން ވަނީ އިނގިރޭސި ވިލާތުން ޑްރާފްޓް ކޮށްފައިވާ އިންޓާނަލް މާކެޓް ބިލްގައި މައްސަލަ ޖެހިފައިވާ ބައިތައް ސެޕްޓެންބަރު ނިމުމުގެ ކުރިން އިސްލާހު ކުރުމަށް އެދިފައި ކަމަށެވެ. އަދި ޑްރާފްޓް ކޮށްފައިވާ ބިލު ދެފަރާތުގެ މެދުގައި ވެފައިވާ ވިތްޑްރޯވަލް އެގްރީމެންޓާއި ހިލާފު ކަމަށެވެ. އެހެންވުމުން ވިތްޑްރޯވަލް އެގްރީމެންޓް ނުވަތަ ނޯދަން އަޔަލޭންޑް ޕްރޮޓޮކޯލްގައި އެއްބަސްވުމާއި ހިލާފު އެތައް ކަމެއް އެބަހުރި ކަމަށެވެ.\nމި ޕްރޮޓޮކޯޅް އިން އެއްބަސް ވެފައި ވަނީ އިޔޫ އާއި އިނގިރޭސި ވިލާތާއި ދެމެދު ހަމަ އެކަނި އެއްގަމު މަގުން ގުޅިފައިވާ އަޔަލޭންޑުގެ ބޯޑާ ޗެކް ކުރުން ހުއްޓާލުމަށެވެ. ދެ ފަރާތުން ވެސް ގަބޫލު ކުރާގޮތުގައި މާޒީގައި ކަންތައްތައް ހިނގާފައިވާ ގޮތައް ބަލާއިރު ޗެކް ކުރުންތަކުގެ ސަބަބުން މަޒުހަބީ ހަމަނުޖެހުން ތައް އަޔަލޭންޑާއި ނޯދަން އަޔަލޭންޑާއި ދެމެދު ފެށިދާނެ އެވެ.\nއިނގިރޭސި ސަރުކާރުން އަދިވެސް މި އެއްބަސްވުން ގާނޫނަކަށް ހަދާފައި ނުވާތީ އީޔޫ އިން ވަނީ ރަސްމީ ކޮށް ސިޓީ އެއް ފޮނުވާފަ އެވެ، ފުރަތަމަ ފިޔަވަޅެއްގެ ގޮތުގައި މި ގޮތަށް ސިޓީ ފޮނުވަނީ އީޔޫ އާއި ވެފައިވާ އެއްބަސް ވުމަކާއި އެހެން ފަރާތަކުން ހިލާފު ވީމަ އެވެ. އިނގިރޭސި ވިލާތަށް އީޔޫގެ ސިޓީއަށް ޖަވާބު ދިނުމަށް އަދި އެއް މަސް ދުވަހުގެ ފުރުސަތެއް އެބަ އޮތެވެ. ވުމާއިއެކު ދެފަރާތުގެ ދެމެދުގައި އެއްބަސްވުމަކަށް އާދެވުމުގެ ފުރުސަތު ވެސް އެބައޮތެވެ.


Rilwaan mahsala gai3meehakah terrorism ge dhauva kohfi\nރިލްވާން މައްސަލާގައި ތިން މީހަކަށް ޓެރަރިޒަމްގެ ދައުވާކޮށްފި\nމިނިވަން ނޫހުގެނޫސްވެރިޔާ އަހުމަދު ރިލްވާން --\nގެއްލުވާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާންގެ މައްސަލާގައި ތިން މީހެއްގެ މައްޗަށް ދައުލަތުން ދައުވާ އުފުލައިފި އެވެ. އެ ތިން މީހުންގެ މައްޗަށް ޕްރޮސިކިއުޓާ ޖެނަރަލްގެ އޮފީހުން އުފުލާފައިވަނީ ޓެރަރިޒަމްގެ ދައުވާ އެވެ.\nޕީޖީގެ މީޑިއާ އޮފިޝަލް ވިދާޅުވި ގޮތުގައި، މިދިޔަ އޯގަސްޓް މަހުގެ 15 ވަނަ ދުވަހު ޕީޖީއިން ދައުވާ އުފުލާފައިވަނީ ހ. ހިލްޓަން، އަހުމަދު އާލިފް ރައޫފާއި، ގދ. ވާދޫ، ކަރަންކާގޭ، މުހައްމަދު ނޫރައްދީންގެ އިތުރުން ސ. ހުޅުދޫ، އަތިޔާގޭ މުހައްމަދު ސުއައިދުގެ މައްޗަށެވެ. އެ މައްސަލަ ކުރިމިނަލް ކޯޓަށް ފޮނުވާފައިވާއިރު މައްސަލާގެ ޝަރީއަތް އަދި ނުފަށަ އެވެ.


ރާއްޖޭގައި ބާއްވާ ފުރަތަމަ އިންޓަރނޭޝަނަލް ޓްރެވަލް ޓްރޭޑް ޝޯވ މި އަހަރުގެ ޖުލައި މަހު ބާއްވަނީ\nރާއްޖޭގައި ބާއްވާ ފުރަތަމަ އިންޓަރނޭޝަނަލް ޓްރެވަލް ޓްރޭޑް ޝޯވ (ޓީޓީއެމް) މި އަހަރުގެ ޖުލައި މަހު ބޭއްވުމަށް ނިންމައިފިއެވެ.\nރާއްޖޭގެ ޓްރެވެލް ޓްރޭޑް ކޮމިއުނިޓީއާއި ބައިނަލްއަޤުވާމީމުޖުތަމައުގައި ފާހަގަކޮށްލެވޭ ޓްރެވަލް ޓްރޭޑް ޕްރޮފެޝަނަލުންނާގުޅުވާލުމުގެ ގޮތުން ބާއްވާ މި ޝޯވ ގައި 60 ރިސޯޓަކުން ބައިވެރިވާނެއެވެ.\nޖުލައި 12 ވަނަ ދުވަހުން 13 ވަނަ ދުވަހުގެ ނިޔަލަށް ބާއްވާ މި ޝޯވ ގައި ރާއްޖޭގެފަތުރުވެރިކަމުގެ ދާއިރާގެ ވިޔަފާރީގައި ހަރަކާތްތެރިވާ ފަރާތްތަކާއި އިންޓަރނޭޝަނަލް ޓްރެވެލް އިންޑަސްޓްރީގެ މާހިރުންނާއެކު ގާތްގަޑަކަށް 300 އެއްހާ ފަރާތުން ބައިވެރިވާނެއެވެ.\nމޯލްޑިވްސް ގެޓަވޭސްއިންއިންތިޒާމުކޮށްގެން އަދާރަން ހުދުރަންފުށި ރިސޯޓުގައި ބާއްވާ މި ޝޯވގެ ގާލާނައިޓު ޖުލައި މަހުގެ 13 ވަނަ ދުވަހު ބާއްވާ އިރު، އެޝޯވގެ އެސޯސިއޭޓު ޕާޓްނަރަކީ މޯލްޑިވްސް އެސޯސިއޭޝަން އޮފް ޓްރެވަލްއޭޖެންޓްސް އެންޑް ޓުއަރ އޮޕަރޭޓަރސް (މަޓާޓޯ) އެވެ.\nމިޝޯގައި މިހާތަނަށް 60 ރިސޯޓަކުން ބައިވެރިވެފައިވީނަމަވެސް މޯލްޑިވްސްގެޓަވޭސްއިން ލަފާ ކުރަނީ މި ޢަދަދު 100 އަށްވުރެ މަތިވާނެ ކަމަށެވެ.


Faaithuvi2mas dhuvahu Sarukaara muhimmu masakai thake kurevijje: Raees – adduLIVE\nފާއިތުވި ދެމަސް ދުވަހު މުހިއްމު މަސައްކަތްތަކެއް ކުރެވިއްޖެ: ރައީސް\n1 Feb 02, 2019, 10:39 އަލީ ހުޒާމް\nފާއިތުވި ދެމަސް ދުވަހު ސަރުކާރަށް މުހިއްމު މަސައްކަތްތަކެއް ކުރެވިފައިވާކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nއެމްޑީޕީގެ މަޖްލިސް އިންތިހާބުގެ ކެމްޕެއިން ލޯންޗުކުރުމަށް ރޭ ކާނިވާ ސަރަހައްދުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ ފާއިތުވި ދެމަސް ދުވަހުގެ ތެެރޭ ސަރުކާރުން ގިނަ މަސައްކަތްތަކެއް ކުރެވިފައިވާ ކަމަށެވެ. އެގޮތުން ވެރިކަމުގެ ފުރަތަމަ 100 ދުވަހުގެ ތެރޭގައި މި ސަރުކާރުން ކުރުމަށް ވައުދުވި ކަންކަމުގެ ތެރޭގައި ހިމެނޭ ދަރިވަރުން މަތީ ތައުލީމު ހާސިލް ކުރުމަށް ނަގާ ސްޓޫޑެންޓު ލޯންގެ އިންޓްރެސް5ޕަސެންޓުން3ޕަސެންޓަށް ދަށް ކުރެފިވައިވާ ކަމަށެވެ.\nއެތެރޭގެ އުދުހުންތަކުގެ އަގު 25 ޕަސެންޓާއި 30 ޕަސެންޓާއި ދެމެދުގެ އަގަކަށް ތިރިކުރެވިފައިވާއިރު މަސްވެރިން ގަންނަ ޑީސަލްގެ ޑިއުޓީ ވަނީ ގާނޫނަށް އިސްލާހު ގެނެސް ކަނޑާލާފައެވެ. އަދި ދަނޑުވެރިކަމަށް ބޭނުންވާ ސާމާނުންވެސް ނަގަމުން އައި ޑިއުޓީ ވަނީ ކަނޑާލާފައެެވެ.\nރައީސް ވިދާޅުވީ ފާއިތުވި މުއްދަތުގައި ކަރަންޓުގެ އަގު ހެޔޮކުރެވި، މުއްދަތު ހަމަވެފައިވާ އައިޑީ ކާޑުން އާސަންދަ ލިބޭނެ ގޮތްވެސް ސަރުކާރުން ފަހިކޮށްދީފައިވާ ކަމަށެވެ. މީގެ އިތުރުންވެސް ހާއްސަ އެހީއަށް ބޭނުންވާ ފަރާތްތަކުގެ ތެރަޕީ އާސަންދައިން ލިބޭނެ ގޮތް ހަމަޖައްސާފައިވާ ކަމަށެވެ.\nމި ސަރުކާރުގެ ވައުދުގެ ތެރޭގައި ހިމެނޭ ސްކޫލް ކުދިންގެ ހެނދުނުގެ ނާސްތާ ޕްރޮގްރާމް މިހާރު ފެށިފައިވާ ކަމަށާއި ދެވަނަ ޓާމުން ފެށިގެން ރާއްޖޭގެ ހުރިހާ ސްކޫލެއްގައި ނާސްތާ ޕްރޮގްރާމް ފެށޭނެކަމަށް ރައީސް ވިދާޅުވިއެވެ.\nރައިސް ވިދާޅުވީ އެސްއެމްއީ ބޭންކުގެ ހިދްމަތް އަންނަ މާޗު މަހު ފަށާއިރު ރާއްޖޭގެ އެެއްވެސް ރަށެއް ބާކީ ނުކޮށް ފެނާއި ނަރުދަމާގެ ހިދްމަތް ފޯރުކޮށް ދިނުމަކީ ސަރުކާރުގެ އަމާޒު ކަމަށެވެ. އަދި މި މަސައްކަތަށް ގާނޫނީ ބާރު ހޯދުމަށް މަޖްލިސްގެ މެޖޯރިޓީ ބޭނުްނ ކަމަށެވެ.


Raajjeyge export aai import 22 insahtha dhahahve aamdhanee ves dhashah\nރާއްޖޭގެ އެކްސްޕޯޓް އާއި އިމްޕޯޓް 22 އިންސައްތަ ދަށަށްވެ އާމްދަނީވެސް 13 އިންސައްތަ ދަށަށް\nމިދިޔަ އަހަރުގެ އޮގަސްޓް މަހާއި އަޅާބަލާއިރު މި އަހަރުގެ ފެބުރުއަރީ މަހު ރާއްޖެއަށް އިމްޕޯޓްކޮށް، އެކްސްޕޯޓް ކުރި މުދަލުގެ މިންވަރު 22 އިންސައްތަ ދަށަށްގޮސް ކަސްޓަމްސް އަށް ލިބުނ އާމްދަނީ ވެސް 13 ޕަސަންޓު ދަށަށް ހިނގައްޖެ އެވެ.\nކަސްޓަމްސް މިއަދު އާންމުކުރި ތަފާސްހިސާބު ތައް ދައްކާގޮތުން މިދިޔަ އަހަރު އޮގަސްޓް މަހު 4.2 ބިލިއަން ރުފިޔާގެ މުދާ އެތެރެކޮށްފައިވާއިރު، މިދިޔަ އޮގަސްޓް މަހު އެ އަދަދު ވަނީ 3.3 ބިލިއަން ރުފިޔާ އަށް ދަށަށް ގޮސްފައެވެ.\nއަދި މި އަހަރުގެ އޮގަސްޓް މަހު މަހު 255 މިލިޔަން ރުފިޔާގެ މުދާ އެކްސްޕޯޓްކޮށްފައިވާ އިރު މިދިޔަ އަހަރު އެ އަދަދު އުޅެނީ 258 މިލިޔަން ރުފިޔާގަ އެވެ. ކަސްޓަމްސް އިން ބުނިގޮތުގައި މިއީ 22 އިންސައްތަ ދަށް އަދަދެކެވެ.\nކަސްޓަމްސް އިން ބުނީ އޮގަސްޓް މަހު އެކްސްޕޯޓް އަދި އިމްޕޯޓް އިން ދައުލަތަށް 262 މިލިއަން ރުފިޔާ ލިބުނު ކަމަށެވެ. 2018 ވަނަ އަހަރު އޮގަސްޓް މަހު ލިބިފައިވަނީ 301 މިލިއަން ރުފިޔާއެވެ.\nކަސްޓަމްސްގެ ތަފާސް ހިސާބުތައް ދައްކާ ގޮތުން ރާއްޖެއިން އެންމެ ގިނައިން އެކްސްޕޯޓް ކޮށްފައިވަނީ ކަޅުބިލަމަހެވެ. އަދި އެންމެ ގިނައިން އެތެރެކޮށްފައިވަނީ އިލެކްޓްރިކް ސާމާނުތަކެވެ.\nފާއިތުވި މަހު ރާއްޖެއަށް އެންމެ ގިނައިން މުދާ އެތެރެކޮށްފައިވަނީ ސިންގަޕޫރު، ޔޫ.އޭ.އީ އަދި ޗައިނާއިންނެވެ. ސިންގަޕޫރުން 465 މިލިއަން ރުފިޔާގެ މުދާ އެތެރެކޮށްފައިވާއިރު ޔޫ.އޭ.އީ އިން އެތެރެކޮށްފައިވަނީ 460 މިލިއަން ރުފިޔާގެ މުދަލެވެ. ޗައިނާއިން އެތެރެ ކުރި މުދަލުގެ އަދަދު 453 މިލިއަން ރުފިޔާއަށް އަރައެވެ.


Syriagai thibi Americage sifain beylumun Americage mandhoobu Brett...\nސީރިޔާގައިތިބި އެމެރިކާ ސިފައިން ބޭލުމުން އެމެރިކާގެ މަންދޫބު ބްރެޓް މެކްގަރކް އިސްތިއުފާދެއްވައިފި\nރައީސް ޓްރަމްޕް ނިންމެވި ނިންމެވުކަކީ ޝޮކެއްް ލިބިވަޑައިގެންނެވިކަމެއް: މެކްގަރކް\nކ. މާލެ 23 ޑިސެންބަރު 2018 | އާދީއްތަ 03:40 1,759\nބްރެޓް މެކްގަރކް(ވ) މަގާމުން ދުރަށްވަޑައިގަންނަވަނީ ފެބްރުއަރީމަހުންފެށިިގެން - އޭއެފްޕީ\nސީރިޔާގައި ތިބި އެެމެރިކާގެ ސިފައިން ބޭލުމަށް ރައީސް ޑޮނަލްޑް ޓްރަމްޕް ނިންމެވި ނިންމެވުމާއި ގުޅިގެން، އައިއެސްއާ ދެކޮޅަށް އެމެރިކާއިން ކުރާ ހަނގުރާމައިގައި އެންމެ އިސްކޮށް ހުންނެވި އޮފިޝަލް އިސްތިއުފާދެއްވައިފިއެވެ.\nއައިއެސްއާ ދެކޮޅަށް ދުނިޔެއިން އެކުލަވާލާފައިވާ ކޯލިޝަނަށް އެމެރިކާގެ ރައީސްގެ ފަރާތްޕުޅުން ކަނޑައަޅުއްވާފައި ހުންނަވާ މަންދޫބު ބްރެޓް މެކްގަރކް މަގާމުން ދުރަށްވަޑައިގަންނަވަނީ ފެބްރުއަރީމަހުންފެށިިގެންނެވެ.\nސީރިިޔާގައިތިބި އެމެރިކާގެ ސިފައިން ފައިބާނެކަމަށް ރައީސް ޓްރަމްޕް އިއުލާނުކުރެއްވުމުގެކުރިން އޭނާ ވިދާޅުވަމުންގެންދެވީ އެމެރިކާއިން ސީރިޔާގައި ތިބި އައިއެސްގެ ހަނގުރާމަވެރިންނާ ދެކޮޅަށް ހަނގުރާމަކުރަމުން ގެންދާނެކަމަށެވެ.\nބްރެޓް އިސްތިއުފާ ދެއްވާފައިމިވަނީ ޑިފެންސް ސެކްރެޓަރީ ޖިމް މެޓިސް ބުރާސްފަތި ދުވަހު އިސްތިއުފާދެއްވާފައިވަނިކޮށެވެ.\nޖެނެރަލް މެޓިސްވެސްވަނީ ސީރިޔާއިން އެމެރިކާސިފައިން ބޭލުމަށާއި އަފްޣާނިސްތާނުގައިތިބޭ އެމެރިކާ ސިފައިންގެ އަދަދު މަދުކުރަން ދެކޮޅުހައްދަވާފައެވެ.\nބްރެޓް މެކްގަރކް އަކީ ރައީސް ބަރަކް އޮބާމާގެ ވެރިކަމުގަައި 2015ވަަނަ އަހަރު އެ މަގާމަށް އައްޔަން ކުރައްވާފައިވާ ތަޖުރިބާކާރު ޑިޕްލޮމޭޓެކެވެ.\nއިސްތިއުފާދެއްވައި މެކްގަރކް ފޮނުވާފައިވާ ސިޓީ އެސޯސިއޭޓެޑް ޕްރެސްއަށްވެސް ލިބިފައިވާއިރު އެ ސިޓީގައި އޭނާ ވިދާޅުވެފައިވަނީ ސީރިޔާގައިތިބި އައިއެސްގެ ހަނގުރާމަވެރިން ހުސްވަމުުންދާކަމަށާއި ނަމަވެސް އަދި އެކީ ބަލިވެފައި ނުވާކަމަށެވެ. އޭނާ ވިދާޅުވެފައިވަނީ އެމެރިކާގެ ސިފައިން ސީރިޔާއިން ބޭލުން ވެގެންދާނީ އައިއެސް އަލުން ވަރުގަދަވުމަށް ދެވޭ ފުރުސަތަކަށްކަމަށެވެ.\nނިއުޔޯކް ޓައިމްސްއަށް އޭނާ ފޮނުވާފައިވާ މެއިލްއެއްގައިވަނީ ސީރިއާއިން އެމެރިކާ ސިފައިން ބޭލުމަށް ރައީސް ޓްރަމްޕް ނިންމެވި ނިންމެވުކަކީ ޝޮކެއްް ލިބިވަޑައިގެންނެވިކަމެއްކަމަށެެވެ.


Orchid malakah Modi ge nan dheefi | Mihaaru\nނެޝަނަލް އޯކިޑް ގާޑަން އިން މޯދީގެ ނަން ދިން އޯކިޑާ ބެހޭ ލިޔުން ހަވާލުކޮށް ދެނީ.\nމޯދީގެ ނަން ދިން ޑެންޑްރޯބްރިއަން އޯކިޑް ގަހެއް މޯދީ ބައްލަވާލައްވަނީ.\nއިންޑިއާގެ ބޮޑުވަޒީރު މޯދީގެ ނަން ސިންގަޕޫރްގެ އޯކިޑް މަލަކަށް ދީފި\n04 ޖޫން 2018 - 09:302comments\nމިކަން އިއުލާންކޮށް، މޯދީ އަށް މަލުގެ ފޮޓޯއަކާއި މަލާ ބެހޭ މައުލޫމާތު ހިމެނޭ ލިޔުމެއް ސިންގަޕޫރުގެ ނެޝަނަލް އޯކިޑް ގާޑަން އިން ވަނީ އަރުވައިފަ އެވެ. ސިންގަޕޫރަކީ އޯކިޑްގެ މާ ހެއްދުމަށް މަޝްހޫރު ގައުމެކެވެ. އަދި އެ ގައުމުގައި ހައްދާ އޯކިޑް މަލުގެ ވައްތަރުތައް ގިނަވެފައި، އޯކިޑް ބަގީޗާތައް ވެސް ބައިވަރެވެ.\nތިން ދުވަހުގެ ދަތުރުފުޅެއްގައި މޯދީ ސިންގަޕޫރަށް ވަޑައިގެންނެވީ ހޮނިހިރު ދުވަހު އެވެ. މޯދީގެ ނަން ދިނީ ޑެންޑްރޯބްރިއަމް އޯކިޑާ ގުޅުވައިގެންނެވެ. އެ މަލުގެ ފުރިހަމަ ނަމަކީ "ޑެންޑްރޯބްރިއަމް ނަރެންދުރަ މޯދީ" އެވެ.\nއެކްސްޓާނަލް އެފެއާޒް މިނިސްޓްރީގެ ތަރުޖަމާންގެ ޓްވީޓެއް.\nޑެންޑްރޯބްރިއަމް އޯކިޑް ގަސް 38 ސެންޓި މީޓަރަށް ދިގުވާ އިރު، ގޮފިތަކުގައި 14-20 ދެމެދުގެ އަދަދަކަށް ހުދާއި ގަދަ ދަނބު ކުލައި މަސްހުނި މާތަކެއް އަޅަ އެވެ.\nސިންގަޕޫރްގެ އޯކިޑް މަލަކަށް އެ މޯދީގެ ނަން ދިނުމުން އެކަމަށް ޝުކުރު އަދާ ކުރައްވައި ވިދާޅުވީ މިއީ ސިންގަޕޫރުން ދިން ވަރަށް އަގުހުރި ހަދިޔާއެއް ކަމަށެވެ. އަދި އޯކިޑް މަލަކަށް މޯދީގެ ނަން ދިނުމަކީ ވަރަށް ބޮޑު ފަހަރަކާއި ޝަރަފެއް ކަމަށް ވިދާޅުވި އެވެ.\nއިތުރު ލިޔުންތައް އިންޑިއާ ސިންގަޕޫރު ނަރެންދުރާ މޯދީ


2 Eid2namaadhu\nދެ ޢީދު ދެ ނަމާދު\nޢީދު ނަމާދަކީ ޖަމާޢަތުގައި ނުކުރެވުނު މީހަކު އެކަނި ނަމަވެސް ކުރުން ސުންނަތް ވެގެންވާ ނަމާދެކެވެ. ދަތުރު ވެރީންނާއި، އަންހެނުން ވެސް، އެ ނަމާދު ކުރުން ސުންނަތެކެވެ.\nޢީދު ނަމާދުގައި ކިޔާ އިތުރު ތަކްބީރުތަކީ، އެނަމާދުގެ ހައިއާތު ސުންނަތުގެ ތެރެއިން ވާކަމެކެވެ.\nކ. މާލެ | 13 ޖޫން 2018 | ބުދަ 20:04 | 17,446\nޢީދު ނަމާދުގެ ވަޤުތަކީ ޢީދު ދުވަހުގެ އިރު އެރީއްސުރެން، އިރުމެދުން ފިލައްޖައުމަށް ދާން ދެނެވެ. - މުހައްމަދު ޝަރުހާން\nސުންނަތް ނަމާދުހުރީ، ދެބާވަތަ ކަށެވެ. އެއީ، ޖަމާޢަތުގައި ކުރުން ސުންނަތް ވެގެންވާ ނަމާދާއި ޖަމާޢަތުގައި ކުރުން ސުންނަތް ވެގެންނުވާ ނަމާދެވެ.\nޖަމާޢަތުގައި ކުރުން ސުންނަތް ވެގެންވަނީ، ހަތް ނަމާދެކެވެ. އެއީ، ދެ ޢީދު ދެ ނަމާދާއި ދެ ކޭތަ ދެ ނަމާދާއި، އިސްތިސްޤާ ނަމާދާއި، ތަރާވީޙް ނަމާދާއި، ތަރާވީޙް އަށް ފަހުގައިކުރާ ވިތުރިއެވެ.\nޖަމާޢަތުގައި ކުރުން ސުންނަތް ވެގެންވާ ނަމާދުތައް:\nދެ ޢީދު ދެ ނަމާދަކީ، ފިޠުރު ޢީދު ނަމާދާއި އަޟްޙާ ޢީދު ނަމާދެވެ. ފިޠުރު ޢީދު ދުވަހަކީ، ޝައްވާލު މަހުގެ އެއްވަނަ ދުވަހެވެ. އަޟްޙާ ޢީދު ދުވަހަކީ، ޛުލްޙިއްޖާ މަހުގެ 10 ވަނަ ދުވަހެވެ.\nޢީދު ނަމާދަކީ، ސުންނަތްކަން ގަދަވެގެންވާ ނަމާދެކެވެ. ޖަމާޢަތުގައި ނުކުރެވުނު މީހަކު އެކަނި ނަމަވެސް ކުރުން ސުންނަތް ވެގެންވާ ނަމާދެކެވެ. ދަތުރު ވެރީންނާއި، އަންހެނުން ވެސް، އެ ނަމާދު ކުރުން ސުންނަތްވެގެން ވެއެވެ.\nޢީދު ނަމާދަކީ، ދެ ރަކްޢަތް ނަމާދެކެވެ. އެނަމާދުގެ ވަޤުތަކީ ޢީދު ދުވަހުގެ އިރު އެރީއްސުރެން، އިރުމެދުން ފިލައްޖައުމަށް ދާންދެނެވެ. ފެންނަ ފެނުމުގައި، ހަތްމުށް ހައިތަނަށް، އިރު އުފުލިއްޖައުމަށް ދާންދެން ލަސްކޮށްލުމީ ސުންނަތެކެވެ. އަޟްޙާ ޢީދުގައި ސުންނަތް ވެގެން ވަނީ، ވަޤުތުގެ ކުރީކޮޅުގައި ކުރުމެވެ. ފިޠުރު ޢީދުގައި، އެއަށްވުރެ ތަންކޮޅެއް ލަސްކޮށްލުން ސުންނަތް ވެގެންވެއެވެ.\nޢީދު ނަމާދުގެ ނިޔަތް:\nފިޠުރު ޢީދު ނަމާދުގެ ނިޔަތް ދުލުން ކިޔަނީ أُصَلّى رَكْعَتَيْنِ سُنَّةَ عِيدِ الْفِطْرِ للهِ تَعَالى الله أَكْبر، މިފަދައިންނެވެ. ހިތުން ނިޔަތް ގަންނާނީ، ސުންނަތް ވެގެންވާ ފިޠުރު ޢީދު ނަމާދުގެ ދެ ރަކްޢަތް މާތް ރަސްކަލާނގެ ކިބައަށް ކުރަމެވެ. މިފަދައިންނެވެ.\nއަޟްޙާ ޢީދު ނަމާދުގެ ނިޔަތް ދުލުން ކިޔާނީ أُصَلّى رَكْعَتَيْنِ سُنَّةَ عِيدِ الْأضْحَى للهِ تَعَالى الله أَكْبر މިފަދައިންނެވެ. ހިތުން ނިޔަތް ގަންނާނީ، ސުންނަތް ވެގެންވާ، ދެ ރަކްޢަތް މާތް ރަސްކަލާނގެ ކިބައަށް ކުރަމެވެ. މިފަދަ އިންނެވެ.\nޢީދު ނަމާދު ކުރާގޮތް:\nޢީދު ނަމާދު ކުރާމީހާ، އެންމެ ފުރަތަމަ ނިޔަތް ކިޔައި ޙަރަމް ބަނުމަށް ފަހު، އެހެނިހެން ނަމާދު ފަދައިން، ދުޢާއުލް އިފްތިތާޙު ކިޔާނީއެވެ. ދެން އަލްޙަމްދު ކިޔެވުމުގެ ކުރީން، ހަތް ތަކުބީރު ކިޔަންވާނެއެވެ. ކޮންމެ ތަކުބީރެއް ކިޔުމާއެކު ދެއަތް ދެކޮޑާއި ހަމައަށް އުފުލައި ހަށަން ބަންނާން ވާނެއެވެ. މި ތަކްބީރުތައް ކިޔުމީ ސުންނަތެކެވެ. ހަތް ތަކްބީރު ހަމަކުރާންވާނީ، ޙަރަމް ބަން ތަކްބީރާ ނުލައެވެ. ކޮންމެ ދެ ތަކްބީރެއް ދެމެދުގައި سُبْحَانَ اللَّهِ وَالْحَمْدُ لِلَّهِ وَلَا إِلَهَ إِلَّا اللَّهُ وَاللَّهُ أَكْبَرُ ކިޔުން ސުންނަތް ވެގެންވެއެވެ. ހަތް ވަނަ ތަކުބީރަަށް ފަހު، އަޢޫޛު، ބިސްމި ކިޔައި އަލްޙަމްދު އާއި، ސޫރަތް ކިޔަވައި އެހެނިހެން ނަމާދު ފަދައިން، ކުރަމުން ގެންދާނީއެވެ. ދެވަނަ ރަކްޢަތަަށް ތެދުވުމުގެ ތަކްބީރާއި ނުލައި، ފަސް ތަކްބީރު ކިޔާންވާނެއެވެ. އިހުބުނި ފަދައިން ކޮންމެ ދެ ތަކްބީރެއް ދެމެދުގައި އިސްވެދިޔަ ޛިކްރު ކިޔަވަމުންނެވެ. ތަކްބީރުތައް ކިޔުމަށް ފަހު، ރަކްޢަތް ހަމަކޮށް އައްތިޙިއްޔާތު ކިޔައ،ި ސަލާމް ދޭނީއެވެ. ފުރަތަމަ ރަކްޢަތު ގައި އަލްޙަމްދަށް ފަހު ކިޔަވާނީ، ޤާފް ސޫރަތެވެ. ނުވަތަ އަޢްލާ ސޫރަތެވެ. ނުވަތަ ކާފިރޫން ސޫރަތެވެ. ދެވަނަ ރަކްޢަތަށް إقْتَرَبَتِ السَّاعة މި ސޫރަތެވެ. ނުވަތަ غَاشِية ސޫރަތެވެ. ނުވަތަ އިޚްލާޞް ސޫރަތެވެ.\nޢީދު ނަމާދުގައި ކިޔާ އިތުރު ތަކްބީރުތަކީ، އެނަމާދުގެ ހައިއާތު ސުންނަތުގެ ތެރެއިން ވާކަމެކެވެ. އެ ތަކުބީރުތަކުގެ ޢަދަދާއި މެދު ޝައްކު ވެއްޖެ ނަމަ، ޔަޤީންވީ ޢަދަދެއްގެ މައްޗަށް ބިނާކުރާނީއެވެ. އެއީ، ޝައްކުވީ ދެ އަދަދުން ކުރެ މަދު އަދަދެވެ. މި ތަކްބީރުތައް ނުވަތަ އެ އިން ތަކްބީރެއް، ގަސްތުގައި އަޅައިފުމަކީ، މަކްރޫހު ކަމެކެވެ. އެއިން ތަކްބީރެއްް އެޅުނަސް ކުށަށް ސަޖިދަ ކުރުމެއް ނެތެވެ. ހަދާން ނެތި ތަކްބީރު ނުކިޔުވައި، ކިޔަވާން ފެށިއްޖެ ނަމަ، ތަކްބީރުތަކަށް ރުޖޫޢު ވުމެއް ނެތެވެ. ޤަޟާއަށް ޢީދު ނަމާދު ކުރާ ނަމަވެސް، މި ތަކްބީރުތައް މި މަގަށް ކިޔުމީ ސުންނަތެކެވެ. އިމާމާގެ ދެވަނަ ރަކްޢަތަށް ތެދުވުމާ އެކު، އިޤްތިދާ ވެވިއްޖެ ނަމަ ކިޔަނީ ފަސް ތަކްބީރެވެ. އިމާމާއި ވަކިން ކުރާ ރަކްޢަތުގައި ވެސް ފަސް ތަކްބީރެވެ. އިމާމާ ތަކްބީރުތައް ކިއަައި އަވަދި ވުމަށްފަހު، އިޤްތިދާއު ވެވިއްޖެ ނަމަ މައުމޫމާ ތަކްބީރުތައް ކިއުމެއް ނެތެވެ. ތަކްބީރުތަކުން ބައެއް، އިމާމާ ކިއުމަށް ފަހު، އިޤްތިދާއު ވެވިއްޖެ ނަމަ، ފާއިތުވި ތަކްބީރުތައް މައުމޫމާ ގެނެސްގަތުމެއް ނެތެވެ.\nޢީދުު ނަމާދު ފިރިހެނުންގެ ޖަމާޢަތެެއްގައި ކޮށްފި ނަމަ، ނަމާދަށް ފަހު، ދެ ޚުޠުބާ ކިޔުން ސުންނަތް ވެގެންވެއެވެ. އެ ދެ ޚުޠުބާގެ ރުކުންތަކާއި، ސުންނަތްތައް ހުކުރު ޚުޠުބާއާ އެއްފަދައެވެ. ޢީދު ޚުޠުބާ ކިޔުން ސުންނަތް ވެގެން ވަނީ ނަމާދުގެ ފަހުގައެވެ. ޢީދު ނަމާދުގެ ފުރަތަމަ ޚުޠުބާ ފަށައިގަތުމުގައި، ނުވަ ތަކްބީރު، ދެވަނަ ޚުޠުބާ ފަށައިގަތުމުގައި ހަތް ތަކްބީރު ކިޔުން ސުންނަތް ވެގެން ވެއެވެ.\nޢީދުގެ ބައެއް ސުންނަތް:\nދެ ޢީދު ދުވަހުމެ ޢީދަށްޓަކައި، ހިނައިގަތުން.\nރިވެތި ފޭރާން ލައި ޒީނަތްތެރިވުމާއި، ހުވަދުލުން.\nއިމާމާ ނޫން މީހުން، ފަތިސް ނަމާދު ކުރުމަށް ފަހު، އިރު ނޭރިޔަސް ވީހާއަވަހަކަށް، ނަމާދުކުރާ ތަނަށް ދިއުން.\nއިމާމާ ނަމާދުކުރުމުގެ ވަޤުތު ގައި، އެތަނަށް ޙާޟިރުވުން.\nފިޠުރު ޢީދު ނަމާދަށް ގެއިން ނުކުތުމުގެ ކުރީގައި ކޮންމެވެސް އެއްޗެއް ކެއުން.\nއަޟްޙާ ޢީދު ގައި، ނަމާދުކޮށް އަވަދި ވެއްޖައުމަށް ދާންދެން، އެއްޗެއް ނުކައި، ހުރުން.\nދެ ޢީދު ގައިމެ ނަމާދު ކުރާތަނަށް، ފައިމަގުގައި ދިއުން.\nގެއިން ނިކުތީއްސުރެން، ނަމާދު ކުރާތަނަށް ދެވޭންދެން، އަޑުހަރުކޮށް ތަކްބީރު ކިޔުން.\nއިމާމާ ނަމާދަށް ފަށައި ގަންނާން ދެން ތަކްބީރު ކިޔުންމަތީ ދެމިތިބުން.\nޢީދު ނަމާދަށް ދާއިރު ދިގު މަގުން ދިއުމާއި، ނަމާދުކޮށްގެން ގެއަށް އައުމުގައި، ކުރުމަގަކުން އައުން.\nބައްދަލުވާ މީހުންނަށް ތަހްނިޔާ ކިޔައި، އުފައު، ފައުޅުކޮށްއުޅުން.\nކުޅަދާނަވީ މިންވަރަކުން ޞަދަޤާތް ދީ ފަޤީރުންނުށް އެހީވެއުޅުން.\nޢީދު ނަމާދު ކުރާތަން.\nޢީދު ނަމާދުކުރުމަށް މޮޅު އިތުރީ މިސްކިތެވެ. މިސްކިތް ނުތަނަވަސްވެ މީސްތަކުން ޖަމާވެ ތިބުން އުނދަގޫ ވެއްޖެ ނަމަ ޞަޙްރާއު އަށް ނިކުތުން މޮޅުއިތުރެވެ.\nދެ ޢީދުގައި މެ ޢީދު ވިލޭރެއަށް އިރު އޮއްސުނީއްސުރެން އަޑުހަރުކޮށް ތަކްބީރު ކިޔައި އުޅުމީ، ސުންނަތެކެވެ. ގޭގޭގައްޔާއި މަގުމަގުގައެވެ. ފިހާރަތަކުގައްޔާއި، މަޙްފިލްތަކުގައެވެ.\nފިޠުރު ޢީދުގައި، ތަކްބީރު ކިއުމުގެ ވަޤުތު ދެމި އޮންނާނީ، އެކަނިކުރާ މީހާ ނަމަވެސް ޖަމާޢަތުގައި ކުރާ މީހާ ނަމަވެސް، ޢީދު ނަމާދަށް ޙަރަމް ބަދެފުމަށް ދާންދެނެވެ. މި ޢީދުގައި އެއްވެސް ނަމާދެއްގެ ފަހަތުގައި ތަކްބީރު ކިއުން ސުންނަތެއް ނޫނެވެ.\nއަޟްޙާ ޢީދުގައި، ކުރި ކޮންމެ ނަމާދެއްގެ ފަހުގައި ތަކްބީރު ކިއުމީ ސުންނަތެކެވެ. މި ތަކްބީރު ކިއުމުގެ މުއްދަތަކީ، ޢަރަފާތު ދުވަހުގެ ފަތިސް ނަމާދުން ފެށިގެން އައްޔާމުއްތަޝްރީޤުގެ ފަހުދުވަހުގެ ޢަޞްރު ނަމާދު ނިމިއްޖައުމަށް ދާންދެނެވެ. އަދާއަށް ކުޅައަސް، ޤަޟާއަށް ކުޅައަސް، ކޮންމެ ފަރުޟު ނަމާދަކާއި، ކޮންމެ ސުންނަތް ނަމާދެއްގެ ފަހުގައި، ތަކްބީރު ކިއުން ސުންނަތް ވެގެންވެއެވެ.\nތަކްބީރު ކިޔާނެ ގޮތް:\nاللهُ أكبَرُ، اللهُ أكبَرُ، اللهُ أكبَرُ، لاَ إلَهَ إلاَّ الله وَ اللهُ أكبَرُ، اللهُ أكبَرُ، وَلِلَّهِ الحَمْدُ، اللهُ أكبَرُ، كَبِيْرًا، وَالحَمْدُ لِلَّهِ كَثِيْرًا، وَسُبْحَانَ اللهِ بُكْرَةً وَأصِيْلاً، لاَ إلَهَ إلاَّ الله، وَلَا نَعْبُدُ إلاَّ إيَّاهُ، مُخْلِصِيِنَ لَهُ الدِّيْنَ وَلَوْ كَرِهَ الْكَافِرُون، لاَ إلَهَ إلاَّ الله وَحْدَهُ، صَدَقَ وَعْدَهُ، وَنَصَرَ عَبْدَهُ، وَأعَزَّ جُنْدَهُ وَهَزَمَ الأحْزَابَ وَحْدَهُ لاَ إلَهَ إلاَّ الله وَاللهُ أكْبَرْ .


Messi ge record 768 match ah, Suarez ge 500 goal\nރެއާލް ސޮސިއެޑާޑްގެ މައްޗަށް 6-1 ގެ ތަފާތު ބޮޑު ނަތީޖާއަކުން މޮޅުވި މެޗުގައި ބާސެލޯނާ އަށް 768 މެޗު ކުޅެދީ، އެ ކުލަބަށް އެންމެ ގިނަ މެޗު ކުޅުނު ކުޅުންތެރިޔާގެ ރެކޯޑް ކެޕްޓަން ލިއޮނެލް މެސީ ހަދައިފި އެވެ.\nރޭ ގެ މެޗުގައި، މެސީ ވަނީ ދެ ލަނޑު ކާމިޔާބުކޮށް އިތުރު ލަނޑެއް ޖެހުމަށް ފުރުސަތު ތަނަވަސްކޮށް ދީފަ އެވެ. ބާސާގެ ޑިފެންޑަރު ސާޖިނޯ ޑެސްޓް އެ ކުލަބަށް ޖަހައިދިން ފުރތަމަ ލަނޑު ކާމިޔާބު ކުރީ މެސީ ތަނަވަސް ކޯށްދިން ފުރުސަތަކުންނެވެ. އޭނާ ވަނީ އޭގެ ފަހުންވެސް ލަނޑެއް ކާމިޔާބު ކޮށްފަ އެވެ. ބާސާގެ އަނެއް ތިން ލަނޑު ކާމިޔާބު ކުރީ، އެންޓްއާން ގްރީޒްމަން އަދި އުސްމާން ޑެމްބެލޭ އެވެ.\nސޮސިއެޑާޑްގެ ލަނޑު ކާމިޔާބު ކުރީ ބަރަނަޗޭ އާ އެވެ. ބާސާ މެޗުން މޮޅުވެ އަލަުން ދެ ވަނައަށް ޖެހިލައި އެތުލެޓިކޯ މެޑްރިޑާ ހަތަރު ޕޮއިންޓްގައި ވަނީ ދަމަހައްޓާފަ އެވެ. އަދި ބާސާ އޮތީ ވާދަވެރި ރެއާލް މެޑްރިޑާ ދެ ޕޮއިންޓް ކުރީގަ އެވެ.\nޑިޕޯޓިވޯ އަލަވޭޒް އާ ދެކޮޅަށް ކުޅުނު މެޗު އެތުލެޓިކޯ ކާމިޔާބު ކުރީ 1-0 ންނެވެ. އެތުލެޓިކޯގެ ލަނޑު ކާމިޔާބު ކޮށް ސުއަރޭޒް ވަނީ އޭނާގެ ކެރިއާގައި 500 ވަނަ ލަނޑު ޖަހާފަ އެވެ.\nސުއަރޭޒްގެ 500 ގޯލްގެ ތެރެއިން އެންމެ ގިނަ ގޯލް ޖެހީ ކުރިން އޭނާ ކުޅުނު ބާސެލޯނާ ޓީމުގަ އެވެ. ބާސާ އަށް 198 ލަނޑު އޭނާ ޖެހި އެވެ. އަޔެކްސް އށް 111 ލަނޑު، ލިވަޕޫލަށް 82 ލަނޑު، އެތުލެޓިކޯ އަށް 19 ހޮލެންޑްހެ ގްރޮނިންގެން އަށް 15 އަދި އުރުގުއޭގެ ކުލަބު ނެސެނިއޯލްއަށް 12 ލަނޑެވެ. އަދި އުރުގުއޭގެ ގައުމީ ޓީމަށް 63 ލަނޑު ޖަހައި ދިނެވެ.\nބާސެލޯނާ އެތުލެޓިކޯ މެޑްރިޑް ލަ ލީގާ


SunOnline: MIB ge 20,000 hissaa Addu City Council in Ganefi\nއިސްލާމިކް ބޭންކުގެ 20،000 ހިއްސާ އައްޑޫ ސިޓީ ކައުންސިލުން ގަނެފި\nއައިޝަތު ފަރީޙާ 05 Aug 2019, 16:45\nއައްޑޫ ސިޓީ ކައުންސިލުން އެމްއައިބީގެ7ލައްކަ ހިއްސާ ސަބްސްކްރައިބް ކުރުން -- ފޮޓޯ// އައްޑޫ ލައިވް\nއިސްލާމިކް ބޭންކުގެ 20،000 ހިއްސާ އައްޑޫ ސިޓީ ކައުންސިލުން ސަބްސްކްރައިބް ކޮށްފި އެވެ.\nއިސްލާމިކް ބޭންކުން އާންމުންނަށް ހިއްސާ ވިއްކަން ފަށާފައި ވަނީ މިދިޔަ މަހުގެ 28 ވަނަ ދުވަހު އެވެ. މިހާތަނަށް އައިއިރު ހިއްސާ ވިއްކުމުގެ ކަންތަކަށް ބޮޑު ތަރުހީބެއް ލިބެމުން އަންނަ ކަމަށް އިސްލާމިކް ބޭންކުން ބުންޏެވެ.\n"އައްޑޫ ސިޓީ ކައުންސިލުން ސަބްސްކްރައިބް ކުރީ 700،000 ރުފިޔާގެ ހިއްސާ. އެއީ 20،000 ހިއްސާ. ވަރަށް ގިނަ އަތޮޅު ކައުންސިލްތަކާއި ރަށު ކައުންސިލްތަކުން އެބަ ހުށަހަޅާ ރައްޔިތުންގެ ނަމުގައި ހިއްސާ ސަބްސްކްރައިބް ކުރަން،" އިސްލާމިކް ބޭންކުގެ މާކެޓިން އެންޑް ޕީއާރު އަހުސަން ޖަމީލް ވިދާޅުވި އެވެ.\nއެމްއައިބީގެ ހިއްސާ ގަތުމުގެ ފުރުސަތު ސެޕްޓެމްބަރު މަހުގެ 18 ވަނަ ދުވަހުގެ ނިޔަލަށް އޮންނާނެ އެވެ. އާންމުންނަށް ހިއްސާ ވިއްކަން ފެށި އިރު ޖުމްލަ 244 މިލިއަން ރުފިޔާގެ ހިއްސާ ވިއްކާނެ ކަމަށް އެ ބޭންކުން ބުނެ އެވެ. އެއީ އެމްއައިބީގައި ހިއްސާ އޮންނަ އިސްލާމިކް ކޯޕަރޭޝަން އޮފް ދަ ޑިވެލޮޕްމެންޓް އޮފް ޕްރައިވެޓް ސެކްޓާ (އައިސީޑީ)ގެ 2.4 މިލިއަން ހިއްސާ އާއި އާންމު ހިއްސާގެ 69975،000 ހިއްސާ އެވެ. ހިއްސާ ވިއްކަނީ، ހިއްސާއެއް 35 ރުފިޔާގެ މަގުންނެވެ. މިއީ އެމްއައިބީގެ ހިއްސާގެ 31 ޕަސެންޓެވެ.\nކޮންމެ ފަރާތަކަށް ވެސް ފުރަތަމަ ގަނެވޭނީ ހިއްސާއެއް 35 ރުފިޔާގެ މަގުން ޖުމްލަ 20 ހިއްސާ އެވެ. މި އަދަދު އިތުރުކުރަން ބޭނުން ނަމަ 10 ހިއްސާއިން އަދަދު އިތުރުކުރެވިދާނެ އެވެ.


ސިވިލްސާވެންޓުންނަށް މުސާރަ ބޮޑުކުރުމަށް މަޖިލީހަށް ކުއްލި މައްސަލައެއް ހުށަހަޅައިފި | Sandhaanu\nސިވިލްސާވެންޓުންނަށް މުސާރަ ބޮޑުކުރުމަށް މަޖިލީހަށް ކުއްލި މައްސަލައެއް ހުށަހަޅައިފި\nސިވިލް ސާވިސް މުއައްޒަފުންގެ މުސާރަ ބޮޑުކުރުން އަވަސް ކުރުމަށް ސަރުކާރަށް ގޮވާލައި ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި މި މައްސަލަ ތަޅުމަށް ހުށަހަޅާފައިވަނީ ބިލެއްދޫ ދާއިރާގެ މެންބަރު އަހުމަދު ހަލީމެވެ.\nކުއްލި މައްސަލަ ހުށަހަޅުއްވަމުން ހަލީމް ވިދާޅުވީ ދިވެހިރާއްޖެ ހިންގުމުގައި އަބަދުވެސް އެންމެ އިސް ދައުރެއް އަދާ ކުރަމުން އަންނަ އެއް ބަޔަކީ ދިވެހި ސިވިލް މުވައްޒަފުން ކަމަށާ ސިވިލްސާވިސް މުސާރައިގެ އޮނިގަނޑު އަވަހަށް ނިންމައި މުއައްޒަފުންގެ ފުސާރައަށް އެކަށީގެންވާ އުޖޫރައެއް ދޭންޖެހޭ ކަމަށެވެ.\nކުއްލި މައްސަލަ މަޖިލީހަށް ހުށަހެޅުމުން މައްސަލަ ބަލައިގަނެ ބަހުސް ކުރުމަށް ފާސްކުރީ 33 މެންބަރުންގެ އިއްތިފާގުންނެވެ.\nމުސާރަ ބޮޑުކުރުމަށް މަޖިލީހަށް ކުއްލި މައްސަލަ ހުށަހަޅުއްވާފައި މިވަނީ މުސާރަތައް ބޮޑު ކުރުމަށް ގޮވާލައި ސިވިލް ސާވިސްގެ މުވައްޒަފުން އިހްތިޖާޖު ކުރަމުންދާ ވަގުތެއްގަ އެވެ.\nސިވިލް ސާވިސްގެ މުވައްޒަފުން އިއްޔެ ވަނީ ކަޅު ހެދުން ލައިގެން އޮފީސްތަކަށް ނިކުމެ އިހްތިޖާޖުކޮށްފަ އެވެ. މި އިހްތިޖާޖުގައި މާލޭގެ އިތުރުން ރާއްޖޭގެ އެކި ސަރަހައްދުތަކުގެ ސިވިލް ސާވެންޓުން ވަނީ ބައިވެރިވެފައެވެ. ބައެއް މުވައްޒަފުން ގެންދަނީ މަސައްކަތް ހުއްޓާލައިގެން ވެސް އިހްތިޖާޖު ކުރަމުންނެވެ.\nއިހުތިޖާޖްކުރާ މުއައްޒަފުން އެދެމުން އަންނަނީ މުއައްޒަފުންނަށް އިތުރު އެލަވަންސާއި ޕްރޮމޯޝަން ތައް ދިނުމަށެވެ. އަދި މީގެ އިތުރުން މިނިމަން ވޭޖެއް ކަނޑައެޅުމަށް ވެސް އެމީހުންދަނީ އެދެމުންނެވެ.\nސިވިލް ސާވިސްގެ މުސާރަތައް ބޮޑުކުރުމާއި އެކު އަވަހަށް މިނިމަމް ވޭޖު ކަނޑައެޅުމަށްވެސް މަޖިލިސް މެންބަރުން ދަނީ ގޮވާލައްވަމުންނެވެ.